Friday 26 January 2018 12:07 pm IST\nകണ്ണൂര്: കുറഞ്ഞ ചെലവില് വിമാനയാത്ര ചെയ്യുവാനുള്ള സൗകര്യം കണ്ണൂര് വിമാനത്താവളത്തില് ഏര്‍പ്പെടുത്തിയത് മലബാറിലെ ആയിരക്കണക്കിന് യാത്രക്കാര്‍ക്ക് അനുഗ്രഹമാകും. കേന്ദ്രസര്‍ക്കാര് നടപ്പിലാക്കിയഉഡാന് പദ്ധതി പ്രകാരമാണ് കുറഞ്ഞ ചെലവില് ആഭ്യന്തര വിമാന യാത്ര ലഭ്യമാകുന്നത്. സാധാരണക്കാര്‍ക്ക് ചുരുങ്ങിയ നിരക്കില് വിമാനയാത്ര എന്ന ലക്ഷ്യത്തോടെയാണ് നരേന്ദ്രമോദി സര്‍ക്കാര് പദ്ധതി നടപ്പിലാക്കിയിട്ടുള്ളത്. കണ്ണൂരില്‍നിന്നും ഇതുപ്രകാരം രാജ്യത്തെ എട്ട് പ്രധാന സ്ഥലങ്ങളിലേക്ക് ഇതുപ്രകാരം വിമാന സര്‍വ്വീസ് അനുവദിച്ചു. കണ്ണൂരില് കണ്ണൂര് വിമാനത്താവളം ഉദ്ഘാടനം ചെയ്യുന്ന അന്നുമുതല് ഈ സൗകര്യം ലഭ്യമാക്കും. ബംഗളൂരു, ചെന്നൈ, ഹുബ്ലി, കൊച്ചി, ഗോവ, തിരുവനന്ദപുരം, ഹിന്റന്, മുംബൈ എന്നിവിടങ്ങളിലേക്കാണ് സര്‍വ്വീസ് ആരംഭിക്കുക. കണ്ണൂര് ഗ്രീന്‍ഫീല്‍ഡ് ഉള്‍പ്പെടെ 73 വിമാനത്താവളങ്ങളെ ഉഡാന് രണ്ടാംഘട്ട പദ്ധതി പ്രകാരം ബന്ധിപ്പിക്കും. പ്രതിവര്‍ഷം 30ലക്ഷം പേര്‍ക്ക് ഇതിന്റെ സൗകര്യം ലഭ്യമാക്കും.\nകണ്ണൂരില്‍നിന്നും ബംഗളൂരുവിലേക്കും ചെന്നൈയിലേക്കും രണ്ടുവീതം വിമാനങ്ങളുണ്ടാകും. മറ്റിടങ്ങളിലേക്ക് ഓരോന്നും ബംഗളൂരു ചെന്നൈ എന്നിവിടങ്ങളിലേക്ക് ആഴ്ചയില് ഇന്‍ഡിഗോ, സ്‌പൈസ് ജെറ്റ് എന്നിവയുടെ 21വീതം സര്‍വ്വീസുകളുമുണ്ട്. മറ്റിടങ്ങളിലേക്ക് ആഴ്ചയില് ഇന്‍ഡിഗോയുടെ7വീതം സര്‍വ്വീസുകളാണ് ഉണ്ടാവുക.\nവിമാനത്തില് നാല്‍പത് സീറ്റുകള് കുറഞ്ഞ നിരക്കില് യാത്രക്കാര്‍ക്ക് ലഭ്യമാകും. ഈ സീറ്റുകളില് കണ്ണൂരില്‍നിന്നുള്ള പരമാവധി യാത്രാ നിരക്ക്-ബംഗളൂരു: ഇന്‍ഡിഗോ-1699, സ്‌പൈസ് ജെറ്റ്-1810, ചെന്നൈ: ഇന്‍ഡിഗോ-2499, സ്‌പൈസ് ജെറ്റ്-2660. കൊച്ചി: 1399, ഗോവ: 2099, ഹിന്റന്: 3199, ഹുബ്ലി: 1999, മുംബൈ: 3199, തിരുവനന്തപുരം: 2099 എന്നിങ്ങനെയായിരിക്കും.\nപദ്ധതി പ്രകാരം അരുണാചല് പ്രദേശില് 11 വിമാനത്താവളങ്ങളും ആസാമില്9വിമാനത്താവളങ്ങളും ബീഹാര് 2, ഗുജറാത്ത് 3, ഹരിയാന 1, ഹിമാചല് പ്രദേശ് 6, ഝാര്‍ഘണ്ഡ് 2, കര്‍ണ്ണാടക 2, മഹാരാഷ്ട്ര 4, മണിപ്പൂര് 5, പഞ്ചാബ് 1, രാജസ്ഥാന് 5, തമിഴ് നാട് 2, ഉത്തരാഖണ്ഡ് 16, ഉത്തര്‍പ്രദേശ് 9, പശ്ചിമ ബംഗാള്2എന്നീ വിമാനത്തവളങ്ങളും ഉള്‍പ്പടുത്തിയിട്ടുണ്ട്.\nഇപ്പോള് മലബാറിലെ യാത്രക്കാര് ബംഗളൂരു, കൊച്ചി വിമാനത്താവളങ്ങളെയാണ് വിമാനയാത്രക്ക് ആശ്രയിക്കുന്നത്. കൊച്ചി വിമാനത്താവളത്തില്‍നിന്നും ഏതാനും ചില സ്ഥലങ്ങളിലേക്ക് മാത്രമേ ചിലവുകുറഞ്ഞ വിമാന സര്‍വ്വീസുകള് ഇപ്പോഴുള്ളൂ. പ്രധാന മന്ത്രിയുടെ പുതിയ തീരുമാനം മലബാറുകാര്‍ക്ക് ഏറെ ആശ്വാസമായിരിക്കും.


വൃശ്ചികം പിറക്കുന്നതോടെ ക്ഷേത്രങ്ങളില് തുടക്കം കുറിക്കുന്ന ഷഷ്ഠി ആഘോഷങ്ങളില് കാവടികളേറ്റി നൃത്തച്ചുവടുകള് വെയ്ക്കാന് തയ്യാറെടുക്കുകയാണ് കൊടകരയിലെ കാവടിയാട്ടക്കാര് - Nammude Kodakara\nകൊടകര: വൃശ്ചികം പിറക്കുന്നതോടെ ക്ഷേത്രങ്ങളില് തുടക്കം കുറിക്കുന്ന ഷഷ്ഠി ആഘോഷങ്ങളില് കാവടികളേറ്റി നൃത്തച്ചുവടുകള് വെയ്ക്കാന് തയ്യാറെടുക്കുകയാണ് കൊടകരയിലെ കാവടിയാട്ടക്കാര്. വേനല്‍ക്കാലമായാല് കാവടിയാട്ടം മുഖ്യതൊഴിലാക്കുന്ന മൂന്നൂറിലേറെ പേരാണ് കൊടകര മേഖലയിലുള്ളത്.കാവടിയാട്ടത്തിന്റെ നാടാണ് കൊടകര.\nസംസ്ഥാനത്തിന്റെ വിവിധ ഭാഗങ്ങളില് നടക്കുന്ന ആഘോഷങ്ങളില് കാവടിയാടാന് പോകുന്ന നിരവധി പേര് കൊടകരയിലുണ്ട്. കൊടകര ടൗണിലും പരിസരത്തുമായുള്ള കാവുംതറ, ഗാന്ധിനഗര്, മരത്തോമ്പിള്ളി, മനക്കുളങ്ങര, ഉളുമ്പത്തുകുന്ന്, അഴകം എന്നിവിടങ്ങളില് മാത്രം ഇരുന്നൂറോളം പേര് കാവടിയാട്ടം ഉപജീവനമാര്‍ഗമായി സ്വീകരിച്ചവരാണ്. സമീപപ്രദേശങ്ങളായ മറ്റത്തൂര്, കാവനാട്, കോടാലി, വെള്ളിക്കുളങ്ങര, ചെമ്പുച്ചിറ, മുരിക്കുങ്ങല് തുടങ്ങിയ പ്രദേശങ്ങളിലും നിരവധി കാവടിയാട്ടക്കാരുണ്ട്. നാല്‍പ്പതുവയസിനു മുകളില് പ്രായമുള്ളവരാണ് ഇവരില് പലരും.\nപതിനെട്ടാംവയസില് കാവടിയാട്ടത്തിനിറങ്ങിയ പലരും 65 പിന്നിട്ടിട്ടും ഇന്നും ഈ തൊഴിലില് തുടരുന്നു. ഭക്ഷണത്തിന് വഴിയില്ലാതെ പട്ടിണി മൂലം വലഞ്ഞ നാളുകളിലാണ് പണ്ട് പലരും കാവടിയാട്ടം തൊഴിലായി സ്വീകരിച്ചത്. കൂലിയായി കിട്ടുന്ന തുച്ഛമായ തുകയേക്കാള് ആഘോഷകമ്മിറ്റികള് വയറുനിറയെ നല്‍കുന്ന ഭക്ഷണമായിരുന്നു പണ്ട് കാവടിയാട്ടത്തിനിറങ്ങാന് തങ്ങളെ പ്രേരിപ്പിച്ചതെന്ന് വര്‍ഷങ്ങളായി ഈ രംഗത്ത് തുടരുന്നവര് പറയുന്നു. പണ്ട് ഉയരം കുറഞ്ഞ കാവടികളാണ് ഉണ്ടായിരുന്നത്. ഇന്ന് 51 നില വരെ ഉള്ള പീലിക്കാവടികള് ഉണ്ട് .\nഈറ്റയും മുളയും ഉപയോഗിച്ചാണ് പണ്ട് പൂക്കാവടികള് ഉണ്ടാക്കിയിരുന്നതെങ്കില് ഇപ്പോള് കമ്പികള് കൊണ്ടുള്ള ഫ്രെയിം നിര്‍മ്മി്ച് അതിനു മീതെ പൂക്കള് ഒട്ടിക്കുകയാണ്. കാലത്തിനനുസരിച്ച് എല്.ഇ.ഡി. ബള്‍ബുകള് കാവടികളില് ഘടിപ്പിച്ച് ആകര്‍ഷകമാക്കാന് തുടങ്ങിയതോടെ കാവടിയാട്ടക്കാര്‍ക്ക് ബുദ്ധിമുട്ടേറിയിട്ടുണ്ട്. എല്.ഇ.ഡി.ബള്‍ബുകള് പ്രകാശിപ്പികുന്നതിനുള്ള ബാറ്ററികള് കൂടി കാവടിയുടെ അടിഭാഗത്ത് സ്ഥാപിക്കുന്നതിനാല് ആടുമ്പോള് കൂടുതല് ജാഗ്രത പാലിക്കേണ്ടി വരുന്നു. എന്നാല് ബുദ്ധിമുട്ടുകള്‍ക്കനുസരിച്ച് ആട്ടക്കൂലിയില് വര്‍ധനയുണ്ടായിട്ടുണ്ട്.\nപണ്ട് ഒരു പകലും രാത്രിയും കാവടിയാടിയാല് അമ്പതും നൂറും രൂപ കിട്ടിയിരുന്നത് 2500 മുതല് മൂവായിരം രൂപവരെയായി വര്‍ധിച്ചു. കാവടിയാട്ടത്തിന്റെ ശൈലിയില് ഒരു പാട് മാറ്റങ്ങള് ഉണ്ടായിട്ടുണ്ടെന്നും ആദ്യകാല കാവടിയാട്ടക്കാര് പറയുന്നു. തലയില് സോഡാക്കുപ്പി വെച്ച് അതിനു മുകളില് കാവടി വെച്ച് ആടുന്നവരുണ്ടായിരുന്നു. കൈവിട്ടും ആടും. തലയില് കമഴ്ത്തിവെച്ച ഗ്ലാസിനു മുകളില് കാവടി ഉറപ്പിച്ച് ആടുന്നവരും ഉണ്ടായിരുന്നു. ഇന്ന് ഇത്തരത്തിലുള്ള ആട്ടക്കാര് കുറഞ്ഞെങ്കിലും ന്യായമായ കൂലികിട്ടുന്ന തൊഴിലായി കാവടിയാട്ടം മാറിക്കഴിഞ്ഞു. റിപ്പോര്‍ട്ട് : ലോനപ്പന്


നേതാക്കളുടെ ചര്‍ച്ച താഴെ തട്ടില് എത്തണം: കുമ്മനം :: Janmabhumi Daily\nSunday 18 June 2017 11:06 am IST\nതിരുവനന്തപുരം: രാഷ്ട്രീയ സംഘര്‍ഷങ്ങള് ഇല്ലാതാക്കാന് കക്ഷി നേതാക്കള് തമ്മില് നടത്തുന്ന ചര്‍ച്ചകളിലെ തീരുമാനങ്ങള് താഴെതട്ടില് എത്തണമെന്ന് ബിജെപി സംസ്ഥാന പ്രസിഡന്റ് കുമ്മനം രാജശേഖരന്. പാര്‍ട്ടി പ്രവര്‍ത്തകര് തീരുമാനങ്ങള് അറിയാത്തതിനാല് സമാധാന ചര്‍ച്ചകള്‍ക്ക് ശേഷവും കൊലപാതകങ്ങളും അക്രമസംഭവങ്ങളും നടക്കുന്നുണ്ട്. രാഷ്ട്രീയ സംഘര്‍ഷങ്ങള് ഒഴിവാക്കാന് മുഖ്യമന്ത്രി പിണറായി വിജയന്റെ അധ്യക്ഷതയില് സിപിഎം ഔഓബിജെപി, ആര്‍എസ്എസ് നേതാക്കളുമായി നടത്തിയ ചര്‍ച്ചക്ക് ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു കുമ്മനം. പോലീസ് നിഷ്പക്ഷമായും സത്യസന്ധമായും നീതിയുക്തമായും പ്രവര്‍ത്തിക്കണം. പ്രതികളെ പിടികൂടാന് പോലീസ് തയ്യാറാകണം. അക്രമം നടത്തുന്നത് ആരായാലും നിയമത്തിന്റെ മുന്നില് കൊണ്ടുവരാനുള്ള നടപടിസ്വീകരിക്കണം. എല്ലാപേര്‍ക്കും സമാധാനപരമായി സംഘടനാ പ്രവര്‍ത്തനം നടത്താന് അവസരം ഉണ്ടാക്കേണ്ടത് സര്‍ക്കാരിന്റെ കടമയാണ്. ഇന്ന് കണ്ണൂരില് നടക്കുന്ന സര്‍വ്വകക്ഷി യോഗത്തിന് ബിജെപി സര്‍വ്വ പിന്തുണയും നല്‍കും. അക്രമസംഭവങ്ങളിലേര്‍പ്പെട്ട നിരവധി പേരെ പിടികൂടാനുണ്ട്. ബിജെപി സംസ്ഥാന ഓഫീസിനു നേരെ ബോംബെറിഞ്ഞവരെ ഇനിയും പിടികൂടിയില്ല. പ്രതികളെ എത്രയും വേഗം പിടികൂടണം. കൊലപാതകങ്ങള്‍ക്ക് ബിജെപി എതിരാണ്. ഏഴ് മാസം കൊണ്ട് നിരവധി കൊലപാതകങ്ങളും അക്രമങ്ങളും അരങ്ങേറി. സാമൂഹിക നീതി ഉറപ്പ് വരുത്താന് സര്‍ക്കാര് തയ്യാറാകണമെന്നും കുമ്മനം പറഞ്ഞു.\nബിഡിജെഎസുമായി ചര്‍ച്ച വിമോചനയാത്രക്കുശേഷം: കുമ്മനം


എവറസ്റ്റ് കീഴടക്കിയെന്ന വ്യാജപ്രചരണം; പോലീസ് ദമ്പതികളെ സർവ്വീസിൽ നിന്ന് പിരിച്ചു വിട്ടു\nHome News National എവറസ്റ്റ് കീഴടക്കിയെന്ന വ്യാജപ്രചരണം; പോലീസ് ദമ്പതികളെ സർവ്വീസിൽ നിന്ന് പിരിച്ചു വിട്ടു\nഎവറസ്റ്റ് കൊടുമുടി കീഴടക്കിയെന്ന് വരുത്തിതീർക്കാൻ വ്യാജ ചിത്രം പ്രചരിപ്പിച്ച പൊലിസ് ദമ്പതികളെ സർവീസിൽ നിന്ന് പിരിച്ചു വിട്ടു. പുനെ പൊലിസിലെ കോൺസ്റ്റബിൾമാരായ ദിനേശ് റാത്തോഡും തർകേശ്വരി റാത്തോഡുമാണ് വ്യാജ ചിത്രം പ്രചരിപ്പിച്ച ദമ്പതികൾ. പ്രത്യേക സമിതിയുടെ അന്വേഷണ റിപ്പോർട്ടിന്റെ അടിസ്ഥാനത്തിൽ മഹാരാഷ്ട്ര ആഭ്യന്തര വകുപ്പിന്റേതാണ് തീരുമാനം.\nകഴിഞ്ഞ വർഷം മേയിലാണ് എവറസ്റ്റ് കൊടുമുടി കീഴടക്കിയെന്ന തരത്തിലുള്ള ചിത്രങ്ങൾ ദമ്പതികൾ പുറത്തുവിട്ടത്. എന്നാൽ, ചിത്രം തെറ്റിദ്ധരിപ്പിക്കുന്നതാണെന്ന് കണ്ടെത്തിയതിനെ തുടർന്ന് സംഭവത്തെ കുറിച്ച് അന്വേഷിക്കാൻ പ്രത്യേക സമിതിയെ നിയോഗിച്ചു. തുടർന്ന് സമിതി നൽകിയ അന്വേഷണത്തിൽ മോർഫ് ചെയ്ത ചിത്രങ്ങളാണെന്ന് കണ്ടെത്തുകയായിരുന്നു.\nകഴിഞ്ഞ വർഷം ജൂണിലാണ് എവറസ്റ്റ് കൊടുമുടി കയറിയ ആദ്യ ദമ്പതികളാണെന്ന് അവകാശവാദവുമായി ദിനേശും തർകേശ്വരിയും രംഗത്തുവന്നത്. എന്നാൽ, ഇവരുടെ വാദം തെറ്റാണെന്ന് പ്രാദേശിക പർവ്വതാരോഹകർ വ്യക്തമാക്കി. തുടർന്ന് ആഗസ്റ്റിൽ നേപ്പാൾ സർക്കാർ ദമ്പതികളെ രാജ്യത്ത് പ്രവേശിക്കുന്നതിൽ നിന്ന് 10 വർഷത്തേക്ക് വിലക്കിയിരുന്നു.\npolice couple fake story on conquering Everest expelled from police service\nindian everest climber ravi kumar missing\nPrevious articleഫ്ലിപ്കാര്‍ട്ടിലും ആമസോണിലും ഫോണിന് വന് വിലക്കുറവ്\nNext articleബെയ്ജിങ്ങിൽ ഭീമൻ കൂൺ കണ്ടെത്തി; ഭാരം 8 കിലോ !!


Pinarayi Vijayan on renaissance movement | നവോത്ഥാന മൂല്യം തകർക്കാൻ ശ്രമിക്കുന്നവർ ചില്ലറക്കാരല്ല; മൂല്യ സംരക്ഷണ സമിതി ഒരേ മനസോടെ മുന്നോട്ടു പോകണമെന്ന് പിണറായി വിജയൻ - MarunadanMalayali.com\nJuly 18, 2019 | 10:06 PM IST | Permalink\nതിരുവനന്തപുരം: നവോത്ഥാന സംരക്ഷണത്തിന് നവോത്ഥാന മൂല്യ സംരക്ഷണ സമിതി ഒരേ മനസോടെ മുന്നോട്ടു പോകണമെന്ന് മുഖ്യമന്ത്രി പിണറായി വിജയൻ പറഞ്ഞു. മാസ്‌കോട്ട് ഹോട്ടലിൽ നടന്ന നവോത്ഥാന മൂല്യ സംരക്ഷണ സമിതിയുടെ യോഗം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. ഒന്നിച്ചു പ്രവർത്തിച്ചാൽ അത് കേരളത്തിൽ വലിയ മുന്നേറ്റമായി മാറുമെന്നും അദ്ദേഹം പറഞ്ഞു.\nനവോത്ഥാന മൂല്യം തകർക്കുന്നതിനുള്ള വലിയ ശ്രമം നടക്കുന്നുണ്ട്. ഇങ്ങനെ ശ്രമിക്കുന്നവർ ചില്ലറക്കാരല്ല. നവോത്ഥാന മൂല്യ സംരക്ഷണവും ബോധവത്കരണവുമായി മുന്നോട്ടു പോകുമ്പോൾ അത് വിജയിക്കരുതെന്ന് അവർ ചിന്തിക്കും. ഇക്കൂട്ടർ വലിയ പ്രതിരോധം ഉയർത്തും. ഇത്തരം ശക്തികൾക്ക് പ്രചാരണ രംഗത്ത് വലിയതോതിൽ സ്വാധീനം ഉറപ്പിക്കാനാവുന്നു. നവോത്ഥാന സമിതിയിൽ വ്യത്യസ്ത രാഷ്ട്രീയ നിലപാടുകളുള്ളവരുണ്ട്. എന്നാൽ നവോത്ഥാന മൂല്യ സംരക്ഷണം പ്രത്യക്ഷത്തിൽ ഒരു രാഷ്ട്രീയവുമായി ബന്ധപ്പെട്ടതല്ല. കക്ഷിരാഷ്ട്രീയ ഭിന്നതയുടെ ഭാഗമായി നവോത്ഥാന മൂല്യ സംരക്ഷണത്തെ കാണാനാവില്ലെന്ന് മുഖ്യമന്ത്രി പറഞ്ഞു.\nഡയറിയിൽ നവോത്ഥാന നായകരായ 32 പേരുടെ ചിത്രങ്ങളാണ് പ്രസിദ്ധീകരിച്ചത്; മുഴുവൻ നവോത്ഥാന നായകരേയും ഉൾപ്പെടുത്തിയുള്ള സമഗ്ര വിവരം എന്ന നിലയ്ക്കല്ല രണ്ട് പേജ് ഉൾപ്പെടുത്തിയതെന്ന് അക്കാദമിയുടെ വിശദീകരണം; ആദരിച്ചില്ലെങ്കിലും അപമാനിക്കരുതെന്ന ആവശ്യവുമായി എൻ എസ് എസ്; 'കേരളം-ഓർമസൂചിക'കയിൽ നിന്ന് മന്നത്ത് പത്മനാഭൻ വിസ്മരിക്കപ്പെട്ടത് വിവാദത്തിൽ; കേരള സാഹിത്യ അക്കാദമി സമൂദായാചാര്യനെ അപമാനിച്ചത് തന്നെയെന്ന് ജി സുകുമാരൻ നായർ\nഓഗസ്റ്റ് 15 മുതൽ സെപ്റ്റംബർ 30 വരെ ജില്ലാടിസ്ഥാനത്തിൽ ബഹുജന കൂട്ടായ്മകൾ സംഘടിപ്പിക്കാൻ യോഗം തീരുമാനിച്ചു. സംസ്ഥാനത്തെ കാമ്പസുകളിലും അതിനോടനുബന്ധിച്ചും ഒക്ടോബറിൽ നവോത്ഥാന സെമിനാറുകൾ നടത്തും. കാസർകോട് മുതൽ തിരുവനന്തപുരം വരെയുള്ള നവോത്ഥാന നായകരുടെ സ്മൃതിമണ്ഡപങ്ങളിലേക്ക് ഡിസംബറിൽ സ്മൃതിയാത്ര നടത്താനും തീരുമാനമായി. ജില്ലാതല സംഗമങ്ങൾ വിപുലമായ രീതിയിൽ ജനപങ്കാളിത്തത്തോടെ നടത്തണമെന്ന് യോഗത്തിൽ അധ്യക്ഷത വഹിച്ച സമിതി ചെയർമാൻ വെള്ളാപ്പള്ളി നടേശൻ പറഞ്ഞു. കൂടുതൽ വ്യക്തികളെയും സംഘടനകളെയും ഉൾപ്പെടുത്തി സമിതി വിപുലീകരിക്കുമെന്ന് സമിതി കൺവീനർ പുന്നല ശ്രീകുമാർ പറഞ്ഞു. ജില്ലകളിൽ ബഹുജന കൂട്ടായ്മ സംഘടിപ്പിക്കുന്നതിനുള്ള ചുമതലക്കാരെ യോഗത്തിൽ നിശ്ചയിച്ചു.


ക്ഷേത്രനടയില് അവശനിലയില് കണ്ടെത്തിയ അമ്മയെ തിരഞ്ഞ് വീട്ടുകാരെത്തി, Thrissur,Thrissur News,തൃശ്ശൂർ വാർത്തകൾ,Thrissur District News,Thrissur News Today\nക്ഷേത്രനടയില് അവശനിലയില് കണ്ടെത്തിയ അമ്മയെ തിരഞ്ഞ് വീട്ടുകാരെത്തി\n23 May 2022, 02:00 AM IST\n• സരോജിനിയെ വലപ്പാട് പോലീസ് സ്റ്റേഷനിൽനിന്ന് വീട്ടിലേക്ക് കൊണ്ടുപോകുന്നു\nതൃപ്രയാർ : ശ്രീരാമക്ഷേത്രനടയിൽ അവശനിലയിൽ കണ്ടെത്തിയ വയോധികയെ തിരിച്ചറിഞ്ഞു. മുണ്ടൂർ കടവാരത്ത് സുധാകരന്റെ ഭാര്യ സരോജിനി(72)യെയാണ് അവശനിലയിൽ ക്ഷേത്രത്തിനു മുന്നിൽ കണ്ടെത്തിയത്. മാധ്യമവാർത്തകളെത്തുടർന്ന് സുധാകരനും മകൻ സുധീപും വലപ്പാട് പോലീസ് സ്റ്റേഷനിലെത്തി സരോജിനിയെ കൂട്ടി മടങ്ങി. ഇവർ മൂന്നുപേർ മാത്രമാണ് വീട്ടിലുള്ളത്. സോഡിയം കുറയുന്ന അസുഖമുള്ള സരോജിനി വീട്ടിൽനിന്ന് ആരോടും പറയാതെ പോയതാണെന്നാണ് വീട്ടുകാർ പറയുന്നത്.\nസെക്യൂരിറ്റി ജീവനക്കാരനായ സുധാകരനും ഇലക്‌ട്രീഷ്യനായ സുധീപും ശനിയാഴ്‌ച വൈകീട്ട് ജോലി കഴിഞ്ഞെത്തിയപ്പോൾ സരോജിനിയെ കാണാനില്ലായിരുന്നു. സമീപത്തെ പോലീസ് സ്റ്റേഷനിൽ ഇക്കാര്യം അറിയിച്ചിരുന്നു. സരോജിനിയെക്കുറിച്ചുള്ള മാധ്യമവാർത്തകൾ ശ്രദ്ധയിൽപ്പെട്ട ഒരു ബസ് കണ്ടക്ടർ ശനിയാഴ്‌ച രാവിലെ സരോജിനിയെ തൃശ്ശൂരിൽ ഇറക്കിയിരുന്നെന്ന് വലപ്പാട് പോലീസ് സ്റ്റേഷനിലേക്ക് വിളിച്ചറിയിച്ചിരുന്നു.\nഎന്നാൽ, നിൽക്കാനും നടക്കാനും ബുദ്ധിമുട്ടുന്ന സരോജിനി തൃശ്ശൂരിൽനിന്ന് എങ്ങനെ തൃപ്രയാറിലെത്തിയെന്ന് വ്യക്തമല്ല. സരോജിനിയെ ദേവസ്വം അധികൃതർ അറിയിച്ചതനുസരിച്ച് വലപ്പാട് പോലീസെത്തി കൊടുങ്ങല്ലൂർ ദയ അഗതിമന്ദിരത്തിലെത്തിച്ചിരുന്നു. സരോജിനിയെ നന്നായി നോക്കുമെന്ന ഉറപ്പിലാണ് വീട്ടുകാർക്ക് വിട്ടുകൊടുത്തത്.\nവലപ്പാട് എസ്.എച്ച്.ഒ. കെ.എസ്. സുശാന്ത്, എ.എസ്.ഐ.മാരായ വി.എ. നൂറുദ്ദീൻ, സി.എൻ. ശ്രീധരൻ, ജനമൈത്രി അംഗം ഷെമീർ എളേടത്ത്, ഒ.സി.പി. കൗൺസിൽ എ. ദിവ്യ, തൃപ്രയാർ ദേവസ്വം മാനേജർ എം. മനോജ്കുമാർ, ജലീൽ ദയ എന്നിവരുടെ സാന്നിധ്യത്തിലാണ് സരോജിനിയെ വീട്ടുകാർ കൊണ്ടുപോയത്.\nസാമൂഹികസുരക്ഷാവകുപ്പ് ആഴ്‌ചയിലൊരിക്കൽ ഇവരുടെ വീട്ടിലെത്തി അന്വേഷണം നടത്തും. പഞ്ചായത്തംഗം, ആശാവർക്കർ എന്നിവരുമായി ബന്ധപ്പെട്ട് സുരക്ഷിതത്വം പോലീസ് ഉറപ്പുവരുത്തിയിട്ടുണ്ട്.\nഇടഞ്ഞ ബലറാം ആനത്താവളത്തിലേക്ക്\nഅടച്ചുറപ്പുള്ള വീടാണ് സൂര്യന്റെ സ്വപ്നം\nതളിയക്കോണം ബാപ്പുജി സ്റ്റേഡിയം വികസനം: ടെൻഡർ നടപടി പൂർത്തിയായി\n500 കിലോ നെല്ലിന്റെ തുക കുറഞ്ഞതായി പരാതി\nപുത്തൻചിറ : സപ്ലൈകോ വഴി സ്വകാര്യ മില്ലുടമയ്ക്ക് ...\nഅയ്യപ്പസേവാസംഘം താലൂക്ക് സമ്മേളനം\nകോലഴി : അഖിലഭാരത അയ്യപ്പസേവാസംഘം തൃശ്ശൂർ ...\nഅമ്മാടം സ്കൂളിൽ ‘എജ്യുകെയർ’ സ്കോളർഷിപ്പ് പദ്ധതി\nഇരിങ്ങാലക്കുട : അമ്മന്നൂർ ഗുരുകുലത്തിൽ ഗുരു ...


മാതൃകയായി സുഡാനി ടീം; അവാര്‍ഡ് തുക അപകടത്തില് ഇരുകാലുകളും നഷ്ടപ്പെട്ട ഫുട്‌ബോള് പ്രേമിക്ക് നല്‍കും - metromatinee.com Lifestyle Entertainment & Sports\nനിരവധി അവാർഡുകളും നിരൂപക പ്രശംസയും ലഭിച്ച ചിത്രമായിരുന്നു സുഡാനി ഫ്രം നൈജീരിയ. 49ാമത് സംസ്ഥാന ചലച്ചിത്ര പുരസ്കാരങ്ങള് പ്രഖ്യാപിച്ചപ്പോള് ഏറ്റവും കൂടുതല് നേട്ടം കൊയ്തത് നവാഗതനായ സക്കറിയ മുഹമ്മദ് സംവിധാനം ചെയ്ത സുഡാനിയ ഫ്രം നൈജീരിയ സിനിമയായിരുന്നു. അഞ്ച് പുരസ്കാരങ്ങളാണ് സുഡാനി സംസ്ഥാന ചലച്ചിത്ര പുരസ്കാര വേളയില് ലഭിച്ചത്. ലഭിച്ച പുരസ്‌കാര തുക ഇരുകാലുകളും നഷ്ടപ്പെട്ട ഹരീഷ് എന്ന യുവാവിന് നല്കാൻ സുഡാനി ടീം തീരുമാനിച്ചു. ഫുട്‌ബോള് പ്രേമിയായ മധുര സ്വദേശി ഹരിഷ് ശിവകുമാര് എന്ന ഇരുപതുകാരനാണ് പുരസ്‌കാര തുക സുഡാനി ടീം കൈമാറുക.\nവ്യക്തിഗത പുരസ്‌കാരങ്ങളില് നിന്നും ലഭിക്കുന്ന തുക ഹരിഷിന് കൃത്രിമക്കാലുകള്‍ക്കായി നല്‍കുമെന്ന് ചിത്രത്തിന്റെ ഛായാഗ്രാഹകനും നിര്‍മ്മാതാവുമായ ഷൈജു ഖാലിദ് പറഞ്ഞു. ‘In his pursuit’ എന്ന ഷോര്‍ട്ട് ഫിലിം കണ്ടതാണ് തനിക്ക് ഈ പ്രവൃത്തി ചെയ്യുന്നതിന് പ്രചോദനമായതെന്നും അദ്ദേഹം പറഞ്ഞു. എട്ടു വര്‍ഷം മുമ്പ് കേരളത്തില് വെച്ചുണ്ടായ ഒരു വാഹനാപകടത്തിലാണ് ഹാരിഷിന് ഇരുകാലുകളും നഷ്ടപ്പെട്ടത്. ‘In his pursuit’ എന്ന ഫോട്ടോഗ്രാഫര് കെ.ആര് സുനിലിന്റെ ഷോര്‍ട്ട് ഫിലിമിലൂടെയാണ് ഹരിഷിന്റെ കഥ പുറംലോകമറിഞ്ഞത്. ഹരീഷിന് പുരസ്കാര തുക നല്‍കുന്ന കാര്യം ഫോട്ടോഗ്രാഫര് കെ.ആര് സുനില് സ്ഥിരീകരിച്ച് ഫേസ്ബുക്കില് പോസ്റ്റ് ചെയ്തിട്ടുണ്ട‍്.\nസുഡാനി ഫ്രം നൈജീരിയ എന്ന ചിത്രത്തിന് സക്കരിയ, മുഹസിൻ, സൗബിൻ തുടങ്ങിയ അഞ്ചുപേർ അവർക്കുലഭിച്ച അവാർഡ് തുക ഹരീഷിനു നൽകാൻ തീരുമാനിച്ചതായി നിർമ്മാതാക്കളായ സമീർ താഹിറും ഷൈജു ഖാലിദും അറിയിച്ചു.\nനവാഗതനായ സക്കരിയ മുഹമ്മദ് ഒരുക്കിയ സുഡാനി ഫ്രം നൈജീരിയയ്ക്ക് അഞ്ച് പുരസ്‌കാരങ്ങളാണ് ലഭിച്ചത്. സുഡാനിയിലെ പ്രകടനത്തിലൂടെ മികച്ച നടനുള്ള പുരസ്‌കാരം സൗബിന് ഷാഹിര് നേടിയപ്പോള് മികച്ച നവാഗത സംവിധായകനുള്ള പുരസ്‌കാരം ലഭിച്ചത് സംവിധായകന് സക്കരിയ്ക്കാണ്. സുഡാനിയിലെ മജീദിന്റെ ഉമ്മയായി ഹൃദ്യമാര്‍ന്ന അഭിനയം കാഴ്ച വച്ച സാവിത്രി ശ്രീധരനും ഉമ്മയുടെ കൂട്ടുകാരിയായി തകര്‍പ്പന് പ്രകടനം കാഴ്ച വച്ച സരസ ബാലുശ്ശേരിയും മികച്ച സ്വഭാവ നടിമാര്‍ക്കുമുള്ള പുരസ്കാരം നേടിയെടുത്തു. മികച്ച തിരക്കഥാകൃത്തുക്കള്‍ക്കുള്ള അവാര്‍ഡ് സുഡാനിയുടെ തിരക്കഥയെഴുതിയ സക്കരിയക്കും മുഹ്സിന് പെരാരിക്കുമാണ്. മികച്ച ജനപ്രീതിയും കലാമേന്‍മയുമുള്ള ചിത്രത്തിനുള്ള പ്രത്യേക പുരസ്കാരവും സുഡാനിക്ക് ലഭിച്ചു.\nമലപ്പുറത്തിന്റെ നന്മയെയും കാല്‍പ്പന്ത് ആവേശത്തെയും കുറിച്ച് പറഞ്ഞ സുഡാനി ഫ്രം നൈജീരിയയെ പ്രേക്ഷകര് ഇരു കൈയ്യും നീട്ടിയാണ് സ്വീകരിച്ചത്. കഴിഞ്ഞ വര്‍ഷം മാര്‍ച്ച് 23നാണ് ചിത്രം തിയേറ്ററുകളിലെത്തിയത്. നായകനായ സൗബിന് ഒഴികെ ബാക്കിയെല്ലാവരും പുതുമുഖങ്ങളായിരുന്നു. ചിത്രത്തിലെ ഓരോ കഥാപാത്രത്തിന്റെയും പ്രകടനവും വേറിട്ടുനിന്നു. ചിത്രം തിയേറ്ററുകളിലും വന്‍വിജയമായിരുന്നു.\nsudani from naigeria award prize for physically challengedboy hareesh\nസുഡാനി ഫ്രം നൈജീരിയയാണ് ഞാന് കണ്ട ഏറ്റവും മികച്ച മലയാള സിനിമ- ഫഹദ് ഫാസില്\nRelated Topics:hareesh, Sudani from Nigeria


കൊവിഡ്; ഇതര സംസ്ഥാനങ്ങളില് വെച്ച് മരിച്ചവരുടെ കുടുംബങ്ങള്‍ക്കും കേരളം സഹായം നല്‍കും | Kerala will also provide assistance to the families of the deceased in other states\nകൊവിഡ്; ഇതര സംസ്ഥാനങ്ങളില് വെച്ച് മരിച്ചവരുടെ കുടുംബങ്ങള്‍ക്കും കേരളം സഹായം നല്‍കും\nകൊവിഡ് ബാധിച്ച് ഒരുമാസത്തിനുള്ളില് മരണപ്പെട്ടാല് അതിനെ കൊവിഡ് മരണമായി കണക്കാക്കണം എന്നാണ് കേന്ദ്ര ആരോഗ്യമന്ത്രാലയം പുറപ്പെടുവിച്ച മാര്‍ഗനിര്‍ദേശങ്ങളില് പറയുന്നത്.\n15 Jan 2022 4:35 AM GMT\nകൊവിഡ് ബാധയെ തുടര്‍ന്ന് മറ്റ് സംസ്ഥാനങ്ങളില് വെച്ച് മരിച്ചവരുടെ ബന്ധുക്കള്‍ക്കും കേരളം കൊവിഡ് ധനസഹായം നല്‍കും. ഇതര സംസ്ഥാനങ്ങളില് നിന്നും സഹായം ലഭിച്ചിട്ടില്ലെന്ന് ഉറപ്പാക്കിയതിന് ശേഷമാകും സംസ്ഥാനം സഹായം അനുവദിക്കുക. ഇതുസംബന്ധിച്ച് സാക്ഷ്യ പത്രം അധികൃതര്‍ക്ക് കൈമാറണം. കൊവിഡ് സര്‍ട്ടിഫിക്കറ്റും മരണസര്‍ട്ടിഫിക്കറ്റും ഹാജരാക്കണം. ദുരന്തനിവാരണ വകുപ്പാണ് ഇതു സംബന്ധിച്ച ഉത്തരവ് പുറപ്പെടുവിച്ചത്.\nകാസര്‍കോട് കളക്ടര് സംസ്ഥാന സര്‍ക്കാരിന് നല്‍കിയ കത്ത് പരിശോധിച്ച ശേഷമാണ് ഇതരസംസ്ഥാനങ്ങളില് വെച്ച് മരിച്ച കേരളത്തിലുള്ളവരുടെ കുടുംബങ്ങള്‍ക്കും സഹായം അനുവദിക്കാന് ഉത്തരവായത്. 50000 രൂപയാണ് സഹായമായി നല്‍കുന്നത്. കൊവിഡ് ബാധിച്ച് ഒരുമാസത്തിനുള്ളില് മരണപ്പെട്ടാല് അതിനെ കൊവിഡ് മരണമായി കണക്കാക്കണം എന്നാണ് കേന്ദ്ര ആരോഗ്യമന്ത്രാലയം പുറപ്പെടുവിച്ച മാര്‍ഗനിര്‍ദേശങ്ങളില് പറയുന്നത്. ഇത് അടിസ്ഥാനമാക്കിയാകും സഹായം അനുവദിക്കുക.\nകാസര്‍കോട് ജില്ലക്കാരായ 50 പേര് കര്‍ണാടകത്തിലെ മംഗലാപുരത്തെ ആശുപത്രികളില് മരിച്ചതായി കളക്ടര് സംസ്ഥാന സര്‍ക്കാരിന് നല്‍കിയ കത്തില് അറിയിച്ചിരുന്നു. 2021 ഒക്ടോബര് 13 വരെയുള്ള കാലയളവിലെ കണക്കുകള് നരത്തിയാണ് അദ്ദേഹം കത്ത് നല്‍കിയത്. ഇത് പരിശോധിച്ച ശേഷമാണ് ദുരന്തനിവാരണ വകുപ്പ് ഉത്തരവ് പുറപ്പെടുവിച്ചത്.


'സ്വാഗതം! സ്വാഗതം! താങ്കളീ രാജ്യത്തെ പ്രകാശപൂരിതമാക്കി' ; സോഷ്യല് മീഡിയയില് വൈറലായി അമീറിന് ലഭിച്ച സ്വീകരണം |Warm welcome to Amir trending on social media\n‘സ്വാഗതം! സ്വാഗതം! താങ്കളീ രാജ്യത്തെ പ്രകാശപൂരിതമാക്കി’ ; സോഷ്യല് മീഡിയയില് വൈറലായി അമീറിന് ലഭിച്ച സ്വീകരണം\nസൗദി കിരീടാവകാശി മുഹമ്മദ് ബിന് സല്‍മാന് രാജകുമാരന് ഖത്തര് അമീറിന് നല്‍കിയ ഊഷ്മള സ്വീകരണം ഏറ്റെടുത്ത് സോഷ്യല് മീഡിയ\nറിയാദ്: സൗദി കിരീടാവകാശി മുഹമ്മദ് ബിന് സല്‍മാന് രാജകുമാരന് ഖത്തര് അമീറിന് നല്‍കിയ ഊഷ്മള സ്വീകരണം ഏറ്റെടുത്ത് സോഷ്യല് മീഡിയ. അമീറിനെ സ്വാഗതം ചെയ്തുകൊണ്ട് ‘സ്വാഗതം! സ്വാഗതം! താങ്കളീ രാജ്യത്തെ പ്രകാശപൂരിതമാക്കി’ എന്ന് മുഹമ്മദ് ബിന് സല്‍മാന് രാജകുമാരന് ട്വിറ്ററില് കുറിച്ച വാക്യങ്ങള് ട്രെന്‍ഡിങായി. അരലക്ഷത്തിലേറെ ട്വീറ്റുകളാണ് ഈ വാക്യങ്ങള് ഏറ്റെടുത്തത്. രണ്ട് സഹോദര രാജ്യങ്ങളുടെ ഒത്തുചേരല് ഗള്‍ഫ് മേഖല ആഘോഷമാക്കി മാറ്റി.\nഅല് ഉല വിമാനത്താവളത്തില് ഖത്തര് അമീര് ശെയ്ഖ് തമീം ബിന് ഹമദ് ആല്‍ഥാനി വന്നിറങ്ങുമ്പോള് മുഹമ്മദ് ബിന് സല്‍മാന് രാജകുമാരന് കെട്ടിപ്പിടിച്ച് സ്വീകരിച്ച ദൃശ്യത്തിനും വന്‍സ്വീകാര്യതയാണു ലഭിച്ചത്. ഇതൊരു ചരിത്ര നിമിഷമാണെന്നും സൗദിയും ഖത്തറും തമ്മിലുള്ള ഊഷ്മള ബന്ധത്തിന്റെ ആഴമാണ് ഈ സ്വീകരണം പ്രതിഫലിപ്പിക്കുന്നതെന്നും ജനങ്ങള് പ്രതികരിച്ചു. പതിനായിരക്കണക്കിനു പേരാണ് ഈ വീഡിയോ ഷെയര് ചെയ്തത്.\n‘ഈ സുന്ദര നിമിഷത്തിന് വേണ്ടി ഒരു പാട് കാലം കാത്തിരുന്നു, വീണ്ടും സ്വാഗതം’- എന്നാണ് ശുറൂഖ് എന്ന ട്വിറ്റര് യൂസര് ഇതേക്കുറിച്ച് പ്രതികരിച്ചത്. മറ്റൊരു യൂസറായ അബ്ദുല്ല അല് ബദറിന്റെ പ്രതികരണം ഇങ്ങിനെയായിരുന്നു, ‘ഈ കെട്ടിപ്പിടിത്തം സ്‌നേഹത്തിന്റെ ആഴമാണ് തെളിയിക്കുന്നത്, രണ്ട് രാജ്യങ്ങള് തമ്മിലുള്ള സാഹോദര്യ ബന്ധത്തിന്റെ പുതിയ അധ്യായത്തിനാണ് ഇവിടെ തുടക്കം കുറിക്കുന്നത്’.\n‘പോയ കാലത്തെ മുഴുവന് ഉള്‍ക്കൊള്ളുന്നതായിരുന്നു ആ കെട്ടിപ്പിടിത്തം, അതിന്റെ മനോഹാരിത വര്‍ണിക്കാനാവാത്തതാണ്. ദൈവിത സ്‌നേഹം ശാശ്വതമാണ്’ എന്നായിരുന്നു മറ്റൊരു ട്വീറ്റ്. ‘2021ന് നല്ല തുടക്കം, നാല് വര്‍ഷത്തിന് ശേഷം ഖത്തറും സൗദിയും പുതിയൊരു ബന്ധത്തിന് തുടക്കം കുറിക്കുന്നു’വെന്ന് മുഹമ്മദ് തുര്‍ക്കി ട്വീറ്റ് ചെയ്തു. ഗള്‍ഫ് രാജ്യങ്ങള് തമ്മിലുള്ള വിദ്വേഷങ്ങള് അലിഞ്ഞില്ലാതായി പുതിയ തുടക്കം കുറിക്കുന്ന സന്ദര്‍ഭത്തില് അന്തരിച്ച കുവൈത്ത് അമീര് ശെയ്ഖ് സബാഹ് അല് അഹ്മദ് അല് ജാബര് അല് സബാഹിനെയും പലരും അനുസ്മരിച്ചു. ‘ഞങ്ങള് ഒരിക്കലും താങ്കളെ മറക്കില്ല. നിങ്ങള് വിടപറഞ്ഞെങ്കിലും ഞങ്ങളുടെ ഹൃദയത്തില് ജീവിച്ചിരിക്കുന്നു. നിങ്ങളുടെ വിവേകവും മനുഷ്യത്വവും ഫലപ്രാപ്തിയിലെത്തിയിരിക്കുന്നു’ എന്നാണ് പലരും പ്രതികരിച്ചത്.\nMBSmuhammed bin salmanqatar amirtrending on social media\nസൗദിയിലേക്ക് വിമാന സർവീസ്: ഇന്ത്യൻ അംബാസഡറും സൗദി ആരോഗ്യമന്ത്രിയും കൂടിക്കാഴ്ച നടത്തി\nസൗദിയില് ഇനി മൂന്നു മാസത്തേക്ക് ഇഖാമ പുതുക്കാം


കുടുംബജീവിതം വിശുദ്ധ ജീവിതത്തിന് തടസമാണോ? : Marian Pathram\nകുടുംബജീവിതം വിശുദ്ധ ജീവിതത്തിന് തടസമാണോ?\nകുടുംബജീവിതം നയിക്കുന്നവര്‍ക്ക് വിശുദ്ധരായി തീരാന് കഴിയില്ലെന്ന ധാരണ പരക്കെയുണ്ട്.എന്നാല് ആ വിശ്വാസം തെറ്റാണെന്ന് തെളിയിച്ച ഒരുപിടി വിശുദ്ധജീവിതങ്ങള് നമ്മുടെ മുന്നിലുണ്ട്.\nവിശുദ്ധ ബേസില് ദ എല്‍ഡറും സെന്റ് എമീലിയായുമാണ് അതില് ഒരാള്.ഈ വിശുദ്ധ ദമ്പതികള് ഒമ്പതുമക്കളെയാണ് വളര്‍ത്തിയത്. ബേസില് ഒരു അഭിഭാഷകനും ആയിരുന്നുവെന്ന കാര്യവും മറക്കരുത്.\nവിശുദ്ധ യൗസേപ്പിതാവിനോടുള്ള ആദരസൂചകമായി മക്കള്‍ക്ക് പേരു നല്കണമോ.. ഇതാ ചില സുന്ദരന് പേരുകള്\nകൃഷിക്കാരനായ വിശുദ്ധ ഇസിദോറും ഭാര്യ മരിയായുമാണ് മറ്റ് രണ്ടുപേര്. ഈ ദമ്പതികള്‍ക്ക് ഒരു കുഞ്ഞേ ഉണ്ടായിരുന്നുള്ളൂ. അതാകട്ടെ ചെറുപ്രായത്തിലേ മരണമടയുകയും ചെയ്തു. അദ്ധ്വാനിയായ കുടുംബനാഥനായിരുന്നു ഇസിദോര്.\nകൊച്ചുത്രേസ്യയുടെ മാതാപിതാക്കളായ സെലിന്റെയും മാര്‍ട്ടിന്റെയും കാര്യം പരക്കെ പ്രസിദ്ധമാണല്ലോ. ഇരുവരും മക്കളുടെ ദൈവവിളികളില് നിര്‍ണ്ണായകമായ പങ്കുവഹിക്കുകയും വിശുദ്ധജീവിതം നയിക്കുകയും ചെയ്തിരുന്ന മാതൃകാദമ്പതികളായിരുന്നു.\nഅതുപോലെ വിശുദ്ധ ജിയന്ന മോളയും പ്രസിദ്ധയായ ഒരു വീട്ടമ്മയാണ്.സ്വന്തം കുഞ്ഞിന്റെ ജീവന് രക്ഷിക്കാന് വേണ്ടി ജീവത്യാഗം വെടിഞ്ഞ വിശുദ്ധയായ വീട്ടമ്മയാണ് അവള്. ഇതൊക്കെ നമ്മോട് പറയുന്നത് കുടുംബജീവിതത്തിലും വിശുദ്ധജീവിതം സാധ്യമാണെന്ന് തന്നെയാണ്.\nഒരുപക്ഷേ കുടുംബജീവിതത്തോളം ഒരാളെവിശുദ്ധരാക്കാന് പറ്റിയ സാഹചര്യമുള്ള ഒരിടവും ഉണ്ടായെന്നുംവരില്ല. ഇത്രയും സഹനവും വിശുദ്ധിയും ക്ഷമയും ത്യാഗവും ഉള്ള മറ്റൊരു ഇടം അല്ലെങ്കില് പറയൂ.\nഎന്നിട്ടും എന്തുകൊണ്ടാണ് കുടുംബജീവിതം നയിക്കുന്ന നമുക്ക് വിശുദ്ധരാകാന് കഴിയാത്തത്? ഓരോരുത്തരും ആ ചോദ്യത്തിന് ഉത്തരം സ്വയമേവ കണ്ടെത്തട്ടെ.\nകരുണയുടെ നൊവേന ആറാം ദിവസം(07-04-2021)\nകുരിശിന്റെ വഴിയുടെ പുനരാവിഷ്‌ക്കാരത്തില് ഈശോയെ അടിക്കുന്ന ഫെമിനിസ്റ്റുകള്\nകോംഗോയില് വ്യാപകമാകുന്ന ഇസ്ലാമിക തീവ്രവാദത്തിനെതിരെ മുന്നറിയിപ്പുമായി കത്തോലിക്കാ…\nകുട്ടികളുടെ കത്തോലിക്കാ ജ്ഞാനസ്‌നാനം; ഫിലിപ്പൈന്‍സ് മുമ്പന്തിയില്


honeymoon trips in world | Bignewslive\n02:30:21 AM IST | Monday, Feb 19th, 2018\nവധൂവരന്മാര്‍ക്ക് ഒരു സന്തോഷവാര്‍ത്ത: വിസയില്ലാതെ മധുവിധു ആഘോഷിക്കാവുന്ന പതിനൊന്നു രാജ്യങ്ങള്\nവിവാഹത്തേക്കാള് വധൂവരന്മാര് കൊതിയോടെ കാത്തിരിക്കുന്ന കാലമാണ് മധുവിധുക്കാലം. അതുവരെ അപരിചിതരായിരുന്ന തങ്ങള്‍ക്ക് അന്യോന്യം മനസിലാക്കാനും ഇഷ്ടാനിഷ്ടങ്ങള് പങ്കുവെക്കാനുമുള്ള ഈ സമയം ഏതെങ്കിലും സുന്ദരഭൂവില് തനിച്ചായിരിക്കണമെന്നതാണ് ഏതൊരു പ്രണയിനികളുടെയും മോഹം. ഉള്ളിലെ പ്രണയത്ത തൊട്ടുണര്‍ത്തുന്ന ഭൂപ്രകൃതിയും കാലാവസ്ഥയുമാണ് വിനോദസഞ്ചാര കേന്ദ്രങ്ങളില് ഹണിമൂണ് കേന്ദ്രങ്ങളെ വേറിട്ടുനിര്‍ത്തുന്നത്.\nഅത്തരം ചില ഹണിമൂണ് ലൊക്കേഷന്‍സ് ആണ് താഴെ.\nഇന്ത്യയുടെ തെക്കേ അറ്റത്ത് അതിശയങ്ങളുടെ ഒരു മായികപ്രപഞ്ചം ഉള്ളിലൊളിപ്പിച്ച് ശാന്തസമുദ്രത്തില് മയങ്ങുന്ന വര്‍ണ്ണദ്വീപ്. സമ്പന്നമായ സംസ്‌കാരവും ആതിഥ്യമര്യാദകളും ശ്രീലങ്കയെ വിനോദസഞ്ചാരികളുടെ ഇഷ്ടദേശമാക്കുന്നു. വശ്യമാര്‍ന്ന പ്രകൃതിയും നുരഞ്ഞ് പതഞ്ഞ് അലസമായി തിരയടിക്കുന്ന ബീച്ചുകളും എന്തിനേക്കാളും ഏറെ രുചികരമായ ഭക്ഷണവുമാണ് ശ്രീലങ്കയുടെ പ്രധാന ആകര്‍ഷണങ്ങള്.\nഇന്ത്യക്കാര് കൂടുതലായും തെരഞ്ഞെടുക്കുന്ന ഹണിമൂണ് ലൊക്കേഷന്‍സില് ഒന്നാണ് തായ്‌ലാന്റ്. ആകര്‍ഷകങ്ങളായ ബീച്ചുകളുടെയും രുചിഭേദങ്ങളുടെയും നാട്. പേരുകേട്ട ഷോപ്പിംഗ് കേന്ദ്രം കൂടിയാണ് തായ്‌ലാന്റ്് തലസ്ഥാനമായ ബാങ്കോക്. ഓണ് അറൈവല് വിസയില് 15 ദിന താമസസൗകര്യമാണ് തായ്‌ലാന്റ് നല്‍കുന്നത്. സുവര്‍ണ്ണ ക്ഷേത്രം, ആനസവാരി, പുകറ്റിലെയും ക്രാബിയിലെയും ദ്വീപ് സമൂഹം, ഗ്രാന്‍ഡ് പാലസ്, കാവോ ഐ ദേശീയോദ്യാനം എന്നിവയാണ് തായ്‌ലാന്റിലെ പ്രധാന ആകര്‍ഷണങ്ങള്.\n‘സ്വര്‍ഗ്ഗത്തേക്കാള് മുമ്പ് പണികഴിക്കപ്പെട്ടതാണ് മൗറീഷ്യസ്, അതിനുശേഷം ഉണ്ടാക്കിയ മൗറീഷ്യസിന്റെ പകര്‍പ്പാണ് സ്വര്‍ഗ്ഗം’ ഒരു നൂറ്റാണ്ട് മുമ്പ് വിഖ്യാത കഥാകാരന് മാര്‍ക് ട്വയിന്റെ വാക്കുകളാണിത്. പക്ഷേ അപ്പറഞ്ഞതില് ഒട്ടും അതിശയോക്തി ഇല്ലെന്ന് അവിടം സന്ദര്‍ശിച്ചവരെല്ലാം അടിവരയിട്ട് പറയുന്നു. സ്വര്‍ഗമെന്നാല് മൗറീഷ്യസാണെന്നാണ് പറഞ്ഞാലും തെറ്റില്ല. ഏതൊരു സഞ്ചാരിയുടെയും ഹൃദയം കവരുന്ന നീലത്തിരമാലകള് അലയടിക്കുന്ന തൂവെള്ള മണല് വിരിച്ച ബീച്ചുകള്, ശാന്ത സമുദ്രത്തിലേക്ക് വാതിലുകള് തുറന്നിട്ടിരിക്കുന്ന ആഢംബര റിസോര്‍ട്ടുകള്, വന്യജീവി സങ്കേതങ്ങള്, ദ്വീപ് കാഴ്ചകള്, മനം കവരുന്ന രുചിഭേദങ്ങള് എന്നിങ്ങനെ നിങ്ങളുടെ ഹണിമൂണ് ലൊക്കേഷനായി മൗറീഷ്യസിനെ തെരഞ്ഞെടുക്കാന് കാരണങ്ങള് അനവധിയാണ്.\nമാലിദ്വീപിലേക്കാണ് ഹണിമൂണെങ്കില് വിവാഹം എത്രയും പെട്ടന്ന് കഴിഞ്ഞെങ്കിലെന്ന് കൊതിച്ചുപോകുന്നതാണ് അവിടുത്തെ കാഴ്ചകള്. മനോഹരമായ ബീച്ചുകള്, നീലത്തടാകങ്ങള്, പവിഴപ്പുറ്റുകള് തുടങ്ങി ആരും കൊതിക്കുന്ന വസന്തമാണ് മാലിദ്വീപ് ഒരുക്കുന്നത്. കണ്ണെത്താത്ത നീലപ്പരപ്പിനെ സാക്ഷിയാക്കി കയ്യിലൊരു കോക്‌ടെയ്‌ലുമേന്തി പ്രണയിനിയെ നെഞ്ചോടു ചേര്‍ക്കാന് മാലിദ്വീപ് നിങ്ങളെ വിളിക്കുന്നു. ഓണ് അറൈവല് വിസയില് 30 ദിവസം താമസമാണ് മാലിദ്വീപ് നല്‍കുന്ന ഓഫര്.\nമാനം മുട്ടുന്ന മലനിരകള്, അതിഥികള്‍ക്ക് നിറമനസ്സോടെ ആതിഥ്യമരുളുന്ന ജനത, ക്ലബ്ബുകള്, കഫേ, കാസിനോകള് ചരിത്രം കൊത്തിവെച്ചിരിക്കുന്ന നിര്‍മ്മിതികള്. കാലങ്ങള്‍ക്കു മുമ്പേ ഇന്ത്യക്കാരുടെ ഇഷ്ട മധുവിധു കേന്ദ്രമാക്കി നേപ്പാളിനെ മാറ്റുന്നത് ഇങ്ങനെ പലതുമാണ്. സംസ്‌കാരത്തിലും രാഷ്ട്രീയത്തിലുമടക്കം ഏറെ സമാനതകളുള്ള രാജ്യങ്ങളാണ് ഇന്ത്യയും നേപ്പാളും.\nശാന്തവും സുന്ദരവുമായ ഒരിടത്താണ് മധുവിധുക്കാലം ചിലവിടാന് നിങ്ങള് ആഗ്രഹിക്കുന്നതെങ്കില് ഭൂട്ടാനിലേക്ക് പോകുക. പര്‍വ്വതങ്ങള്‍ക്കിടയില് പ്രശാന്ത സുന്ദരമായി നിലകൊള്ളുന്ന സുന്ദരഭൂവാണ് ഭൂട്ടാന്. മധുവിധുക്കാരുടെ കാല്‍പ്പനിക ഭൂമി മാത്രമല്ല ഭൂട്ടാന് അല്‍പം സാഹസികത ഇഷ്ടപ്പെടുന്ന നവദമ്പതിമാര്‍ക്കായി പര്‍വ്വത കായിക വിനോദങ്ങളും ഭക്ഷണപ്രിയര്‍ക്കായി കൊതിയൂറുന്ന രുചിഭേദങ്ങളും ഭൂട്ടാന് ഒരുക്കുന്നു.\n17,000 ദ്വീപുകള്, അതില് എണ്ണായിരത്തോളം ദ്വീപുകളില് ആള്‍ത്താമസം, അവിടങ്ങളില് സംസാരിക്കുന്ന ഭാഷകളുടെ എണ്ണമാകട്ടെ 700ലധികവും. ഈ വിസ്മയ ഭൂമി ഇന്തോനേഷ്യയാണ്. എണ്ണിയാലൊടുങ്ങാത്ത സാഹസികതകളുടെയും അഗ്‌നിപര്‍വ്വതങ്ങളുടെയും നാട്. വൈവിധ്യങ്ങളായ സംസ്‌കാരങ്ങള്, ആചാരങ്ങള്, കാഴ്ചകള്, കലാരൂപങ്ങള്, രുചിഭേദങ്ങള്,പക്ഷിമൃഗാദികള് തുടങ്ങി ഇന്തോനേഷ്യയില അതിശയങ്ങള് അനവധിയാണ്. ഒരു രാജ്യമാണെങ്കിലും ഓരോ ദ്വീപുകളിലെയും ജനസഞ്ചയം അന്യോന്യം തീര്‍ത്തും വ്യത്യസ്തരാണ്.\nഷോപ്പിംഗ്, ഭക്ഷണം, വിനോദം, റൊമാന്‍സ്. നാഗരികത ഇഷ്ടപ്പെടുന്നവര്‍ക്ക് ഹണിമൂണിനായി ഹോങ്കോങിലേക്ക് പോകാം. വിക്ടോറിയ കൊടുമുടി, ഹോങ്കോങ് ഡിസ്‌നിലാന്‍ഡ്, ലേഡീസ് മാര്‍ക്കറ്റ്, സ്റ്റാര് ഫെറി, ബുദ്ധ ക്ഷേത്രം തുടങ്ങിയ കാഴ്ചകളുമായി ഹോങ്കോങ് നിങ്ങളെ കാത്തിരിക്കുന്നു. തുറമുഖത്തിനു ചുറ്റും പരന്നുകിടക്കുന്ന നഗരത്തിന്റെ രാത്രികാഴ്ചകള് വിസ്മയം കൊള്ളിക്കുന്നവയാണ്.\nദക്ഷിണ പസഫിക് സമുദ്രത്തില് ഓസ്‌ട്രേലിയയോടും ന്യൂസിലാന്‍ഡിനോടും ചേര്‍ന്ന് കിടക്കുന്ന ഉഷ്ണമേഖല ദ്വീപ്‌സമൂഹമാണ് ഫിജി. വശ്യതയാര്‍ന്ന ബീച്ചുകള്, കടലിനടിയിലെ വിസ്മയകാഴ്ചകള്, വിശേഷ സംസ്‌കാരം, സാഹസിക വിനോദങ്ങള് തുടങ്ങി ഫിജിയിലെ വിനോദ കാഴ്ചകള് അനവധിയാണ്. കടല്‍കാഴ്ചകള് വിവരണാതീതം. പക്ഷിനീരിക്ഷകരുടെയും ഹൈക്കേഴ്‌സിന്റെയും വനസഞ്ചാരികളുടെയും സ്വര്‍ഗം.\nനവദമ്പതികളേ, തൂവെള്ള മണല്‍വിരിച്ച് ജമൈക്കന് കടല്‍ത്തീരങ്ങള് നിങ്ങളെ കാത്തിരിക്കുന്നു. കരീബിയന് കിരീടത്തിലെ മുത്താണ് ജമൈക്ക. വിശ്വപ്രസിദ്ധ സംഗീതജ്ഞന് ബോബ് മാര്‍ലിയുടെ നാട്. സമ്പന്നമായ സസ്യ ജന്തു വര്‍ഗ്ഗങ്ങളെ ഉള്‍ക്കൊള്ളുന്ന ജൈവവൈവിധ്യം ജമൈക്കയുടെ പ്രത്യേകതയാണ്. പര്‍വ്വതങ്ങളും വെള്ളിച്ചില്ല് തെറിപ്പിച്ചൊഴുകുന്ന വെള്ളച്ചാട്ടങ്ങളും ചുവന്ന മണ്ണും പ്രത്യേക സംസ്‌കാരവും ജമൈക്കയെ മറ്റിടങ്ങളില് നിന്നും വേറിട്ട് നിര്‍ത്തുന്നു. സംഗീതം ജമൈക്കയുടെ ഹൃദയത്തില് അലിഞ്ഞുചേര്‍ന്നിരിക്കുന്നു. ഏത് കോണില് ചെന്നാലും കേള്‍ക്കാം റെഗ്ഗേ സംഗീതത്തിന്റെ അലയടികള്.\nവന്യതയെ ഇഷ്ടപ്പെടുന്നവര്‍ക്ക് ഹണിമൂണിനായി കെനിയയിലേക്ക് പോകാം. വനയാത്രകള്‍ക്കൊപ്പം പര്‍വ്വതങ്ങളിലൂടെയും ബീച്ചുകളിലൂടെയും സഞ്ചരിക്കാം. ഓണ് അറൈവല് വിസയില് 90 ദിവസത്തെ താമസമാണ് കെനിയ നല്‍കുക.\nപ്രവാസി ദമ്പതികളുടെ ദുബായിയിലെ മധുവിധു ദൃശ്യങ്ങള് വാട്‌സ് ആപ്പില്; ദൃശ്യങ്ങള് ചിത്രീകരിച്ചത് ദുബായിയിലെ ഹോട്ടലില് നിന്ന്\nമധുവിധുവിനു ശേഷം ഭര്‍ത്താവിനൊപ്പം തിരിച്ചുവരവേ യുവതി കാമുകന്റെ കൂടെ ഒളിച്ചോടി: മുഖം കഴുകാന് പോയ യുവതി പര്‍ദ്ദധരിച്ച് മുങ്ങിയത് വിമാനത്താവളത്തില് വെച്ച്


കോഴിമുട്ടയിൽ കൃത്രിമമെന്ന് പരാതി : ഉണ്ണിയുടെ കളറിൽ വ്യത്യാസം | Eggs\nകോഴിമുട്ടയിൽ കൃത്രിമമെന്ന് പരാതി : ഉണ്ണിയുടെ കളറിൽ വ്യത്യാസം\nDec 2, 2018, 07:33 AM IST\nഉണ്ണിയുടെ കളറിലുള്ള വ്യത്യാസത്തിനൊപ്പം ഉള്ളിൽ പ്ലാസ്റ്റിക് പോലുള്ള പാട കണ്ടുവെന്നും പറയുന്നു. രുചി വ്യത്യാസം ഉണ്ടായിരുന്നതായും പറയുന്നു.\nനിറവ്യത്യാസം കണ്ടെത്തിയ മുട്ട\nകടുത്തുരുത്തി: ഗുണനിലാവരം കുറഞ്ഞ കോഴിമുട്ടകളുടെ വിൽപന നടക്കുന്നതായി പരാതി. കടുത്തുരുത്തി മങ്ങാട്ടുനിരപ്പേൽ പാലത്തിങ്കൽ സാബു വാങ്ങിയ മുട്ട പൊട്ടിച്ചപ്പോൾ ഉണ്ണിയുടെ കളറിൽ വ്യത്യാസം കണ്ടെത്തി. മുട്ട പുഴുങ്ങിയ ശേഷം കഴിക്കുന്നതിനായി മുറിച്ചപ്പോഴാണ് വ്യത്യാസം ശ്രദ്ധയിൽപെട്ടതെന്ന് സാബു പറഞ്ഞു.\nഉണ്ണിയുടെ കളറിലുള്ള വ്യത്യാസത്തിനൊപ്പം ഉള്ളിൽ പ്ലാസ്റ്റിക് പോലുള്ള പാട കണ്ടുവെന്നും പറയുന്നു. രുചി വ്യത്യാസം ഉണ്ടായിരുന്നതായും പറയുന്നു. കടുത്തുരുത്തിയിലെ കടയിൽനിന്നുമാണ് മുട്ട വാങ്ങിയത്. മുമ്പും സമാന അനുഭവങ്ങൾ ഇവിടുത്തുകാർക്ക് ഉണ്ടായിട്ടുള്ളതായും പറയുന്നു.\nപലപ്പോഴും ഇത്തരത്തിലുള്ള മുട്ടകൾ പൊട്ടിക്കുമ്പോൾ ദുർഗന്ധം ഉണ്ടെന്നും മുട്ടയുടെ വെള്ള വെന്ത് കഴിയുമ്പോൾ പ്ലാസ്റ്റിക് പോലെ ചുരുണ്ട് വരുന്നതായും ഇത്തരം മുട്ട ലഭിച്ചിട്ടുള്ളവർ പറയുന്നു. ഓംലെറ്റ് ഉണ്ടാക്കിയ മുട്ട കത്തിക്കുമ്പോൾ പ്ലാസ്റ്റിക് കത്തുമ്പോളുണ്ടാകുന്നതുപോലുള്ള മണമാണെന്നും നാട്ടുകാർ പറയുന്നു.\nഇല്ലിക്കൽ-തിരുവാർപ്പ് റോഡ് തകർച്ച: മണ്ണിന്റെ ഉറപ്പില്ലായ്മ മൂലമെന്ന് നിഗമനം\nഇല്ലിക്കൽ : ഇല്ലിക്കൽ-തിരുവാർപ്പ് റോഡ് ഇടിഞ്ഞുവീണത് അടിത്തട്ടിലെ മണ്ണ് ഇടിഞ്ഞ് ..\nസാധനങ്ങൾക്ക് അമിതവില; നടപടി തുടരുന്നു\nജോലിക്കിടയ്ക്ക് സേവനവുമായി അഗ്നിരക്ഷാസേന


Green Kerala News ഐപിഎല്ലിൽ ഹൈദരാബാദിനെ തോല്‍പ്പിച്ച് ചെന്നൈ സൂപ്പര് കിങ്‌സ് ഫൈനലില് - Green Kerala News\nഐപിഎല്ലിൽ ഹൈദരാബാദിനെ തോല്‍പ്പിച്ച് ചെന്നൈ സൂപ്പര് കിങ്‌സ് ഫൈനലില്\nGreenkeralanews Webdesk\t23-05-2018\nമുംബൈ: ആവേശം നിറഞ്ഞ മത്സരത്തിനൊടുവില് ഹൈദരാബാദിനെ തോല്‍പ്പിച്ച് ചെന്നൈ സൂപ്പര് കിങ്‌സ് ഫൈനലില്. സണ്‍റൈസേഴ്‌സ് ഉയര്‍ത്തിയ 140 റണ്‍സ് വിജയലക്ഷ്യം അഞ്ചു പന്തു ബാക്കി നില്‍ക്കെ എട്ടു വിക്കറ്റ് നഷ്ടത്തില് ചെന്നൈ മറികടന്നു.\nഹൈദരാബാദ് മുന്നോട്ടുവച്ച താരതമ്യേന ചെറിയ സ്‌കോര് പിന്തുടര്‍ന്ന ചെന്നൈയുടെ തുടക്കം തകര്‍ച്ചയോടെയായാരുന്നു. വാട്‌സണ് റണ്ണൊന്നുമെടുക്കാതെ പുറത്തായി. റെയ്‌ന (13 പന്തില് 22), റായ്ഡു (1 പന്തില് 0), ധോനി (18 പന്തില് 9), ബ്രാവോ (11 പന്തില് 7) എന്നിവര്‍ക്കും ടീമിനെ മുന്നോട്ടു കൊണ്ടു പോകാന് കഴിഞ്ഞില്ല. ഒടുവില് കളിയില് നിര്‍ണായകമായത് ഫാഫ് ഡു പ്ലെസിസിന്റെ പ്രകടനമാണ്. 42 പന്തില് നിന്നും 67 റണ്‍സാണ് ഫാഫ് നേടിയത്. ഷാര്‍ദുല് ഠാകുറിന്റെ (5 പന്തില്15) ബാറ്റിങ്ങും ചെന്നൈയെ വേഗം ജയത്തിലെത്തിച്ചു. ഹൈദരാബാദിന് വേണ്ടി കൗള്, റാഷിദ്, സന്ദീപ് ശര്‍മ എന്നിവര് രണ്ട് വിക്കറ്റ് വീതം വീഴ്ത്തി.\nനിശ്ചിത ഓവറില് ഏഴ് വിക്കറ്റ് നഷ്ടത്തിലാണ് ഹൈദരാബാദ് 139 റണ്‍സ് നേടിയത്. 43 റണ്‍സ് നേടിയ കാര്‍ലോസ് ബ്രാത്വെയ്റ്റാണ് ഹൈദരാബാദിന്റെ ടോപ് സ്‌കോറര്. ഈ കളിയില് പരാജയപ്പെട്ടെങ്കിലും ഹൈദരാബാദിന് ഒരു അവസരം കൂടി ബാക്കി ഉണ്ട്. രാജസ്ഥാന് റോയല്‍സും കൊല്‍ക്കത്ത നൈറ്റ് റൈഡേഴ്‌സും തമ്മില് നടക്കുന്ന എലിമിനേറ്റര് മത്സരത്തിലെ വിജയികളെ തോല്‍പ്പിച്ചാല് ഇവര്‍ക്ക് ഫൈനലില് കടക്കാം.


കെ.എസ്.ആർ.ടി.സി ബസ് ഇടിച്ച് യുവാക്കൾ സംഭവം: കേസിൽ ഡ്രൈവറുടെ വീഴ്ച്ചയെന്ന് റിപ്പോർട്ട് - Express Kerala\nപാലക്കാട്: പാലക്കാട് കുഴൽമന്ദത്ത് കെ.എസ്.ആർ.ടി.സി ബസ് ഇടിച്ച് യുവാക്കൾ മരിച്ച സംഭവത്തിൽ അന്വേഷണ സംഘം റിപ്പോർട്ട് സമർപ്പിച്ചു. കെ.എസ്.ആർ.ടി.സി ഡ്രൈവറുടെ ഭാഗത്ത് വീഴ്ചയുണ്ടെന്നാണ് റിപ്പോർട്ടിൽ പറയുന്നത്. ഡ്രൈവർ ജാഗ്രത പുലർത്തണമായിരുന്നുവെന്നും റിപ്പോർട്ടിലുണ്ട്. ബസ് ഡ്രൈവര് ഔസേപ്പിനെതിരെ മനപ്പൂർവമായ നരഹത്യക്കാണ് കേസെടുത്തു. ഡ്രൈവര് ഇപ്പോള് സസ്പന്‍ഷനിലാണ്. ഇയാളുടെ ഡ്രൈവിങ് ലൈസന്‍സ് റദ്ദാക്കിയിട്ടുമുണ്ട്.\nകുഴല് മന്ദത്ത് ദേശീയ പാതയില് ഫെബ്രുവരി ഏഴിനാണ് അപകടമുണ്ടായത്. 304 എ ചുമത്തി കേസെടുത്ത് ബസ് ഡ്രൈവര് ഔസേപ്പിനെ സ്റ്റേഷൻ ജാമ്യത്തില് വിട്ടതിന് പിന്നാലെ തുടരന്വേഷണം ആവശ്യപ്പെട്ട് മരിച്ച യുവാക്കളുടെ മാതാപിതാക്കള് രംഗത്തെത്തുകയായിരുന്നു.\nമൂന്നു ദൃക്സാക്ഷികൾ നല്‍കിയ മൊഴിയുടെയും സംഭവ സ്ഥലത്തുനിന്നും ലഭിച്ച വീഡിയോ ദൃശ്യങ്ങളുടെയും അടിസ്ഥാനത്തിലാണ് ഐപിസി 304 വകുപ്പ് കൂട്ടിച്ചേര്‍ത്തത്.


വയോമിത്രം ഇനി ഗ്രാമമിത്രം | Weekend | Special | Deshabhimani | Sunday Jun 9, 2019\nവയോമിത്രം ഇനി ഗ്രാമമിത്രം\nജി രാജേഷ‌്കുമാർ grdbie@gmail.comUpdated: Sunday Jun 9, 2019\nതിരുവനന്തപുരം വാഴോട്ടുകോണം നഗരസഭ കമ്യൂണിറ്റി ഹാളിലെ വൈദ്യസഹായ ക്യാമ്പിലേക്ക് വരുന്ന വയോജനങ്ങൾ\nപ്രതിദിനം 14000 പേരാണ‌് വൈദ്യസഹായ ക്യാമ്പുകളിൽ എത്തുന്നത‌്. പ്രതിമാസം രണ്ടരലക്ഷം പേർക്ക‌് വൈദ്യസഹായം ലഭിക്കുന്നു. മൂന്നു മാസത്തിനിടയിൽ ശരാശരി 3.5 കോടി രൂപയുടെ മരുന്നാണ‌് കേരള മെഡിക്കൽ സപ്ലൈസ‌് കോർപറേഷൻ വഴി ശേഖരിച്ച‌് വയോജനങ്ങൾക്ക‌് വിതരണം ചെയ്യുന്നത‌്. ജീവിത സായാഹ്നത്തില് എത്തി നില്‍ക്കുന്നവർക്ക് സമഭാവന യോടെ തുണയേകുന്ന വയോമിത്രം പദ്ധതിയെക്കുറിച്ച‌്\nതിരുവനന്തപുരം വാഴോട്ടുകോണം വലിയവിളാകത്തു പുത്തൻവീട്ടിൽ രവീന്ദ്രനാശാരി അങ്ങനെ എളുപ്പത്തിൽ തോറ്റുകൊടുക്കുന്നയാളല്ല. ഭാര്യ ഇന്ദിരാഭായിയുടെ ശരീരത്തിന്റെ ഒരു ഭാഗം തളർന്നത‌് ഈ എഴുപത്തിരണ്ടുകാരനെ ഉലച്ചുകളഞ്ഞു. രവീന്ദ്രനാശാരിക്ക‌് അവശതയും ചുമയും അസഹനീയമായി തുടരുന്നതിനിടയിലായിരുന്നു ഭാര്യക്കുണ്ടായ ദുരന്തം. മെഡിക്കൽ കോളേജ‌് ആശുപത്രിയിൽ ചികിത്സയ‌്ക്കുശേഷം ഇന്ദിരയ‌്ക്ക‌് എഴുന്നേറ്റുനിൽക്കാമെന്നായി. തുടർചികിത്സാ ചെലവ‌് പ്രശ‌്നമായി. ക്ഷേമപെൻഷൻമാത്രം വരുമാനം. അകലെ ചെന്നുള്ള ചികിത്സ ദുഷ്‌കരമായപ്പോൾ വയോമിത്രം ഈ ദമ്പതികൾക്ക‌് കൈത്താങ്ങാകുന്നത‌്. തൊട്ടടുത്തുള്ള കോർപറേഷൻ കമ്യൂണിറ്റി ഹാളിൽ രണ്ടാഴ‌്ചയിൽ ഒരിക്കലെത്തുന്ന സഞ്ചരിക്കുന്ന ക്ലിനിക്കാണ‌് ഇന്ന‌് ഇവർക്കാശ്രയം.\nവാഴോട്ടുകോണം മഞ്ചംപാറ മയ്യൂർ ലെയ‌്നിൽ കിച്ചുഭവനിൽ ഉണ്ണി 88‐ാം വയസ്സിലും പൂർണ ആരോഗ്യവാനായി ജീവിക്കുന്നതിന‌് നന്ദി പറയുന്നത‌് വയോമിത്രത്തിനാണ‌്. നെഞ്ചുവേദനയും ശ്വാസംമുട്ടലും കഫശല്യവുംകാരണം കൂലിപ്പണിക്ക് പോകാൻ കഴിയാതെയായി. എഴുപത്തെട്ടു വയസ്സുള്ള ഭാര്യ ഇന്ദിരയ‌്ക്ക‌് കടുത്ത മുട്ടുവേദനയും. എട്ടു കിലോമിറ്റർ അകലെ സർക്കാർ ആശുപത്രിയെ ആശ്രയിച്ചിരുന്ന ഉണ്ണിക്കും ഇന്ദിരയ‌്ക്കും ഇന്ന‌് മൊബൈൽ ക്ലിനിക്കിന്റെ സൗജന്യ സഹായമുണ്ട‌്.\nപതിറ്റാണ്ടുകളുടെ ജീവിതാനുഭവങ്ങളിലൂടെ കടന്നുവന്നവ രവീന്ദ്രനാശാരിയെയും ഉണ്ണിയെയും ഇന്ദിരയെയും പോലെ എത്രയോ പേർ. സ്വന്തം കുടുംബത്തിൽ അഭിപ്രായം പറയാൻപോലും സ്വാതന്ത്ര്യമില്ലാത്തവർ. ഇവരെ മുഖ്യധാരയുടെ ഭാഗമാക്കാനുള്ള കേരള സാമൂഹ്യസുരക്ഷാ മിഷന്റെ തീവ്രശ്രമത്തിന്റെ ആണിക്കല്ലാണ‌് വയോമിത്രം പദ്ധതി. സാന്ത്വന പരിചരണം, കൗൺസലിങ‌്, മാനസികോല്ലാസത്തിനായി കലാപരിപാടികൾ, വിനോദയാത്ര എന്നിവയെല്ലാം പദ്ധതിയിലുണ്ട്. നഗരകേന്ദ്രിതമായിരുന്നു ഈ പദ്ധതി. തൊഴിൽ സൗകര്യത്തിനായി നഗരകേന്ദ്രങ്ങളിലെത്തിയ പുതുതലമുറയുടെ അണുകുടുംബ സങ്കൽപ്പത്തിൽ മാതാപിതാക്കൾക്ക‌് സ്ഥാനമില്ലാത്തത് ഗ്രാമങ്ങളിലെ വൃദ്ധജനസംഖ്യ ഉയർത്തുകയാണെന്ന തിരിച്ചറിവോടെ വയോമിത്രം പദ്ധതി ഗ്രാമങ്ങളിലേക്ക‌് കുടിയേറുകയാണ‌്.\nവിഷാദം, ഉന്മാദം, ഓർമ നശിക്കൽ, ആകാംക്ഷ തുടങ്ങി മാനസികാരോഗ്യ പ്രശ‌്നങ്ങൾ, രക്തസമ്മർദം, പ്രമേഹം, ഹൃദ‌്‌രോഗം, അർബുദം, അന്ധത, ബധിരത, സാംക്രമികരോഗങ്ങൾ തുടങ്ങിയവ വൃദ്ധരെ വല്ലാതെ അലട്ടുന്നു. താങ്ങാനാകാത്ത ചികിത്സച്ചെലവ് രോഗാതുരത വർധിപ്പിക്കുന്നു. ഇവിടെയാണ‌് ഗ്രാമങ്ങൾ കേന്ദ്രീകരിച്ച് രോഗപ്രതിരോധം, ചികിത്സ, പുനരധിവാസം എന്നീ രംഗങ്ങളിൽ സംസ്ഥാന സർക്കാർ ഊന്നൽ നൽകുന്നത‌്.\n2010ലാണ‌് വയോമിത്രം പദ്ധതിക്ക‌് തുടക്കമിട്ടത‌്. തിരുവനന്തപുരം, കൊല്ലം നഗരങ്ങ‌ളിലായിരുന്നു പരീക്ഷണം. ആറു വർഷത്തിൽ 14 ജില്ലയിലേക്കും പദ്ധതി വ്യാപിച്ചെങ്കിലും 38 യൂണിറ്റിലായി പ്രതിദിനം 2400 പേർക്കുമാത്രമാണ‌് പ്രയോജനം ലഭ്യമായത‌്. കഴിഞ്ഞ മൂന്നുവർഷത്തിൽ വൻ പുരോഗതി. എല്ലാ പട്ടണങ്ങളിലേക്കും പദ്ധതി വ്യാപിക്കുമെന്ന‌് ആരോഗ്യ–-സാമൂഹ്യനീതിമന്ത്രി കെ കെ ശൈലജ 2016 ഒക്ടോബറിൽ പ്രഖ്യാപിച്ചിരുന്നു. മൂന്നു വർഷത്തിനിടയിൽ 93 പട്ടണത്തിലേക്കും പദ്ധതി കടന്നുചെന്നു. പ്രതിദിനം 14,000 പേരാണ‌് വൈദ്യസഹായ ക്യാമ്പുകളിൽ എത്തുന്നത‌്. പ്രതിമാസം രണ്ടരലക്ഷം പേർക്ക‌് വൈദ്യസഹായം ലഭിക്കുന്നു. മൂന്നു മാസത്തിനിടയിൽ ശരാശരി 3.5 കോടി രൂപയുടെ മരുന്നാണ‌് കേരള മെഡിക്കൽ സപ്ലൈസ‌് കോർപറേഷൻവഴി ശേഖരിച്ച‌് വയോജനങ്ങൾക്ക‌് വിതരണം ചെയ്യുന്നത‌്.\n2007ൽ പാർലമന്റ് പാസാക്കിയ വയോജന ക്ഷേമ നിയമം (മെയിന്റനൻസ് ആൻഡ് വെൽഫെയർ ഓഫ് പേരന്റ്സ് ആൻഡ് സീനിയർ സിറ്റിസൺസ് ആക്ട്) കാര്യക്ഷമമായി നടപ്പാക്കുന്നതിന‌് സാമ്പത്തികസ്ഥിതി തടസ്സമാകരുത‌്. ഇക്കാര്യം കേന്ദ്ര –സംസ്ഥാന സർക്കാരുകൾ ഉറപ്പാക്കണം.\n‘അന്തസ്സോടെയും ആത്മാഭിമാനത്തോടെയും ജീവിക്കാനുള്ള വയോജനങ്ങളുടെ ഭരണഘടനാപരമായ അവകാശം പാലിക്കപ്പെടണം. ഇതിനായി കേന്ദ്ര–സംസ്ഥാന സർക്കാരുകൾ ഒന്നിച്ചു പ്രവർത്തിക്കണം. താമസം, ആരോഗ്യ സംരക്ഷണം, മരുന്നുകൾ എന്നിവ കൃത്യമായി ലഭ്യമാക്കണം. പ്രവർത്തനങ്ങൾ സമയാസമയം വിലയിരുത്തണം’– -സുപ്രീംകോടതിയുടെ ഈ നിർദേശങ്ങളെ അക്ഷരംപ്രതി നടപ്പാക്കുകയാണ‌് കേരളം. എല്ലാവർക്കും താമസ സൗകര്യം ഉറപ്പാക്കാൻ പ്രതിജ്ഞാബദ്ധമായ പ്രവർത്തനം നടത്തുന്നു. സാമൂഹ്യസുരക്ഷാ പെൻഷൻവഴി 55 ലക്ഷം വയോജനങ്ങൾക്ക‌് പ്രതിമാസം 1200 രൂപയുടെ വരുമാനമെങ്കിലും ഉറപ്പാക്കുന്നു. ഇതിനുപുറമെയാണ‌് ചികിത്സ വയോജനങ്ങളിലെത്തുന്നത‌്.\nഡോക്ടർ, സ്റ്റാഫ‌് നേഴ‌്സ‌്, ജൂനിയർ പബ്ലിക‌് ഹെൽത്ത‌് ഇൻസ‌്പെക്ടർ, കോ–-ഓർഡിനേറ്റർ, മരുന്ന‌് എന്നിവ അടങ്ങിയതാണ‌് ഒരു വയോമിത്രം ക്ലിനിക്കൽ യൂണിറ്റ‌്. രണ്ടാഴ‌്ചയിൽ ഒരിക്കലെങ്കിലും യൂണിറ്റ‌് നഗരസഭയിലെ എല്ലാ വാർഡുകളിലും എത്തും. ഒരു ദിവസം കുറഞ്ഞത‌് രണ്ടു കേന്ദ്രത്തിൽ. 108 തരം ജറിയാട്രിക‌് മരുന്നുകൾ വിതരണംചെയ്യുന്നു. എല്ലാ വാർഡിലും 65 വയസ്സിനുമുകളിലുള്ളവരുടെ ആരോഗ്യപരിരക്ഷാ ക്ലിനിക്കുകൾ ഉറപ്പാക്കുന്നു. ആറു കോർപറേഷനിലും ആലപ്പുഴ, കൊല്ലം മുനിസിപ്പാലിറ്റികളിലും രണ്ടുവീതം ക്ലിനിക്ക‌് പ്രവർത്തിക്കുന്നു.\nകോഴിക്കോട‌് റൂറൽ ബ്ലോക്കിൽ തുടക്കമിട്ട പദ്ധതിയാണ‌് സംസ്ഥാനത്തെ എല്ലാ ബ്ലോക്കിലേക്കും വ്യാപിപ്പിക്കുന്നത‌്. 152 ബ്ലോക്കിലായി മൂന്നുവീതം യൂണിറ്റായിരിക്കും പ്രവർത്തന സജ്ജമാകുക. പഞ്ചായത്ത‌് വാർഡുകളിൽ പ്രതിമാസം കുറഞ്ഞത‌് 20 തവണയെങ്കിലും ക്ലിനിക്കിന്റെ സേവനം ലഭ്യമാകും. വർഷം 10 ലക്ഷം പേർക്ക‌് ആരോഗ്യപരിപാലനം ഉറപ്പാക്കുകയാണ‌് ആദ്യഘട്ടത്തിലെ ലക്ഷ്യം. ബ്ലോക്ക‌് പഞ്ചായത്തുകൾ ഉൾപ്പെടെ തദ്ദേശ സ്വയംഭരണ സ്ഥാപനങ്ങളുമായി സഹകരിച്ചായിരിക്കും പദ്ധതി നടപ്പാക്കുക.\nജീവിതസായാഹ്നത്തിൽ എത്തിനിൽക്കുന്നവരെ നമുക്ക് സമഭാവനയോടെ കാണാനാകണം. ആദരിക്കാൻ കഴിയണം. ഇക്കാര്യത്തിൽ കേരളം വളരെയേറെ മുന്നേറുന്നതായി വയോമിത്രം സ‌്റ്റേറ്റ‌് പ്രോഗ്രാം കോ–-ഓർഡിനേറ്റർ എസ‌് ഷാജി സാക്ഷ്യപ്പെടുത്തുന്നു. 2016 ഒക്ടോബർ ഒന്ന‌് സംസ്ഥാനചരിത്രത്തിലെ അവിസ‌്മരണീയ ദിനമായി. തിരുവനന്തപുരംമുതൽ കാസർകോടുവരെ ജില്ലാ ആസ്ഥാനങ്ങളിൽ 21,000 വയോജനങ്ങൾ ഒന്നിച്ചണിനിരന്നു. എൺപതുകാരനും അറുപതുകാരിയുമൊക്കെ ചേർന്നവതരിപ്പിച്ച കലാരൂപങ്ങൾ മക്കൾക്കും ചെറുമക്കൾക്കുമൊക്കെ ഹരവും ആവേശവുമായി. വയോജന ക്ലിനിക്കുകളിൽ എത്തുന്ന രോഗികളെയും അല്ലാത്തവരെയും ഒന്നുചേർത്ത‌് രൂപീകരിച്ച ഓൾഡ‌് ഏജ‌് ക്ലബ്ബുകളിലെ അംഗങ്ങളായിരുന്നു ഇവർ. 2017ൽ ഇത‌് വയോജന ഓണാഘോഷ മഹോത്സവവും ഓണവിരുന്നുമായപ്പോൾ പങ്കാളിത്തം 81,000 കവിഞ്ഞു. വയോജന പ്രതിഭകളുടെ കലാമേളകൾ നാടാകെ ഏറ്റെടുത്തു. ഇതിലൂടെ വയോജനക്ഷേമമെന്ന സന്ദേശം എല്ലാ തദ്ദേശ സ്വയംഭരണ സ്ഥാപനങ്ങളിലേക്കും എത്തിക്കാനായി.\nത്രിതല പഞ്ചായത്തുകളുടെ വികസനഫണ്ടിന്റെ അഞ്ചുശതമാനം തുകയെങ്കിലും വയോജനങ്ങൾക്ക് നീക്കിവയ‌്ക്കണമെന്ന‌് വയോജന നയം നിർദേശിക്കുന്നു. പാലിയേറ്റീവ് കെയർ രോഗികൾ, മനോദൗർബല്യമുള്ളവർ, ഭിന്നശേഷിയുള്ളവർ, കുട്ടികൾ, വയോജനങ്ങൾ എന്നിവരുൾപ്പെടുന്ന വിഭാഗങ്ങളെയാകെ അഞ്ചുശതമാനത്തിൽ ഉൾപ്പെടുത്തുക എന്നതാണ‌് നിലനിൽക്കുന്ന രീതി. ഇതിനും മാറ്റംവരുന്നുവെന്ന‌് ഷാജി പറയുന്നു. 2017–18ൽ 322 പഞ്ചായത്തിൽ 68 കോടിയിൽപ്പരം രൂപ വയോജനക്ഷേമ പദ്ധതികൾക്കുമാത്രമായി വകയിരുത്തി. 2018–-19ൽ തുക 90 കോടിയായി. പഞ്ചായത്തുകൾ 422. ഇപ്പോൾ തദ്ദേശ സ്വയംഭരണ സ്ഥാപനങ്ങളുടെ മുഖ്യഅജൻഡകളിൽ വയോജനക്ഷേമവും വരുന്നു.\nകേരള മെഡിക്കൽ സപ്ലൈസ‌് കോർപറേഷൻ


M K Harikumar /Transcripts: അക്ഷരജാലകം/എം.കെ.ഹരികുമാർ / സ്നിഗ്ദ്ധമായ വായ്ത്തലകൾ /metrovartha may2, 2021\nഅക്ഷരജാലകം/എം.കെ.ഹരികുമാർ / സ്നിഗ്ദ്ധമായ വായ്ത്തലകൾ /metrovartha may2, 2021\nകവിതയുടെ ഒരു നിയമവും പാലിക്കാതെ ,സ്വതന്ത്രമായാണ് Leaves of Grass എന്ന 1 വിശ്വകാവ്യം വിറ്റ്മാൻ രചിച്ചത്. കവിയാണ് ഛന്ദസ്സ് നിർമ്മിക്കുന്നത്;ഛന്ദസ്സ് കവിയെ നിർമ്മിക്കുകയല്ല എന്ന തത്ത്വം പ്രവാചകകവിയായ വിറ്റ്മാന് അറിയാമായിരുന്നു. ലീവ്സ് ഓഫ് ഗ്രാസ് ' എന്ന കൃതിയുടെ ആദ്യ പതിപ്പിൽ തന്നെ ഉൾപ്പെട്ട രചനയാണ് 'സോംഗ് ഓഫ് മൈസെൽഫ് ' . അമെരിക്കയിൽ എഴുതപ്പെട്ട ഏറ്റവും മികച്ച കവിതയിതാണെന്നു പറയുന്നവരുണ്ട്. അത് ഒരു കാലഘട്ടത്തെയല്ല സൃഷ്ടിച്ചത്; ഭാവിയെയാണ്. മനുഷ്യമനസ്സിനെ ഉപകരണമായി, രാസത്വരകമായി സ്വീകരിച്ച് പ്രപഞ്ചത്തെയാകെ തന്നിലേക്ക് ആവാഹിക്കുന്ന ദീർഘകവിതയാണിത്. അതേസമയം നശ്വരതയെക്കുറിച്ച് ഭയാനകമായി ഓർമ്മിപ്പിക്കുന്നതും, അസ്ഥിരമായ മാനസികാവസ്ഥകളാൽ പീഡിപ്പിക്കപ്പെടുന്നതുമായ ഇന്നത്തെ ചുറ്റുപാടിൽ 'സോങ് ഓഫ് മൈസെൽഫ് 'ൻ്റെ ഒരു പുനർവായന ഫലപ്രദമായിരിക്കുമെന്നു തോന്നുന്നു.\nമരണത്തെ നിഷ്പ്രഭമാക്കുന്ന അതുല്യമായ ഭാവാത്മകതയാണ് 'സോംഗ് ഓഫ് മൈസെൽഫ്' നെ ശ്രദ്ധേയമാക്കുന്നത്. മൃത്യുവിനാൽ നശിക്കുന്നതാകയാൽ ജീവിതം നിരർത്ഥകമാണെന്ന ധാരണയെ നിരാകരിക്കുകയും എവിടെയും പിറവിയുടെ തുടർച്ചയെ മാത്രം അഭിദർശിക്കുകയുമാണ് കവി. ഈ ലോകത്തിലായിരിക്കുന്ന അവസ്ഥയെ വ്യവകലനം ചെയ്യാനാവാത്തതു പോലെ അതിനെ നശിപ്പിക്കാനുമാവില്ല. സർവ്വാതിശായിയായ ജനിയുടെ പ്രഭാവം കവി എവിടെയും കാണുകയാണ്.\nഈ ഭാഗം ശ്രദ്ധിക്കൂ:\n' നിങ്ങൾ രണ്ടാമനിൽ നിന്നോ\nഒരു കാര്യവും കേൾക്കാൻ പോകരുത്. മരിച്ചവരുടെ കണ്ണിലൂടെ\nനിങ്ങൾ എൻ്റെ കണ്ണുകളിലൂടെയും നോക്കരുത്;അതുപോലെ ഞാൻ പറഞ്ഞതും കേൾക്കണ്ട .\nനിങ്ങൾ എല്ലാവശവും ശ്രദ്ധിക്കുക;\nഎന്നിട്ട് നിങ്ങളിൽ നിന്നു തന്നെ അവയെ അരിച്ചെടുക്കുക' .\nപക്ഷി പറക്കുന്നതു പോലെയാണ് പ്രകൃതി എന്ന് കവി വിശദീകരിക്കുന്നു അതിനു വിവിധ വർണ്ണങ്ങളുണ്ട്. ഒരു പക്ഷിയുടെ പാട്ട് അതിൻ്റെ ചുറ്റുപാടിനും അപ്പുറത്താണ്. അതു നിശ്ശബ്ദതയെ ഭേദിച്ചുകൊണ്ട് എത്രയോ ദൂരം സഞ്ചരിക്കുന്നു.\nകവിയുടെ വാക്കുകൾ :\nചുവപ്പ് ,മഞ്ഞ, വെള്ള എന്നീ നിറങ്ങൾ എൻ്റെ ഉള്ളിൽ പെരുമാറുന്നത്\nജട കെട്ടിയ കിരീടത്തെയും\nപ്രത്യേക ഉദ്ദേശ്യത്തോടെ പരിഗണിക്കുന്നു\nആമയെ വിലകുറച്ചു കാണണ്ട എന്തുകൊണ്ടെന്നാൽ\nകാടുകളിലെ സ്വർണചൂഡൻ പക്ഷി അതിൻ്റെ സ്വരവ്യാപ്തി എന്തെന്ന് ഒരിക്കലും മനസ്സിലാക്കുന്നില്ല .\nഎന്നിട്ടും എന്നെ നന്നായി വിറപ്പിക്കുന്നു\nഒച്ചയിടുന്ന പെൺകുതിരയുടെ നോട്ടം എൻ്റെ നിസ്സാരതയെ\nലജ്ജാവിവശമാക്കുന്നു ' .\nമനുഷ്യൻ പരാജയത്തെയാണ് പരാജയപ്പെടുത്തേണ്ടത്. അതിനുള്ള ശേഷി അവനുണ്ട്.അത് തിരിച്ചറിയുന്നിടത്താണ് സൗന്ദര്യത്തിൻ്റെ യാത്ര ആരംഭിക്കുന്നത്.\n'കടന്നുപോകുന്ന ഓരോരുത്തരും, അവസാനിപ്പിക്കുന്ന ഓരോരുത്തരും വിലമതിക്കപ്പെടുന്നു;\nമരിച്ചതോ അടക്കം ചെയ്യപ്പെട്ടതോ ആയ ഒരു യുവാവിനെയും പരാജയപ്പെടുത്താനാവില്ല\nഅതുപോലെ അവൻ്റെ മൃതദേഹത്തിനരികിൽ\nഎന്തിനു പരാജയത്തെക്കുറിച്ചുള്ള ചിന്തയാൽ നമ്മൾ വരിഞ്ഞുമുറുകണമെന്നാണ് കവി വിവക്ഷിക്കുന്നത്.വിസ്മരിക്കപ്പെടുന്നവരെല്ലാം പരാജിതരാണോ ? വിസ്മൃതി പ്രകൃതിയുടെ സ്വഭാവമാണ് .\n'ഭൂമിയിലെ ഏറ്റവും പഴക്കമുള്ള ശവക്കല്ലറയ്ക്കുള്ളിലുള്ളതോ , എണ്ണമറ്റ ഗോളങ്ങളോ ,\nഅവയിലെ അനന്തമായ വസ്തുക്കളോ ഈ കാലമോ,\nഅതിലെ ഏറ്റവും നിസ്സാരമായ\nഒരു പുല്ലിൻകഷണമോ പോലും പരാജയപ്പെടുന്നില്ല'.\nകാലം പരാജയപ്പെടുന്നുണ്ടോ ? ഒരിക്കലുമില്ല. പ്രകൃതി പരാജയപ്പെടുന്നില്ലെങ്കിൽ അതിൻ്റെ അംശമായ നമുക്കെങ്ങനെ പരാജയപ്പെടാനാവും? .വീണ്ടും വിറ്റ്മാൻ്റ വാക്കുകൾ:\n'സ്നേഹിക്കുന്ന പുല്ലിൽ നിന്ന് പിറവിയെടുക്കാനായി ഞാൻ\nഈ അഴുക്കിൽ മുങ്ങിക്കിടക്കുന്നു\nനിങ്ങൾക്ക് എന്നെ വീണ്ടും കാണണമെങ്കിൽ\nനിങ്ങളുടെ ചെരുപ്പിൻ്റെ അടിയിലേക്ക് നോക്കിയാൽ മതി.\nനിങ്ങൾക്ക് എന്നെ അറിയില്ല;\nഞാൻ ആരാണെന്ന് ,\nഞാൻ ശരീരസുഖം നല്കും\nശുദ്ധീകരിക്കുകയും ചെയ്യും' .\n'ഖസാക്കിൻ്റെ ഇതിഹാസ 'ത്തിൽ ഇതിനു സമാനമായി പുല്ല് വളരുന്നുണ്ട്. നോവലിൻ്റെ ഒടുവിൽ രവി പാമ്പിൻ്റെ ദംശനമേറ്റ് കിടക്കുമ്പോൾ വിജയൻ ഇങ്ങനെ എഴുതുന്നു: 'രവി ചാഞ്ഞുകിടന്നു. അയാൾ ചിരിച്ചു .അനാദിയായ മഴവെള്ളത്തിൻ്റെ സ്പർശം. ചുറ്റും പുൽക്കൊടികൾ മുളപൊട്ടി. രോമകൂപങ്ങളിലൂടെ പുൽക്കൊടികൾ വളർന്നു' .മഹത്തായ ഒരു വിവരണമാണിത്. വാൾട് വിറ്റ്മാനിൽ കാണുന്നതുപോലെ ,വിജയനിലും പുല്ലിൻ്റെ പ്രഭാവം സ്വാംശീകരിക്കപ്പെട്ടു. പുല്ല് ജീവിത നൈരന്തര്യമാണിവിടെ ,സോംഗ് ഓഫ് മൈസെൽഫിൽ കാണുന്നതുപോലെ.\nകവി വെറുമൊരു മനുഷ്യവ്യക്തിയല്ല ഇവിടെ. സകലകാലങ്ങളിലുമുള്ള പ്രപഞ്ചചേതനയുടെ സ്വരമാണ് കേൾക്കാനാകുന്നത് .ഒരു പുല്ലായി കവി ജീവൻ്റെ ചാക്രികതയിൽ ജീവിക്കുന്നതായി സ്വപ്നം കാണുന്നു. സ്നിഗ്ദ്ധമായ ഒരു വായ്ത്തലയാണ് ഈ അനുഭവം.\n'എന്നിലുള്ള എല്ലാ നന്മയും കണങ്ങളും\nകവി ഇങ്ങനെ എഴുതാൻ കാരണം നന്മയെക്കുറിച്ചുള്ള അവബോധമാണ്. നന്മ ഒരാളുടെ കണ്ടുപിടുത്തമല്ല ;\nഅതിവിടെ ഉണ്ടായിരുന്നു. ആത്മാവിൻ്റെ ആഘോഷമാണത്. ആത്മാവ് എന്നാൽ മനസ്സിൻ്റെ പ്രതിനിധാനമല്ല; തന്നെ ഈ മണ്ണിലെ പുല്ലുപോലെ നിലനിർത്തുന്ന പ്രപഞ്ച രഹസ്യമാണത്.\nകവിയിലൂടെ നശ്വരമായ ലോകമാണ് പ്രമുക്തി നേടുന്നത്. അതിനുപകരം ലോകചേതനയാണ് സംസാരിക്കുന്നത്. ഓരോ ജീവൻ്റെയും അടിയിലുള്ള മൂന്നാംകണ്ണാണത്.അത് നമ്മൾ മുന്നോട്ടു നോക്കുമ്പോൾ നമ്മെ പിന്നിൽ നിന്നു രഹസ്യമായി നോക്കുന്നു.കാഴ്ചകൾ എപ്പോഴുമുണ്ടാകുന്നു;നമ്മുടേതല്ലെങ്കിലും. കവിയുടെ ജീവിതം നിർമ്മിത നഗരസംസ്കാരമല്ല; പ്രകൃതി തന്നെയാണ്.തന്നിലൂടെ പലർ സംസാരിക്കുകയാണ്;പല കാലങ്ങളും പ്രകൃതിയും സംസാരിക്കുകയാണ്. സ്വന്തം ജീവിതവുമായി എങ്ങനെ താദാത്മ്യം പ്രാപിക്കും ? ഇങ്ങനെ സർവ്വസാഹോദര്യത്തിൻ്റെ അനുഭൂതിയിലേക്ക് എത്തുകയാണ്.\nപുല്ല് ദൈവികതയുടെ അടയാളമാവുകയാണ്. ജനന-മരണ ചക്രത്തിൻ്റെ തുടർച്ചയുടെ പ്രത്യക്ഷതയാവുകയാണ്. അതോടെ വിഷാദത്തിനു മേൽ നമുക്ക് വിജയം നേടാനാവും. ആരും മരിക്കുന്നില്ല. ഒരു ചാക്രികതയിൽ പങ്കുചേരാനുള്ള അവസരം മാത്രമാണത്. അതിൽ സന്തോഷിക്കാനുമുണ്ടത്രേ. പുല്ല് വലിയ ഒരു പ്രതിബിംബമാവുകയാണ്. പ്രകൃതിയും മനുഷ്യനും തമ്മിലുള്ള ബന്ധത്തിൻ്റെ പ്രത്യക്ഷമായ ജൈവമണ്ഡലം;പുല്ല് രഹസ്യമാണ്.\nമാനസികവ്യാപാരങ്ങളിലൂടെ , ഗാഢവും പ്രേമാർത്ഥവുമായ പരിശ്രമങ്ങളിലൂടെ പ്രാപഞ്ചിക രഹസ്യത്തെക്കുറിച്ച് സൂചന ലഭിക്കുമോ ?പ്രകൃതിയിലെ ഓരോന്നിനോടും കവിക്കു തോന്നുന്ന പ്രണയം ഇതിൻ്റെ ഭാഗമാണ്. കടലിനെ നോക്കി, ' ഞാൻ നിൻ്റെ ഭാഗമാണ് ' എന്ന് പറയുന്നത് അതുകൊണ്ടാണ് . തന്നിലൂടെ ലോകജീവിതത്തിൻ്റെ വിഭിന്നസ്വരങ്ങൾ ഉയരുന്നു.തന്നിലാണ് പാപിയും പുണ്യവാളനും അടിമയും മോഷ്ടാവും. താൻ കണ്ടതും കേട്ടതുമെല്ലാം തന്നിലുണ്ട്; കാണാത്തതുമുണ്ട്. എല്ലാ മതങ്ങളും തന്നിലാണുള്ളത്. ആത്മാവും ശരീരവും പോലെ നന്മയും തിന്മയും മാലിന്യവും സൗന്ദര്യവും തന്നിൽ ലയിച്ചുചേർന്നിരിക്കുന്നു.\nവിറ്റ്മാൻ ഇങ്ങനെ എഴുതി: 'എൻ്റെ വൈവിധ്യത്തേക്കാൾ മികച്ച എന്തിനെയും ഞാൻ പ്രതിരോധിക്കുന്നു ' .\nഎന്താണ് ആ വൈവിധ്യം ? ഒരാൾ പലതായിരിക്കുന്നു ,അതിൽ കാലങ്ങളും മനസ്സുകളും സ്വപ്നങ്ങളും ജീവികളുമാണുള്ളത്.\n1) ദൈവം നിലനിൽക്കുന്നില്ല ;ഞാനത് നിഷേധിക്കുന്നില്ല. എന്നാൽ എൻ്റെ മുഴുവൻ ഉണ്മയും ദൈവത്തിനായി നിലവിളിക്കുന്നത് എനിക്ക് മറക്കാനാവില്ല.\nഷാങ് പോൾ സാർത്ര് ,\n2)ലൈംഗികതയോട് സെൻറ് അഗസ്റ്റിനുണ്ടായിരുന്ന കാഴ്ചപ്പാട് എല്ലാ മതങ്ങൾക്കും ഉണ്ടാകണമെന്നില്ല. നമ്മുടെ സംസ്കാരത്തിൽ, ഇന്നും ആരാധനാലയങ്ങളിൽ വിവാഹങ്ങൾ ആഘോഷിക്കപ്പെടുന്നു. അന്നു രാത്രിയിൽ എന്താണ് സംഭവിക്കുന്നതെന്ന് അവിടെ കൂടിയിരിക്കുന്ന എല്ലാവർക്കും അറിയാമല്ലോ .എന്നാൽ ഒരു മതചടങ്ങായതിനാൽ അതിനെ തടയാനാവില്ല.\nഓസ്ട്രിയൻ - ബ്രിട്ടീഷ് ചിന്തകൻ\n3)മനുഷ്യജീവിതത്തിലെന്നപോലെ ചരിത്രത്തിലും ,പശ്ചാത്താപം നഷ്ടപ്പെട്ട ഒരു നിമിഷത്തെ തിരിച്ചുകൊണ്ടുവരുന്നില്ല.\nആയിരം വർഷങ്ങൾ ,ഒരു മണിക്കൂറിനുള്ളിൽ നഷ്ടപ്പെട്ടത് വീണ്ടെടുക്കില്ല.\nസ്റ്റെഫാൻ സ്വീഗ് ,\n4)പുസ്തകങ്ങളും ലൈംഗിക പരാക്രമങ്ങളും പരിമിതമാണ്; എന്നാൽ വായിക്കാനും രമിക്കാനുമുള്ള ആഗ്രഹം അനന്തമാണ്. അത് നമ്മുടെ മരണങ്ങളെയും ഭയങ്ങളെയും സമാധാനത്തിനായുള്ള പ്രതീക്ഷകളെയും മറികടന്നു പോവുന്നു.\nറോബർട്ടോ ബൊലാനോ ,\n5)ഞാനെൻ്റെ സിനിമകൾ കാണാറില്ല; കുറച്ചകലം പാലിക്കുന്നതാണ് നല്ലതെന്നും സുരക്ഷിതമെന്നും വിചാരിക്കുന്നു. നിരാശപ്പെടുമോ എന്നു ഞാൻ ഭയപ്പെടുന്നു.\nഒരു സാഹിത്യകാരൻ്റെ കൃതി പ്രസിദ്ധീകരിക്കാൻ തിരഞ്ഞെടുത്താൽ എഡിറ്റർ കാമ്പിശ്ശേരി കരുണാകരൻ കത്തയയ്ക്കുകയും സൗഹൃദം സ്ഥാപിക്കുകയും ചെയ്യുമായിരുന്നു.\n'ഏതു കുറ്റിച്ചൂലിനെ നിർത്തിയാലും ജയിക്കു'മെന്ന് പറഞ്ഞ പട്ടം താണുപിള്ളയിൽ ഒരു ധീരനെയും ജനാധിപത്യത്തെ മനസ്സിലാക്കിയ വിവേകിയെയും കാണാം. രാഷ്ട്രീയരംഗത്ത് ശൈലികൾ ഉത്പാദിപ്പിച്ചവരെപ്പറ്റി കെ.എ. മുരളീധരൻ (സമ്മതിദാനം തേടുന്ന ഭാഷാശൈലി, ഭാഷാപോഷിണി)എഴുതിയിരിക്കുന്നു.\nസമകാലിക കേരളത്തിലെ പ്രമുഖ ചിത്രകാരന്മാരിലൊരാളായ വേണു കൊതേരിലിൻ്റെ പുതിയ ചിത്രപ്രദർശനം യൂട്യൂബിലാണ് നടന്നത്.ജീവിതത്തിൻ്റെ സനാതന സാരം തേടി ആശ്രമങ്ങളിലും അഭയ സങ്കേതങ്ങളിലും അലഞ്ഞിട്ടുള്ള വേണുവിൻ്റെ ആദ്യപ്രദർശനം (ആർക്കെയ്ക് ഡ്രീംസ് ) 1990 ൽ സോവിയറ്റ് കൾച്ചറൽ സെൻ്ററിലും (തിരുവന്തപുരം) ,പിന്നീട് ട്രാൻസെൻഡിംഗ് ഹ്യൂസ് എന്ന പേരിൽ കേരള ലളിതകലാഅക്കാദമി ആർട്ട് ഗ്യാലറിയിലും (തിരുവനന്തപുരം) നടന്നു.\nദീർഘകാലം പ്രവാസിയായിരുന്ന പി.ബി.ഹൃഷികേശൻ്റെ ദാർശനികമാനമുള്ള കവിതകൾ ഇപ്പോൾ ചർച്ച ചെയ്യുകയാണ്. 'ഒന്നടുത്ത് വരാമോ നീ ?' എന്ന സമാഹാരമാണ് ഏറ്റവും പുതിയത്.\n5)കെ. പി. ശങ്കരൻ\nകെ.പി.ശങ്കരൻ എഴുതുന്ന കഥാപഠനങ്ങൾ (കലാപൂർണ ) സമകാലികമായ സൗന്ദര്യധാരണകളെ ഉൾക്കൊള്ളുന്നില്ല. വിജ്ഞാനം ലോകത്ത് എവിടെയുള്ളതും സ്വീകാര്യമാകണം.ശങ്കരനു കഥ വായിക്കുമ്പോൾ അനുഭൂതിയുണ്ടാകുന്നതായി തോന്നുന്നില്ല.\nഎം.ജി യൂണിവേഴ്സിറ്റിയുടെ സ്കൂൾ ഓഫ് ലെറ്റേഴ്സിൽനിന്നു ഡോ. കെ. എം. കൃഷ്ണൻ പടിയിറങ്ങുന്നത് എല്ലാവരും ആശ്ചര്യത്തോടെ നോക്കി നിൽക്കേണ്ട കാര്യമാണെന്ന മട്ടിൽ ഒരഭിമുഖം (അജു. കെ നാരായണൻ, മലയാളം ,മാർച്ച് 29) വായിച്ചു. ഇതുപോലുള്ള അക്കാദമിക്കുകൾ സ്ഥിതിവിവരക്കണക്ക് ശേഖരിക്കുന്നവർ മാത്രമാണ്. മൗലികമായ ഒരു ചിന്തയുമുണ്ടായിരിക്കില്ല; സഹൃദയത്വവുമില്ല . ഒരിക്കലെങ്കിലും കൃഷ്ണൻ അത് തെളിയിച്ചിട്ടില്ലല്ലോ. നല്ല പുസ്തകങ്ങളുമായി ഇവരുടെ അടുത്തേക്ക് ചെന്നാൽ ദന്തഗോപുരത്തിലേക്ക് ഓടി രക്ഷപ്പെടും. ക്ലാസ്സ് റൂമിൻ്റെ വെളുത്ത ചുമരുകൾക്കുള്ളിൽ ഇവർ അരസികത്വത്തിൻ്റെ അപ്പൂപ്പൻ താടികൾ പറത്തി രസിക്കുകയാണ്. 'സർവകലാശാല ജനങ്ങളിലേക്ക് ' എന്ന ബാനറിൽ ചില പരിപാടികൾ നടത്തി എന്ന് കൃഷ്ണൻ അവകാശപ്പെടുന്നുണ്ട്. ആരെങ്കിലും അറിഞ്ഞോ ? സാംസ്കാരിക പൊങ്ങച്ചങ്ങളെ അണിനിരത്തുന്നതിൽ ചിലർ ഇപ്പോഴും വർദ്ധിച്ച താല്പര്യം കാണിക്കുകയാണ്.\nഏറ്റവും അപ്രധാന കാര്യങ്ങൾ അപ്രസക്തി ഒട്ടും ചോരാതെ അവതരിപ്പിക്കുന്നതിൽ വീരാൻകുട്ടി വിദഗ്ദ്ധനാണ്! . അദ്ദേഹത്തിൻ്റെ 'പ്രാർത്ഥനയുടെ ക്രമം' (മാതൃഭൂമി ആഴ്ചപ്പതിപ്പ് ,ഏപ്രിൽ 25) എന്ന കവിതയും വ്യത്യസ്തമല്ല. കവിക്ക് പ്രാർത്ഥിക്കാൻ ഒരു വിഷയമില്ലത്രേ . ഇലയിലെ മഞ്ഞുകണത്തിനു വേണ്ടി പ്രാർത്ഥിക്കുകയാണ്.'ചുറ്റുമുള്ള വായു ലവലേശം ഇളകാതിരിക്കാൻ 'പ്രാർത്ഥിക്കണമെന്ന് കവി വായനക്കാരോട് അഭ്യർത്ഥിക്കുകയാണ്.\nഈ കൊറോണക്കാലത്ത് ഇതുപോലെ നിസ്സാര കാര്യങ്ങളെക്കുറിച്ച് എഴുതിയിട്ടു എന്താണു പ്രയോജനം ?\nസിതാര കെ.വിയുടെ പെയിൻ്റിംഗുകളെക്കുറിച്ചു ഇ.എച്ച്.പുഷ്കിൻ എഴുതിയ ലേഖനം (പ്രകാശ ഇഴകളിൽ നെയ്ത വസ്ത്രമണിഞ്ഞ ആത്മഗതങ്ങൾ, ചിത്രവാർത്ത മാർച്ച്-ഏപ്രിൽ ) അർത്ഥസാന്ദ്രമായി. ചിത്രകലയിൽ ബിരുദാനന്തരബിരുദം നേടിയ സിതാരയുടെ 'സോളിലോക്വി' (ആത്മഗതം)എന്ന ശീർഷകത്തിൽ നടന്ന പ്രദർശനമാണ് ലേഖകൻ അവലോകനം ചെയ്യുന്നത്.\nPosted by m k harikumar at 12:52 AM\nഅക്ഷരജാലകം/എം.കെ.ഹരികുമാർ / എമിലി സോളയുടെ മഞ്ഞുമലക...\nഅക്ഷരജാലകം/എം.കെ.ഹരികുമാർ /സൗഹൃദത്തിൻ്റെ നിരാനന്ദം...\nഅക്ഷരജാലകം/എം.കെ.ഹരികുമാർ / ഒരു തർക്കോസ്കി സമസ്യ/m...\nഅക്ഷരജാലകം/എം.കെ.ഹരികുമാർ / സ്നിഗ്ദ്ധമായ വായ്ത്തലക...


കൂലി ചോദിക്കരുത്, പറയരുത് | features\nകൂലി ചോദിക്കരുത്, പറയരുത്\nNov 9, 2020, 11:01 PM IST\nകൂലിവറ്റിയ തൊഴിലാളിജീവിതം-2 ആർക്കും കൂലി നിഷേധിക്കാൻപാടില്ലെന്നത് മുഖ്യമന്ത്രിയുടെ വാക്കായിരുന്നു. സമൂഹഅടുക്കളയും തദ്ദേശസ്ഥാപനങ്ങളുടെ ഏകോപനവുമായപ്പോൾ ലോക്ഡൗണിൽ തൊഴിലില്ലാതായപ്പോഴും ആരും പട്ടിണികിടന്നില്ല. പക്ഷേ, മുഖ്യമന്ത്രിയുടെ വാക്ക് കാര്യമായി പാലിക്കപ്പെട്ടില്ല\nരാജ്യം അടച്ചിടുക എന്നത് ഒരു പുതിയ അനുഭവമായിരുന്നു. പുറത്തിറങ്ങാതെ വീടിനുള്ളിൽ തളയ്ക്കപ്പെട്ട ജനതയ്ക്കുണ്ടാകുന്ന ആഘാതം, അതിന്റെ ഗൗരവത്തോടെ ഉൾക്കൊള്ളാൻ സംസ്ഥാന സർക്കാരിനായി. ആരും പട്ടിണികിടക്കാൻ ഇടവരരുതെന്ന് നിർദേശിച്ചത് മുഖ്യമന്ത്രിയാണ്. അടച്ചിടൽകാലത്തുപോലും ആർക്കും കൂലി നിഷേധിക്കാൻപാടില്ലെന്നതും മുഖ്യമന്ത്രിയുടെ വാക്കായിരുന്നു. സമൂഹ അടുക്കളയും ജനകീയമായ ഇടപെടലും തദ്ദേശസ്ഥാപനങ്ങളുടെ ഏകോപനവുമായപ്പോൾ ലോക്ഡൗണിൽ തൊഴിലില്ലാതായപ്പോഴും ആരും പട്ടിണികിടന്നില്ല. പക്ഷേ, മുഖ്യമന്ത്രിയുടെ രണ്ടാമത്തെ വാക്ക് കാര്യമായി പാലിക്കപ്പെട്ടില്ല.\nനിഷേധിക്കപ്പെടുന്ന കൂലി വാങ്ങിനൽകാനുള്ള നിയമപിൻബലമുണ്ടായിരുന്നില്ല എന്നതായിരുന്നു കാരണം. ലേബർ ഓഫീസർമാർ കണ്ണുരുട്ടിയെങ്കിലും കൂലിമാത്രം കിട്ടിയില്ല. കൊടുക്കാൻ വരുമാനമില്ലാതായ സ്ഥാപനങ്ങളെ കുറ്റപ്പെടുത്താനാവില്ല. എന്നാൽ, ലാഭമുള്ള സ്ഥാപനങ്ങൾപോലും കൂലി നിഷേധിച്ചവരുടെ കൂട്ടത്തിലേറെയുണ്ട്. ലോക്ഡൗണിനുശേഷം പല സ്ഥാപനങ്ങളും അടച്ചിടൽകാലത്തെ കൂലി നൽകിയില്ലെന്നുമാത്രമല്ല, പലരുടെയും തൊഴിലും ഇല്ലാതാക്കി. സാമ്പത്തികപ്രതിസന്ധിയുടെ പേരിൽ സർക്കാർ ജീവനക്കാരുടെ ശമ്പളം നിയമപരമായിത്തന്നെ പിടിച്ചെടുത്തപ്പോൾ, മുഖ്യമന്ത്രിയുടെ കൂലിയുറപ്പ് ആരും പാലിക്കാത്ത ഒന്നായി. നിർബന്ധിതമായി ശമ്പളം പിടിക്കാനുള്ള നിയമം ഇന്ത്യയിൽ മറ്റൊരു സംസ്ഥാനത്തുമില്ല. ഇതാണ് സ്വകാര്യ സ്ഥാപനഉടമകളും ആയുധമാക്കുന്നത്. നിയമം തിരിച്ചുകുത്തിയപ്പോൾ ലേബർ ഓഫീസർമാർ പൂർണമായി പിൻവലിഞ്ഞു.\nശമ്പളം തൊഴിലാളിയുടെ ബാങ്ക് അക്കൗണ്ടിലേക്ക് നൽകണമെന്നതാണ് മിക്ക സംസ്ഥാനങ്ങളിലെയും വ്യവസ്ഥ. എന്നാൽ, കേരളത്തിൽ ശമ്പളവിവരങ്ങൾ വേജ് പ്രൊട്ടക്‌ഷൻ സിസ്റ്റം എന്ന സോഫ്റ്റ്‌വെയറിൽ നൽകിയാൽമതി, ബാങ്ക്‌വഴി പണം നൽകണമെന്ന് വ്യവസ്ഥയില്ല. കണക്കിലുള്ള ശമ്പളം കൈയിൽ നൽകാതിരിക്കാനുള്ള ഉപാധിയായി നിയമത്തിലെ ഈ പഴുത് കാരണമായി. ശമ്പള ക്കുടിശ്ശികവാങ്ങി നൽകുന്നതിനും മിനിമം വേതനം ഉറപ്പാക്കുന്നതിനും ഒരു അപ്പീൽ അധികാരിയും കേരളത്തിലില്ല. ശമ്പളം കിട്ടാത്ത പരാതിയുമായി ഒട്ടേറെ ആളുകൾ ലേബർ ഓഫീസുകളിൽ എത്തുന്നുണ്ട്. എന്നാൽ, അത്തരം പരാതിയിൽ നിയമപരമായി നടപടിയെടുക്കുന്നതിന് ‘ക്ലെയിം അധികാരി’യെ കേരളത്തിൽ ഇതുവരെ നിശ്ചയിച്ചിട്ടില്ല.\nതൊഴിലാളികൾക്ക് അർഹതപ്പെട്ട വേതനം ഓരോ മാസത്തെയും ആദ്യത്തെ ഏഴ് പ്രവൃത്തിദിനത്തിനുള്ളിൽ വിതരണം ചെയ്യണമെന്നാണ് വ്യവസ്ഥ. 1936-ലെ പേമെന്റ് ഓഫ് വേജസ് ആക്ടിലാണ് ഈ വ്യവസ്ഥയുള്ളത്. ഇതേ നിയമപ്രകാരം വേതനം നൽകുന്നത് ഉറപ്പുവരുത്തുന്നതിനും പരാതിയിൽ തീർപ്പാക്കുന്നതിനും ക്ലെയിം റിക്കവറി അധികാരിയെ നിശ്ചയിക്കണമെന്നുണ്ട്. അത് നിശ്ചയിച്ചിട്ടില്ലെന്നുമാത്രമല്ല, കേന്ദ്ര ആക്ടിനനുസരിച്ച് ചട്ടം ഉണ്ടാക്കുന്നതിനും കേരളത്തിൽ ഇതുവരെ കഴിഞ്ഞിട്ടില്ല. വേതന ഗുണഭോക്താക്കളായ ഒന്നരക്കോടി ജീവനക്കാരാണ് സംസ്ഥാനത്തുള്ളത്. അവരുടെ കാര്യത്തിലാണ് ഈ നിസ്സംഗത. ഈ സർക്കാർ അധികാരത്തിലേറി രണ്ടാംവർഷം പുറത്തിറക്കിയ തൊഴിൽ നയത്തിൽ, മിനിമംവേതനനിയമം, പെയ്‌മെന്റ് ഓഫ് വേജസ് ആക്ട് എന്നിവയിലെ ക്ലെയിം അധികാരിയെ നിശ്ചയിക്കാനുള്ള ഭേദഗതികൾ നടപ്പാക്കും എന്നും വേതനകുടിശ്ശിക തൊഴിലുടമയിൽനിന്ന് ഈടാക്കാൻ റവന്യുറിക്കവറി വ്യവസ്ഥ കൊണ്ടുവരും എന്നും പ്രഖ്യാപിച്ചിട്ടുണ്ട്. നയംവന്ന് രണ്ടുകൊല്ലം കഴിഞ്ഞിട്ടും അതൊന്നും നടപ്പായിട്ടില്ല.\nഒരാഴ്ചകൊണ്ട് വ്യവസായം തുടങ്ങാനാവുന്നവിധത്തിൽ സർക്കാർ നിയമസംവിധാനം പരിഷ്കരിച്ചു. നിയമങ്ങളും ചട്ടങ്ങളുമാണ് ഇതിനായി ഭേദഗതിചെയ്തത്. ഇതാണ് ഈസ് ഓഫ് ഡൂയിങ് ബിസിനസ്. ചെറുകിട- ഇടത്തരം വ്യവസായങ്ങൾക്കായിരുന്നു തുടക്കത്തിൽ ഇത് ബാധകമെങ്കിൽ, എല്ലാ വ്യവസായങ്ങളെയും ഇതിന്റെ പരിധിയിൽകൊണ്ടുവന്ന് നിയമം പിന്നെയും ഭേദഗതി ചെയ്തു. വൻകിട വ്യവസായങ്ങളാണെങ്കിൽ അവയ്ക്ക് ഒരാഴ്ചകൊണ്ട് അനുമതിനൽകാൻ കേരള ഇൻവെസ്റ്റ്‌മെന്റ് പ്രൊമോഷൻ ബ്യൂറോ രൂപവത്കരിച്ചു. വ്യവസായസംരംഭങ്ങൾക്ക് ഓൺലൈൻവഴിയാണ് അപേക്ഷ നൽകേണ്ടത്. ഈ അപേക്ഷയും അനുബന്ധരേഖകളും പരിശോധിച്ച് അനുമതി നൽകുകയാണ് കേരള ഇൻവെസ്റ്റ്‌മെന്റ് പ്രൊമോഷൻ ബ്യൂറോയുടെ ചുമതല. പ്രതിസന്ധിയെ അവസരമാക്കി കേരളത്തെ വ്യവസായസൗഹൃദമാക്കുക എന്നതായിരുന്നു ഇതിലെ സർക്കാർ ലക്ഷ്യം. സംരംഭങ്ങൾ കൂടുമ്പോൾ തൊഴിലവസരവും കൂടും. പിറവികൊണ്ട സംരംഭങ്ങളുടെ കണക്കനുസരിച്ച് തൊഴിൽ ലഭിച്ചവരുടെ കണക്കും സർക്കാർ അവതരിപ്പിക്കുന്നുണ്ട്. എന്നാൽ, അവർക്കെല്ലാം കൂലിലഭിക്കുന്നുണ്ടെന്ന് ഉറപ്പുവരുത്താൻ തൊഴിൽവകുപ്പിന് കഴിഞ്ഞിട്ടില്ല.\nസംരംഭങ്ങൾ തുടങ്ങുന്നതിന് മാത്രമല്ല, തൊഴിൽനിയമങ്ങൾ അനുസരിച്ച് സൂക്ഷിക്കേണ്ട രജിസ്റ്റർ, മറ്റുരേഖകൾ എന്നിവ ലഘൂകരിക്കുകയും ഏകീകരിക്കുകയുംചെയ്തു. ഇവയ്ക്ക് ഓൺലൈൻ സബ്മിഷൻ ഒരുക്കി. തൊഴിൽ സ്ഥാപനങ്ങൾ ആഴ്ചയിൽ ഒരു ദിവസം അടച്ചിടണമെന്ന വ്യവസ്ഥ എടുത്തുകളഞ്ഞു. സ്ത്രീകളെ രാത്രി ഏഴുമണിക്കുശേഷവും ജോലിക്ക് നിയോഗിക്കാം. ഇതനുസരിച്ചുള്ള നിയമഭേദഗതികളെല്ലാം ദ്രുതവേഗത്തിലാണ് നടപ്പാക്കിയത്. തൊഴിൽനയത്തിന്റെ ചുവടുപിടിച്ച് തൊഴിൽ ഒരു അവകാശമല്ലാതാക്കി വിജ്ഞാപനമിറക്കി. ഇതൊക്കെ ഉടമകൾക്കും സംരംഭങ്ങൾക്കും സഹായകമായ തീരുമാനമാണ്. എന്നാൽ, ഇതിന് ആനുപാതികമായിപ്പോലും തൊഴിലാളികൾക്ക് കൂലി ഉറപ്പാക്കുന്ന നടപടികൾക്ക് കാര്യമായ വേഗമോ നടപടിയോ ഉണ്ടായിട്ടില്ല. (തുടരും)


അപര വേദന എഴുതുമ്പോൾ | Ezhuthumesha | Susan Sontag | Ajai P mangattu | Literature | manoramaonline\nഅജയ് പി. മങ്ങാട്ട് August 25, 2021 04:54 PM IST\nസൂസൻ സൊന്റാഗ്. PHOTO: JENS-ULRICH KOCH/AFP\nഭാവനാസാഹിത്യത്തോടു താരതമ്യം ചെയ്യുമ്പോൾ സാഹിത്യസിദ്ധാന്തമോ നിരൂപണമോ അത്ര ശോഭനമായ കാര്യമല്ല. സാഹിത്യ വിമർശകന്റെ ജീവിതം വെറുപ്പിക്കുന്ന ആത്മരതിയുടെയും പരപുച്ഛത്തിന്റെയും നാളുകളിലേക്കു പോകാനാണു സാധ്യത കൂടുതൽ. സാഹിത്യ വിമർശം താണ കലയാണെന്നു തോന്നിയിട്ടാവണം നോവലിസ്റ്റിന്റെ പെരുമയാണു സൂസൻ സൊന്റാഗ് എന്നും ആഗ്രഹിച്ചത്. തുടരെത്തുടരെ നോവലുകളെഴുതിയിട്ടും വായനക്കാർക്ക് സൂസൻ സൊന്റാഗ് നോൺഫിക്‌ഷൻ എഴുതുന്ന ആൾ മാത്രമായി തുടർന്നു. അവരുടെ ഗദ്യം ഉന്നതമായിരുന്നു. കഴിഞ്ഞ നൂറ്റാണ്ടിൽ അമേരിക്കൻ- യൂറോപ്യൻ സാഹിത്യത്തിന്റെ ഗതി മാറ്റിയ, വായനക്കാരുടെ അഭിരുചികളെ മാറ്റിമറിച്ച ഒന്നാംതരം ലേഖനങ്ങൾ അവരെഴുതി. നോവൽ എഴുതേണ്ടതിനു ലേഖനങ്ങളെഴുതി താൻ സമയം വല്ലാതെ നഷ്ടപ്പെടുത്തിയെന്നുവരെ സൊന്റാഗ് ഒരിക്കൽ പറഞ്ഞു.\nസൈദ്ധാന്തികതയോ യാന്ത്രികവിശകലനമോ അവരുടെ ഗദ്യത്തിന്റെ രീതിയല്ല. കൃതിയെ ഇഴകീറി വിശകലനം ചെയ്യുന്ന സമ്പ്രദായത്തിനെതിരെ നിലപാടെടുത്ത സൊന്റാഗിന്റെ ഗദ്യം ഒരിക്കലും വിരസമായില്ല. എഴുത്ത് ദുർഗ്രഹമാകാതിരിക്കാൻ പ്രത്യേകം ശ്രദ്ധിച്ചു. ദുർഗ്രഹതയുടെ ആശാന്മാരായ റൊളങ് ബാർത്ത്, വാൾട്ടർ ബെന്യമിൻ എന്നിവരെപ്പറ്റി മനോഹരമായി എഴുതുകയും ചെയ്തു.\nവായനയും എഴുത്തും- അതിലപ്പുറം മറ്റൊരു സ്വാതന്ത്ര്യവും അവരെ പ്രലോഭിപ്പിച്ചില്ല. എഴുത്തിൽ സത്യസന്ധമാകുക, അങ്ങനെ സ്വതന്ത്രമാകുക എന്ന ആശയത്തെയാണ് അവർ യാഥാർഥ്യമാക്കിയത്. പൊതുരംഗത്തും രചനാലോകത്തും ഒരേ പോലെ സജീവമായിരിക്കുകയും മരണം വരെ വായനയെയും എഴുത്തിനെയും സ്നേഹിക്കുകയും ചെയ്തു. സൊന്റാഗ് വിക്ടർ സെർജിനെക്കുറിച്ച് എഴുതിയ ഉജ്വലമായ ലേഖനം കഴിഞ്ഞ ദിവസം ഞാൻ വീണ്ടുമെടുത്തു വായിച്ചുനോക്കി. സൊന്റാഗ് ഇല്ലായിരുന്നുവെങ്കിൽ സെർജിന്റെ മഹത്വം ഇംഗ്ലിഷ് വായനക്കാർ അറിയാതെ പോയേനേ. എഴുത്ത് എന്ന മാധ്യമത്തിലെ ലോകത്തെ നിരന്തരം പുതുക്കുന്ന ജോലിയായിരുന്നു അവരുടേത്.\nഅമേരിക്കൻ എഴുത്തുകാരനായ ഫിലിപ് ലൊപാട്ടെ സൂസൻ സൊന്റാഗിനെക്കുറിച്ച് നോട്ട്സ് ഓൺ സൊന്റാഗ് എന്ന ഒരു പുസ്തകമെഴുതി. ലോപാട്ടെ വിദ്യാർഥിയായിരിക്കുമ്പോൾ സൊന്റാഗ് അതേ സർവകലാശാലയിൽ വിദ്യാർഥിയായിരുന്നു. വന്യമായ സൗന്ദര്യം അവരിൽനിന്നു പ്രസരിച്ചു. അക്ഷമത നിറഞ്ഞ ഭാവത്തോടെ, ഒരു അരങ്ങിൽ എന്ന പോലെയായിരുന്നു സൊന്റാഗിന്റെ ശരീരഭാഷ. പ്രശസ്തിയുടെ നെറുകയിൽ ഒരുപക്ഷേ ഏറ്റവുമധികം ഫൊട്ടോഗ്രഫ് ചെയ്യപ്പെട്ട എഴുത്തുകാരികളിൽ ഒരാളായിരുന്നു.\nസൊന്റാഗിന്റെ വിജയങ്ങൾക്കൊപ്പം ആ പ്രതിഭയുടെ സങ്കീർണ വ്യക്തിത്വവും നിലപാടുകളുടെ വൈരുധ്യങ്ങളും കൂടി പരിശോധിക്കുന്നതു കൗതുകകരമായിരിക്കും. അറുപതുകളിലെ അമേരിക്കയിലെ സജീവമായ തീവ്രരാഷ്ട്രീയ- പൗരാവകാശ സമരങ്ങളുടെ എരിതീയിലേക്കാണ് സൊന്റാഗ് ‘എഗെൻസ്റ്റ് ഇന്റർപ്രെട്ടേഷൻ’ എന്ന കൃതിയുമായി എത്തുന്നത്. ഫിലോസഫി ബിരുദധാരിയായ സൊന്റാഗ്, തന്റെ ലേഖനങ്ങളിൽ ഹെഗലിനെയും നീത്ഷെയെയും സമൃദ്ധമായി പരാമർശിച്ചു. സീസാറെ പാവേസ്, നോർമൻ ഒ. ബ്രൗൺ, ഗൊദാർദ് തുടങ്ങിയവരെപ്പറ്റി എഴുതിയ ലേഖനങ്ങൾ അടങ്ങിയ പുസ്തകം സാഹിത്യനിരൂപണത്തിൽ നാഴികക്കല്ലായി.\nസിനിമയും ഫൊട്ടോഗ്രഫിയും സൊന്റാഗിന്റെ പ്രിയങ്ങളായിരുന്നു. അവർ ഉജ്വലമായ സിനിമാ ലേഖനങ്ങളും എഴുതി. സയൻസ് ഫിക്‌ഷൻ സിനിമയെപ്പറ്റി 1966 ൽ എഴുതിയ ‘സിനിമ ആൻഡ് തിയറ്റർ’, 1968 ൽ ഗൊദാർദിനെക്കുറിച്ച് എഴുതിയത് എന്നിവ ഉദാഹരണം. ഇതിനെല്ലാം പുറമേ സ്വന്തമായി നാലു സിനിമകളും നിർമിച്ചു.\nപരമ്പരാഗത രചനകളെക്കാൾ പരീക്ഷണാത്മകമായ രചനകളാണു സൊന്റാഗ് തേടിയത്. മുഖ്യധാരാ വായനക്കാർക്കു പരിചിതരായ എഴുത്തുകാരെ തിരഞ്ഞു കണ്ടുപിടിച്ചു. ഗംഭീരമായി അവതരിപ്പിച്ചു. എഴുത്തുകാരെ സൃഷ്ടിക്കുകയും വളർത്തുകയും ചെയ്യുന്ന വിമർശകന്റെ ധൈഷണികമായ ആധികാരികതയായിരുന്നു അത്. സ്വാഭാവികമായും നിരൂപണത്തിലെ ജനപ്രിയ രീതികളോടു മുഖം തിരിച്ചു. അറുപതുകളിൽ ഫാഷനായിരുന്ന ഫ്രോയിഡിയൻ മനോവിജ്ഞാനീയത്തോടും റിയലിസത്തോടുമുള്ള വിമുഖത ഉദാഹരണം. മനോവിജ്ഞാനീയം സാഹിത്യത്തിനു ബാധകമല്ലെന്ന കണിശമായ നിലപാട്. ഹ്യൂമനിസത്തിൽ താൽപര്യമില്ലെന്ന പ്രഖ്യാപനം. ഇപ്രകാരം പ്രസ്ഥാനങ്ങളിൽനിന്ന് അകന്നുനിൽക്കാൻ വ്യഗ്രത കാട്ടുമ്പോഴും സാഹിത്യത്തിലെ വലിയ ആശയപ്രസ്ഥാനങ്ങളെ പൂർണമായി തള്ളിയതുമില്ല. മനോവിജ്ഞാനീയത്തിന്റെ സങ്കേതങ്ങൾ ഉപയോഗിച്ചായിരുന്നു അവർ വാൾട്ടർ ബെന്യമിനെപ്പറ്റി എഴുതിയത്. അക്കാദമിക പാണ്ഡിത്യപ്രകടനം തന്റെ ശൈലിയല്ലെന്നു തെളിയിക്കാൻ ശ്രദ്ധ കാട്ടുമ്പോഴും വൈവിധ്യമാർന്ന സ്രോതസ്സുകളിൽനിന്നുള്ള ഉദ്ധരണികളും സൂചനകളും ഒട്ടും കുറച്ചതുമില്ല.\nസ്വാനുഭവങ്ങളെ പ്രകാശിപ്പിക്കുന്ന രചനകളെ ഒരു ഘട്ടത്തിൽ നിരാകരിച്ചതു സൊന്റാഗിന്റെ വ്യക്തിത്വത്തിലെ വലിയ വൈരുധ്യമായിട്ടാണു ലൊപാട്ടെ ചൂണ്ടിക്കാണിക്കുന്നത്. തന്റെ നാലാമത്തെ പുസ്തകമായ ‘വെയർ ദ് സ്ട്രെസ് ഫാൾസ്’ എന്ന കൃതിയിൽ ഇതു പ്രകടമായിരുന്നു. വ്യക്തിനിഷ്ഠമായ രചനകളോടുള്ള അനിഷ്ടം, നിർവ്യക്തികമായതിനോടുള്ള ആദരം എന്നിവ എഴുത്തുകാരിയിൽ ശക്തി നേടി. സ്വന്തം കാര്യം മാത്രം എഴുതി നിറയ്ക്കുന്നതു സാഹിത്യത്തിനു നല്ലതല്ല. ഈഗോയെ ചെറുക്കുകയും അതിജീവിക്കുകയും ചെയ്യുന്ന ലോകമാണു സാഹിത്യം എന്ന സങ്കൽപത്തിലേക്കു പോകുകയായിരുന്നു സൊന്റാഗ്. വായന എന്നത് അഹന്തയുടെ സമ്പൂർണ ഉച്ചാടനമാണ് എന്ന വിർജിനീയ വൂൾഫിന്റെ വാക്യവും ഇവിടെ ഉദ്ധരിക്കുന്നു. അനുഭവമെഴുത്തും ആത്മകഥാപരമായ രചനാരീതികളും ആഘോഷിക്കുന്ന അമേരിക്കൻ വായനാസമൂഹത്തിനു മുൻപാകെയായിരുന്നു ആ നിഷേധം. എഴുത്ത് തെറപ്പി അല്ല, ആത്മപ്രകാശന മാർഗവുമല്ല, സൊന്റാഗ് എഴുതി– ‘സ്വന്തം കാര്യം പ്രഖ്യാപിക്കുന്ന രീതിയാണു പലർക്കും എഴുത്ത്. ആത്മപ്രകാശനം എന്നും അതിനെ വിളിക്കുന്നു. സഹാനുഭൂതി എന്ന വികാരം ഇക്കാലത്തു ചോർന്നുപോയതിനാൽ ഇനിയൊരിക്കലും മറ്റൊരു മനുഷ്യനെപ്പറ്റി ആർക്കും എഴുതാൻ കഴിയില്ലെന്നാണു ചിലരുെട വാദം. ഇതു സത്യമല്ല. ആത്മകഥാരഹിതമായ ഭാവന ഉണ്ട്. ആത്മപ്രകാശനത്തിനു മിനക്കെടുന്ന നേരം കൊണ്ടു നിങ്ങളിൽനിന്നു തന്നെ നിങ്ങൾക്കു രക്ഷപ്പെട്ടുകൂടേ.. മറ്റുള്ളവരെപ്പറ്റി എഴുതുന്നത് എത്രയോ നല്ലതാണ്...’\nസൊന്റാഗിന്റെ ഈ വാദങ്ങളെല്ലാം വൈരുധ്യം നിറഞ്ഞതായിരുന്നു. അതിനാൽ താൻ തിരസ്കരിച്ച ആശയരീതികളെ അവർ മറ്റൊരു സന്ദർഭത്തിൽ സ്വീകരിക്കുന്നത് അപൂർവമായിരുന്നില്ല. സാഹിത്യവിമർശക മാത്രമായി ജീവിച്ചു മരിക്കാൻ അവർക്കു താൽപര്യമില്ലായിരുന്നു. ചെറുകഥകളും നോവലുകളുമെഴുതി. സിനിമ നിർമിച്ചു. ഫൊട്ടൊഗ്രഫിയെപ്പറ്റി ഗംഭീരപ്രബന്ധങ്ങളും യാത്രാലേഖനങ്ങളും രാഷ്ട്രീയവിമർശനങ്ങളുമെഴുതി. ഒരു തോക്കു ചൂണ്ടുന്നതു പോലെയാണു ക്യാമറയുടെ നോട്ടമെന്നു പറഞ്ഞു. അധികാരപീഡയുടെ ഒരു കണ്ണാണത്രേ അത്. ആദ്യമൂന്നു പുസ്തകങ്ങളിലും ബാർത്ത് ആയിരുന്നു സൊന്റാഗിന്റെ മാതൃക. റഷ്യൻ കവി ജോസഫ് ബ്രോഡ്സ്കിയുമായുള്ള സൗഹൃദം രാഷ്ട്രീയനിലപാടുകളെ സ്വാധീനിച്ചു. ‘കമ്യൂണിസം ഈസ് ഫാഷിസം വിത് എ ഹ്യൂമൻ ഫെയ്സ്’ എന്നെഴുതി. അറുപതുകളിലെ പൗരാവകാശ പ്രസ്ഥാനങ്ങളുടെയും യുദ്ധവിരുദ്ധ മുന്നേറ്റങ്ങളുടെയും ഭാഗമായി. ഇറാഖിലെ യുഎസ് തടവറകളിലെ കൊടിയ പീഡനങ്ങളുടെ നിഷ്ഠുരമായ ദൃശ്യങ്ങൾ പുറത്തു വന്നുകൊണ്ടിരുന്ന വർഷങ്ങളിൽ ആ നടുക്കത്തിൽനിന്നാണ് ‘റിഗാഡിങ് ദ് പെയ്ൻ ഓഫ് അദേഴ്സ്’ എഴുതപ്പെട്ടത്. പലസ്തീൻ പ്രശ്നത്തിൽ നിർമിച്ച വാർത്താചിത്രത്തിൽ അവരുടേത് ഇസ്രയേൽപക്ഷ നിലപാടായിരുന്നു. ഒരു ജൂതവനിതയാണെന്ന കാര്യം മറ്റൊരിക്കലും പരാമർശിക്കാതിരുന്ന സൊന്റാഗ് ഈ ഡോക്യൂമെന്ററിയുടെ ആദ്യ പ്രദർശനത്തിനോടനുബന്ധിച്ചു സ്വയം വിശേഷിപ്പിച്ചത് ‘ഇന്റർനാഷനൽ ജ്യൂ’ എന്നായിരുന്നു. നിരൂപണത്തിൽ നവീനാശയങ്ങൾ കൊണ്ടുവരുമ്പോഴും ആധുനികതയുടെ പക്ഷത്തുനിൽക്കുമ്പോഴും എഴുത്തിന്റെ കാര്യത്തിൽ അടിസ്ഥാനപരമായി ഒരു പാരമ്പര്യവാദിയെപ്പോലെയാണു സൊന്റാഗ് പെരുമാറിയത്.\nഭാവനയുടെ പുതിയ ലോകത്ത് ആഹ്ലാദം കണ്ടെത്താനാവുമെന്ന വിശ്വാസം അവർ ഒരിക്കലും ഉപേക്ഷിച്ചില്ല. 1975 ൽ അർബുദം ബാധിച്ച ശേഷം അവർ അതിനോടു പൊരുതി ജയിച്ചു. ഇൽനസ് അസ് മെറ്റഫർ സ്വന്തം രോഗത്തിന്റെ വ്യാഖ്യാനമായാണ് അവർ എഴുതിയത്. അത് അർബുദരോഗികൾക്കു വലിയ പ്രത്യാശ കൂടി പകർന്നുകൊടുത്തു.\nമരണശേഷം മൂന്നു വോള്യങ്ങളായി സൊന്റാഗിന്റെ ഡയറിക്കുറിപ്പുകൾ പുറത്തിറങ്ങി. തീർത്തും സ്വകാര്യമായ അവയുടെ പ്രസിദ്ധീകരണം സൊന്റാഗ് ആഗ്രഹിച്ചിരുന്നോ? വ്യക്തിനിഷ്ഠമായതിനെ നിരാകരിച്ച, ആത്മകഥയോടു വിരക്തി പ്രകടിപ്പിച്ച എഴുത്തുകാരിയുടെ ഏറ്റവും സ്വകാര്യമായ വിചാരങ്ങളാണ് ഈ മൂന്നു വോള്യങ്ങളിലുള്ളത്.\nContent Summary : Ezhuthumesha Column by Ajay P. Mangattu on Susan Sontag


സെഡാന് മുതല് എസ്.യു.വി. വരെ; ഇന്ത്യന് നിരത്തില് ആഡംബര കാറുകള് നിറയ്ക്കാനൊരുങ്ങി ഔഡി | Luxury Car Brand Audi Planning To Introduce More sedan And SUVs In India\nMar 6, 2021, 11:17 AM IST\nവൈദ്യുത എസ്.യു.വി.യായ ഇ-ട്രോണ് ഇന്ത്യയിലെ വൈദ്യുത വാഹനങ്ങള്‍ക്കിടയില് വ്യത്യസ്തനായിരിക്കും.\nഔഡി കാര് | Photo: Audi India\nകോവിഡ് കാലത്തിന്റെ മാന്ദ്യത്തിനു ശേഷം ആഡംബര കാര് വിപണി മാസങ്ങള്‍ക്കുള്ളില് ഉയിര്‍ത്തെഴുന്നേല്‍ക്കുമെന്ന് ഔഡി ഇന്ത്യയുടെ തലവന് ബല്‍ബീര് സിങ് ധില്ലന്. 'മാതൃഭൂമി'ക്ക് നല്‍കിയ അഭിമുഖത്തിലാണ് അദ്ദേഹം ഈ പ്രതീക്ഷ പ്രകടിപ്പിച്ചത്. അവസാന അഞ്ചു മാസത്തിനുള്ളില്‍ത്തന്നെ വാഹന വിപണി ഉയിര്‍ത്തെഴുന്നേറ്റിട്ടുണ്ട്. ഡിസംബറിലായിരുന്നു ഏറ്റവുമധികം വില്പന നടന്ന വര്‍ഷമെന്നും അദ്ദേഹം പറഞ്ഞു. പ്രീമിയം വിഭാഗത്തിലെ വില്പന ഇപ്പോഴും ഒരു ശതമാനത്തില് താഴെയാണ്. ഈ വര്‍ഷം ഈ വിഭാഗത്തിലും വളര്‍ച്ചയുണ്ടാകുമെന്നാണ് പ്രതീക്ഷിക്കുന്നതെന്നും അദ്ദേഹം പറഞ്ഞു.\n2021-ല് ഔഡിയില്‍നിന്ന് പ്രതീക്ഷിക്കുന്ന ഉത്പന്നങ്ങള് എന്തൊക്കെയായിരിക്കും?\nഈ വര്‍ഷം ഔഡി നിരവധി കാറുകള് പുറത്തിറക്കാന് ഉദ്ദേശിക്കുന്നുണ്ട്. സെഡാന് മുതല് എസ്.യു.വി. വരെ ഇതിലുണ്ടാകും. വൈദ്യുത കാറുകളും ഈ വര്‍ഷം ഇന്ത്യയിലെത്തിയേക്കും. വില്പന ഇരട്ടിയാക്കാനാണ് ശ്രമം.\nചെറുകിട നഗരങ്ങളിലേക്ക് വിപണനം വ്യാപിപ്പിക്കാനുള്ള പദ്ധതിയുണ്ടോ?\nകൂടുതല് ഉപഭോക്താക്കളിലേക്ക് എത്താനുള്ള ശ്രമം ഔഡി തുടരും. അതിന്റെ ഭാഗമായി ഡിജിറ്റല് വില്പന പ്രോത്സാഹിപ്പിക്കുകയാണ്. വര്‍ക്ഷോപ്പുകള് ആദ്യം എന്ന നിലയിലാണ് ചെറുകിട നഗരങ്ങളിലേക്ക് കമ്പനി കടന്നുചെല്ലുന്നത്. പുതിയ വിപണികള് തുറക്കാനുള്ള പദ്ധതിയും കമ്പനിക്കുണ്ട്.\nഔഡിയുടെ ഡിജിറ്റൈസേഷന് പദ്ധതികള്?\nആഡംബര കാര് നിര്‍മാതാക്കളില് ഡിജിറ്റൈസേഷന് പദ്ധതികള് കൊണ്ടുവരുന്നതുതന്നെ ഔഡിയാണ്. 'മൈ ഔഡി കണക്ട് ' എന്ന ആപ്പ് തന്നെ ഇതിനുദാഹരണം. ഷോറൂമിന്റെ ത്രിമാന ദൃശ്യങ്ങളടക്കം ഇപ്പോള് വെബ്‌സൈറ്റിലൂടെ കാണാം. വാഹനത്തിനകവും പുറവും ആവശ്യാനുസരണം കാണാനുള്ള സാങ്കേതിക വിദ്യയും ലഭ്യമാണ്. വീടുകളിലിരുന്ന് വാഹനത്തെ പൂര്‍ണമായും അറിയാന് കഴിയുന്ന സാങ്കേതിക വിദ്യയാണ് ഔഡി ലഭ്യമാക്കിയിരിക്കുന്നത്.\nഇ-ട്രോണ് എപ്പോഴായിരിക്കും ഇന്ത്യയിലെത്തുക?\nഉടന് ഇന്ത്യയിലെത്തിക്കാനാണ് ശ്രമം. വൈദ്യുത എസ്.യു.വി.യായ ഇ-ട്രോണ് ഇന്ത്യയിലെ വൈദ്യുത വാഹനങ്ങള്‍ക്കിടയില് വ്യത്യസ്തനായിരിക്കും. ഇ-ട്രോണ് എന്ന ബ്രാന്‍ഡ് ഇന്ത്യയില് ശക്തമാക്കാനാണ് ഉദ്ദേശിക്കുന്നത്. പതുക്കെയുള്ള വളര്‍ച്ചയാണ് ലക്ഷ്യമിടുന്നത്. സംസ്ഥാനങ്ങള് നല്‍കുന്ന കുറഞ്ഞ ജി.എസ്.ടി.യും നികുതിയിളവുമാകുമ്പോള് തിളങ്ങുന്ന വിലയ്ക്ക് ഇ-ട്രോണ് വില്പനയ്‌ക്കെത്തിക്കാമെന്നാണ് പ്രതീക്ഷ.\nContent Highlights: Luxury Car Brand Audi Planning To Introduce More sedan And SUVs In India\nഎട്ടാംതലമുറ ഔഡി A6 ഇന്ത്യയിലെത്തി, വില 54.20 ലക്ഷം\nഒറ്റചാര്‍ജില് 400 കിലോമീറ്റര് ഓടുന്ന ഔഡി ഇ-ട്രോണിന്റെ പ്രീ ബുക്കിങ് 10,000 കടന്നു


റിപ്പബ്ലിക് ദിന പരേഡ്; കഠിന പരിശീലനം ആരംഭിച്ച് എൻഎസ്ജി കമാൻഡോകൾ\nJan 14, 2021, 07:07 pm IST\nന്യൂഡൽഹി : റിപ്പബ്ലിക് ദിന പരേഡിനായുള്ള പരിശീലനം ആരംഭിച്ച് നാഷണൽ സെക്യൂരിറ്റ് ഗാർഡ് (എൻഎസ്ജി) കമാൻഡോകൾ. രാജ്പഥിലാണ് നിലവിൽ കമാൻഡോകളുടെ പരിശീലനം പുരോഗമിക്കുന്നത്. കൊറോണ വ്യാപനത്തിന്റെ പശ്ചാത്തലത്തിൽ സുരക്ഷാ മാനദണ്ഡങ്ങൾ പാലിച്ചാണ് പരിശീലനം.\nറിപ്പബ്ലിക് ദിനത്തിലെ മാർച്ച് പാസ്റ്റിനായി ഏകദേശം അഞ്ച് മണിക്കൂർ നേരമാണ് കമാൻഡോകൾ പരിശീലനത്തിലേർപ്പെടുന്നത്. മാർച്ച് പാസ്റ്റിനിടെ പിഴവ് വരാതിരിക്കാൻ അതി കഠിനമായ പരിശീലനമാണ് കമാൻഡോകൾ രാജ്പഥിൽ നടത്തുന്നത്. രാവിലെ അഞ്ച് മണിക്ക് ആരംഭിക്കുന്ന പരിശീലനം 10 മണിക്കാണ് അവസാനിപ്പിക്കുന്നത്.\nഅതേസമയം കൊറോണ വ്യാപനത്തിന്റെ പശ്ചാത്തലത്തിൽ ഇക്കുറി നടക്കുന്ന പരേഡിൽ മാറ്റങ്ങൾ വരുത്തിയിട്ടുണ്ട്. കൊറോണ സുരക്ഷ മാനദണ്ഡങ്ങൾ കൃത്യമായി പാലിച്ചുകൊണ്ടാകും ഇത്തവണ കമാൻഡോകൾ പരേഡ് നടത്തുക. ഒന്നര മീറ്റർ അകലം പാലിച്ചാകും മാർച്ച് പാസ്റ്റിൽ കമാൻഡോകൾ പങ്കെടുക്കുക. മുൻ വർഷങ്ങളെ അപേക്ഷിച്ച് 40 ശതമാനം കമാൻഡോകളെ മാത്രം ഉൾപ്പെടുത്തിയാണ് ഇക്കുറി പരേഡ് സംഘടിപ്പിക്കുന്നത്.


അല്‍പം സ്‌പെഷ്യലാണ് ഫെബ്രുവരി 29ന് ജനിച്ചവര് | Personality Traits of People Born in February 29 - Malayalam BoldSky\n1 hr ago കുളിക്കാതെ 67 വര്‍ഷം; അറിയണം ഇതിന് പിന്നിലെ കഥ\n2 hrs ago കക്ഷത്തിലുണ്ടാവുന്ന കുരു; പരിഹാരം7ദിവസം കൊണ്ട്\n3 hrs ago വിഷ്ണുപുരാണപ്രകാരം പെണ്ണിന്റെ ഈ ഗുണങ്ങള് പുരുഷന് ഉത്തമം അല്ലെങ്കില് ദോഷഫലം\n4 hrs ago ബുധന് കുംഭം രാശിയിലേക്ക്; രണ്ടാഴ്ചക്കാലം ശ്രദ്ധിക്കേണ്ട രാശിക്കാര്\nNews കേരളത്തില് സൗജന്യ ഭക്ഷ്യക്കിറ്റ് വിതരണം ആരംഭിച്ചിട്ട് പത്ത് മാസം; സുപ്രധാന നേട്ടമെന്ന് സിപിഎം\nഅല്‍പം സ്‌പെഷ്യലാണ് ഫെബ്രുവരി 29ന് ജനിച്ചവര്\n| Published: Friday, February 28, 2020, 16:09 [IST]\nജന്മദിനം എല്ലാവര്‍ക്കുമുണ്ടാകും, അതവര്‍ക്ക് പ്രിയപ്പെട്ടതുമായിരിക്കും. എല്ലാ വര്‍ഷവും ഓരോരുത്തരും ജന്മദിനം ആഘോഷിക്കുന്നു. എന്നാല് ഒന്നാലോചിച്ചു നോക്കൂ, ഫെബ്രുവരി 29ന് ജനിച്ച ഒരാളുടെ കാര്യം. അല്‍പം ഒന്നു ചിന്തിക്കുമല്ലേ? അതെ അതൊരു അസാധാരണ ജനന തീയ്യതി ആണ്. അങ്ങനൊരു അസാധാരണ ദിനത്തില് ജനിച്ച ഒരാള്‍ക്ക് അസാധാരണമായ കഴിവുകളും വ്യക്തിത്വങ്ങളുമുണ്ടാകുന്നത് സ്വാഭാവികം.\nMost read: ശനിദോഷം നീങ്ങാന് നിങ്ങള് ചെയ്യേണ്ടത്\nഫെബ്രുവരി 29ന്റെ രാശി മീനമാണ്. ഈ രാശിക്കാര് നല്ല സ്വഭാവമുള്ളവരും സൗഹാര്‍ദ്ദം സൂക്ഷിക്കുന്നവരും ശുഭാപ്തി വിശ്വാസികളുമാണ്. ഏതൊരു പ്രശ്‌നത്തിന്റെയും പോസിറ്റീവ് വശം അവര് കാണുന്നു. അവര് യുവത്വപരമായ ഉത്സാഹവും കാണിക്കുന്നു. ഫെബ്രുവരി 29ന് ജനിച്ചവരുടെ സ്വഭാവ സവിശേഷതകള് എങ്ങനെയെന്ന് നോക്കാം.\nഈ തീയതിയില് ജനിച്ച ആളുകളുമായി സൗഹൃദം സൂക്ഷിക്കുക. ഒരു സുഹൃത്ത് എന്ന നിലയില് അവര് ത്യാഗങ്ങള് ചെയ്യും. അവര്‍ക്ക് ആകര്‍ഷകവും മനോഹരവുമായ വ്യക്തിത്വമുണ്ട്, ഒപ്പം അവര് വിശ്വസ്തരായ നല്ല സുഹൃത്തുക്കളുമാകുന്നു. ഒരു സുഹൃത്തിനെ സഹായിക്കാന് അവര് ഏതറ്റം വരെയും പോകും. അവര് പ്രണയ ബന്ധത്തിലും ദാമ്പത്യ ബന്ധത്തിലും ഒരുപോലെ വിശ്വസ്തത കാണിക്കും. ഒരു ബന്ധം നിലനിര്‍ത്താന് അവര് കഠിനമായി പരിശ്രമിക്കുന്നു.\nഫെബ്രുവരി 29 ന് ജനിച്ച ആളുകള് ധൈര്യവാന്‍മാരും എന്തിനും ഒപ്പം നിലകൊള്ളാന് തയ്യാറുള്ളവരുമാകുന്നു. എപ്പോള് അച്ചടക്കം നല്‍കണം എപ്പോള് സ്‌നേഹിക്കണം എന്നൊക്കെ തിരിച്ചറിയാമെന്നതിനാല് ഇത്തരക്കാര് നല്ലൊരു രക്ഷിതാവാകുന്നു. ഉത്തരവാദിത്തം പഠിപ്പിക്കുന്നതും സര്‍ഗ്ഗാത്മകതയ്ക്കും വൈകാരിക വളര്‍ച്ചയ്ക്കും അവര് തങ്ങളുടെ കുട്ടികളുമായി ഇടപഴകുന്നവരാകുന്നു.\nഫെബ്രുവരി 29 ആളുകള്‍ക്ക് ആരോഗ്യകരമായ ജീവിതശൈലിയുണ്ട്. ജീവിതത്തില് പരമാവധി പ്രയോജനപ്പെടുത്തുന്നതിന് ഭക്ഷണത്തെക്കുറിച്ചും വ്യായാമത്തെക്കുറിച്ചും ജാഗ്രത പാലിക്കേണ്ടതുണ്ടെന്നും വിശ്രമിക്കാന് സമയം കണ്ടെത്തണമെന്നും അവര് മനസ്സിലാക്കുന്നു. മനസ്സിന്റെ ശാന്തതയ്ക്കായി അവര് പ്രകൃതിയോട് ഏറെ ചേര്‍ന്നു നില്‍ക്കുന്നു.\nഈ തീയതിയില് ജനിച്ച ആളുകള് അവരുടെ വൈദഗ്ധ്യത്തില് അഭിമാനിക്കുന്നു. ജീവിതത്തില് ഒരൊറ്റ ഓപ്ഷനിലേക്ക് സ്വയം ഒതുങ്ങാന് അവര് ഇഷ്ടപ്പെടുന്നില്ല. നിരവധി ഓപ്ഷനുകള് നിങ്ങള്‍ക്ക് ലഭ്യമാണ്. നിങ്ങള്‍ക്ക് കലയോട് ഒരു വിലമതിപ്പുണ്ട്. വിവിധ ജോലികളിലേക്ക് ഉയര്‍ന്നുകൊണ്ടേ ഇരിക്കും. ഒരു വലിയ ഓര്‍ഗനൈസേഷനില് പ്രവര്‍ത്തിക്കുന്നത് നിങ്ങള്‍ക്ക് മികച്ചത് നല്‍കും. തൊഴിലില് നിന്ന് കുടുംബജീവിതത്തിലേക്ക് മാറാനുള്ള അവരുടെ കഴിവില് അവര്‍ക്ക് വിശ്വാസമുണ്ട്. ഇത് പലപ്പോഴും അവരുടെ നല്ലതിന് കാരണമാകുന്നു.\nMost read: ഈ കല്ലുകള് ഒന്നിച്ചു ധരിച്ചാല് ആപത്ത്\nഅധിവര്‍ഷത്തില് ജനിച്ച വ്യക്തികള് വ്യക്തിപരമായ സന്തോഷത്തിനായി പോരാടുന്നു. ഏത് സാഹചര്യത്തിനും ഉയര്‍ത്തെഴുന്നേറ്റ് അതിനെ വിജയമാക്കി മാറ്റാനുള്ള കഴിവ് അവര്‍ക്ക് ഉണ്ട്. പ്രതിബന്ധങ്ങളെ മറികടക്കാനുള്ള അവരുടെ കഴിവിനെ അവര് ഒരിക്കലും സംശയിക്കുന്നില്ല. ഈ വ്യക്തികളെ സംബന്ധിച്ചിടത്തോളം, ഒരു ലക്ഷ്യവുമായി അവര് മുന്നോട്ടുപോകുന്നു.\nഫെബ്രുവരി 29ന് ജനിച്ച പ്രമുഖര്\nഫെബ്രുവരി 29ന് ജനിച്ച ചില പ്രമുഖരെ ചരിത്രം നോക്കിയാല് നമുക്കു കാണാനാകും. ഇന്ത്യന് പ്രധാനമന്ത്രിയായിരുന്ന മൊറാര്‍ജി ദേശായി, നര്‍ത്തകിയും സംഗീത വിദുഷിയുമായ രുഗ്മിണി ദേവി അരുണ്ഡേല്, ജെര്‍മര് അമേരിക്കന് സ്റ്റാറ്റിസ്റ്റീഷ്യന് ഹെര്‍മന് ഹോളറിത്, റോപ്പ് പോള് മൂന്നാമന്, ഇംഗ്ലീഷ് കവി ജോണ് ബൈറോം, ഫ്രഞ്ച് ചിത്രകാരന് ബാല്‍ത്തൂസ് എന്നിവര് അവരില് പ്രധാനികളാണ്.\nശത്രുപക്ഷം സജീവമാകും; ഇന്ന് ജാഗ്രത വേണ്ട രാശിക്കാര്\nതൊഴിലന്വേഷകര്‍ക്ക് ജോലി സാധ്യത: ഇന്നത്തെ രാശിഫലം\nആരോഗ്യം മോശം, മാനസികാസ്വാസ്ഥ്യം ഫലം; ഇന്നത്തെ രാശിഫലം\nമകര മാസത്തില് നേട്ടം മുഴുവന് ഈ നക്ഷത്രക്കാര്‍ക്ക്\nക്ഷീണവും ബുദ്ധിമുട്ടും അലട്ടും; ശ്രദ്ധിക്കേണ്ട രാശിക്കാര്\nമകരസംക്രാന്തി നാളില് 12 രാശിക്കും ഫലം ഇത്\nതൊഴില്‍രംഗത്ത് നേട്ടം, സാമ്പത്തികലാഭം; നിങ്ങളുടെ ഇന്ന്\nപുതിയ വഴികള് തേടേണ്ട രാശിക്കാര്; ഇന്നത്തെ രാശിഫലം\nസ്വത്തുതര്‍ക്കങ്ങള് പരിഹരിക്കും, നേട്ടം ലഭിക്കും; നിങ്ങളുടെ ഇന്ന്\nരാശിഫലം: തൊഴില് അന്വേഷകര്‍ക്ക് നല്ല ദിവസം\nRead more about: inspiration horoscope ആത്മീയത\nPersonality Traits of People Born in February 29\nHere we talking about the personality traits if people born in february 29th. Read on.\nStory first published: Friday, February 28, 2020, 16:09 [IST]\nFeb 28, 2020 ലെ വാര്‍ത്തകള്\nമുഖത്തെ കരുവാളിപ്പകറ്റി ചര്‍മ്മം ക്ലിയറാക്കും മുത്തശ്ശി സൂത്രം


‘ആദ്യം കഥാപാത്രത്തോട് നീതി പുലര്‍ത്തണം, കഥാപാത്രങ്ങളുടെ വികാരങ്ങള് നമ്മുടേതായി മാറണം’: ഹൃത്വിക് റോഷന് | 52nd IFFI|actor hrithik roshan\nHome/Festival/‘ആദ്യം കഥാപാത്രത്തോട് നീതി പുലര്‍ത്തണം, കഥാപാത്രങ്ങളുടെ വികാരങ്ങള് നമ്മുടേതായി മാറണം’: ഹൃത്വിക് റോഷന്\nമുംബൈ : ചെറിയ വേഷങ്ങളിലൂടെ ബാലതാരമായി അഭിനയ രംഗത്ത് വന്ന നടനാണ് ഹൃത്വിക് റോഷന്. പിന്നീട് നായക വേഷത്തിൽ ആദ്യമായി അഭിനയിച്ച ചിത്രമായ ‘കഹോ ന പ്യാർ ഹേ’ ആ വർഷത്തെ ഒരു വൻ വിജയമായ ചിത്രമായിരുന്നു. ഇതിലെ അഭിനയത്തിന് അദ്ദേഹത്തിന് മികച്ച നടനും, പുതുമുഖ നടനുമുള്ള ഫിലിംഫെയർ അവാർഡ് ലഭിച്ചു. അതിനു ശേഷം ചെയ്ത കോയി മിൽ ഗയ, ക്രിഷ്, ധൂം2തുടങ്ങിയ ചിത്രങ്ങളിലെ അഭിനയം അദ്ദേഹത്തെ ബോളിവുഡിലെ ഒരു മുൻ നിരനടന്മാരിൽ ഒരാളാക്കി.\nഇപ്പോളിതാ 52-ാമത് രാജ്യാന്തര ചലച്ചിത്ര മേളയില് വെര്‍ച്വല് ഇന് കോണ്‍വര്‍സേഷനില് സംസാരിക്കവേ പുതിയ തലമുറക്കാരോടുള്ള നിർദേശം എന്നപോലെ അദ്ദേഹം പറഞ്ഞ വാക്കുകളാണ് ശ്രദ്ധ നേടുന്നത്. അതോടൊപ്പം ഒടിടി പ്ലാറ്റ് ഫോമുകളുടെ പ്രധാന്യത്തെക്കുറിച്ചും താരം പറഞ്ഞു. ‘പുതിയ തലമുറക്കാരോട് എനിക്ക് പറയാനുള്ളത് ഇത്രമാത്രമാണ്. ഒരു അഭിനേതാവ് ആദ്യം കഥാപാത്രത്തോട് നീതി പുലര്‍ത്തണം. കഥാപാത്രങ്ങളുടെ വികാരങ്ങള് നമ്മുടേതായി മാറണം. ചിലപ്പോള് ഒരു സിനിമ പൂര്‍ത്തിയാക്കിയ ശേഷം നിങ്ങളില് ആഴത്തില് വേരൂന്നിയാല് പിന്നീട് അത്തരം കഥാപാത്രങ്ങളെ മറക്കാന് ബുദ്ധിമുട്ടാണ്. ‘കോയി മില് ഗയ’ ‘കാബില്’ എന്നീ ചിത്രങ്ങള് അങ്ങനെയാണ്. നിങ്ങള് ഒളിമ്പിക്‌സിലെ അത്‌ലറ്റുകളെ കണ്ടിട്ടില്ലേ. അവരെപ്പോലെ കഠിനാധ്വാനം ചെയ്യാന് തയ്യാറാകണം’- ഹൃത്വിക് റോഷന് പറഞ്ഞു.\n‘നമ്മുടെ സാമൂഹിക അന്തരീക്ഷത്തിലെ എല്ലാത്തരം ആളുകളെയും സിനിമ പ്രതിനിധാനം ചെയ്യേണ്ടതുണ്ട്. ഒടിടി പ്ലാറ്റ്‌ഫോമുകളുടെ ആവിര്‍ഭാവത്തോടെ എല്ലാ അഭിനേതാക്കള്‍ക്കും സിനിമാ നിര്‍മ്മാതാക്കള്‍ക്കും വിശാലമായ സാധ്യതകളുണ്ട്. ‘- അദ്ദേഹം കൂട്ടിച്ചേര്‍ത്തു.\n52nd IFFI actor hrithik roshan\nപ്രിയങ്ക - ജോനാസ് വിവാഹമോചനം, പ്രതികരണവുമായി പ്രിയങ്കയുടെ അമ്മ മധു ചോപ്ര\n'ഞാന് സ്വയം ചോദിക്കുന്ന ചോദ്യങ്ങള്‍ക്ക് തൃപ്തികരമായ മറുപടി ലഭിച്ചാല് മാത്രം അത് ചെയ്യും': സമാന്ത\n‘ബന്ധം രഹസ്യമാക്കി വയ്ക്കാനാണ് ആഗ്രഹിക്കുന്നത്’: ഹൃത്വിക് റോഷനോടൊപ്പമുണ്ടായിരുന്ന അജ്ഞാത സുന്ദരി ഇതാണ്\nJan 31, 2022, 09:45 am IST\nലോകസുന്ദരന്മാരുടെ പട്ടികയിൽ ഹൃത്വിക് റോഷന് രണ്ടാം സ്ഥാനം, ഒന്നാം സ്ഥാന നേടി ബിടിഎസ് താരം വി


ആര്‍ക്കും വേണ്ടാതെ സര്‍ക്കാരിന്റെ പ്രത്യേക വായ്പാ പദ്ധതി | Loan for Mosquito Nets\nആര്‍ക്കും വേണ്ടാതെ സര്‍ക്കാരിന്റെ പ്രത്യേക വായ്പാ പദ്ധതി\nJun 10, 2019, 11:20 AM IST\n200 രൂപ ലോണ് എടുക്കാം കൊതുകുവലവാങ്ങാന്\n# കെ.ആര് അമല്\nImage for Representation. Image: Mathrubhumi Archives. Photo: S. Sreekesh\nകൊച്ചി: സംസ്ഥാന സർക്കാർ ജീവനക്കാർക്ക് ലഭിക്കുന്ന തികച്ചും കൗതുകമേറിയൊരു വായ്പയാണ് കൊതുകുവല വാങ്ങാനുള്ള വായ്പ. രണ്ടു സാമ്പത്തിക വർഷമായി ആരും ഇത് വാങ്ങിയിട്ടില്ല. 200 രൂപയാണ് സർക്കാർ ജീവനക്കാർക്ക് കൊതുകുവല വാങ്ങാനായി വായ്പയായി ലഭിക്കുക. 200 രൂപ മാസതവണകളിലായി ശമ്പളത്തിൽനിന്ന് പിടിക്കും.\n2016-17 സാമ്പത്തിക വർഷത്തിലാണ് അവസാനമായി ഫണ്ട് അനുവദിച്ചത്. അന്ന് 103 പേർ അപേക്ഷിച്ചു. 20,600 രൂപ ഇതിനായി സർക്കാർ അനുവദിച്ചു. ഇതിൽ 11 പേർ വായ്പ കൈപ്പറ്റിയില്ല. ഇതോടെ 18400 രൂപ സർക്കാരിന് ഈയിനത്തിൽ ചെലവായി.\nപതിറ്റാണ്ടുകൾക്കുമുമ്പാണ് സാംക്രമികരോഗങ്ങളിൽനിന്ന് സർക്കാർ ജീവനക്കാരെ സംരക്ഷിക്കുന്നതിനായി വായ്പ അനുവദിക്കാൻ തീരുമാനിച്ചത്. 27800 രൂപയ്ക്ക് താഴെ അടിസ്ഥാന ശമ്പളമുള്ള സർക്കാർ ജീവനക്കാർക്കാണ് കൊതുകുവല വായ്പ അനുവദിക്കുക. കാലം ഏറെ കഴിഞ്ഞിട്ടും 200 രൂപ വായ്പ അനുവദിക്കുന്നതെന്നാണ് ഏറെ വിചിത്രം. കൊതുകുവല ഉപയോഗിക്കുന്നവർ അപൂർവമായി മാറിയ വിവരം സർക്കാർമാത്രം തിരിച്ചറിഞ്ഞിട്ടില്ല.\nവായ്പാസംവിധാനം കാലഹരണപ്പെട്ടതാണെന്ന കാര്യം സർക്കാരിന്റെ ശ്രദ്ധയിൽപ്പെടാത്തതിനാൽതന്നെ സംവിധാനം തുടർന്നുക്കൊണ്ടുമിരിക്കുന്നു. ഓരോ വർഷവും വായ്പകൾ നൽകാൻവേണ്ട അപേക്ഷകൾ ലഭ്യമാക്കാൻ വകുപ്പുമേധാവികൾക്ക് നിർദേശം നൽകി ധനകാര്യവകുപ്പ് ഉത്തരവിറക്കുന്നത് ഇപ്പോഴും തുടരുകയാണ്.\nContent Highlights: Nobody Taking Loan for Mosquito Nets\nഭവനവായ്പയ്ക്ക് എസ്ബിഐ പ്രത്യേക ഓഫറുകള് പ്രഖ്യാപിച്ചു\nരാജ്യത്തെ ഏറ്റവും വലിയ ബാങ്കായ എസ്ബിഐ പുതിയതായി ഭവനവായ്പയെടുക്കുന്നവര്‍ക്ക് ആനുകൂല്യംപ്രഖ്യാപിച്ചു. ..\nഎന്തിനാണ് സമ്പാദിക്കുന്നത്; ആവശ്യംവരുമ്പോള് വായ്പയെടുക്കാലോ\nപ്രളയക്കെടുതി: ചെലവുകള്‍ക്ക് പണം കണ്ടെത്താനുള്ള മാര്‍ഗങ്ങള് ഇതാ\nഭവനവായ്പാനിരക്ക് പുനഃക്രമീകരിക്കാം; കുറഞ്ഞ പലിശ 6.85 ശതമാനം\nമൊറട്ടോറിയം നീട്ടില്ല: പകരം വായ്പ പുനക്രമീകരിക്കാം\nവിലയുടെ 90ശതമാനവും ഇനി സ്വര്‍ണവായ്പയായി ലഭിക്കും: വിശദാംശങ്ങളറിയാം


രാജ്യത്ത് 5G വിപ്ലവം ; വരും വർഷങ്ങളിൽ വൻ മാറ്റങ്ങൾ\nന്യൂഡൽഹി: രാജ്യത്ത് 5ജി സേവനം അവതരിപ്പിക്കാനിരിക്കെ പുതിയ നെറ്റ്‍വർക്ക് നിലവിൽ വരുന്നതോടെ ഇന്റർനെറ്റ് കണക്ടിവിറ്റിയിൽ ഉൾപ്പടെ വൻ വിപ്ലവമുണ്ടാവുമെന്ന് റിപ്പോർട്ട്. 2027ഓടെ രാജ്യത്തെ മൊബൈൽ ഉപയോക്താക്കളിൽ 40 ശതമാനവും 5ജി ആയിരിക്കും ഉപയോഗിക്കുക. ആഗോളതലത്തിൽ ഇത് 50 ശതമാനമായിരിക്കുമെന്ന് എറിക്സൺ മൊബിലിറ്റി റിപ്പോർട്ട് ചൂണ്ടിക്കാട്ടുന്നു.\nനിലവിൽ 4ജിയാണ് ഇന്ത്യയിൽ ഏറ്റവും കൂടുതൽ ഉപയോക്താക്കൾ ഉപയോഗിക്കുന്നത്. മൊബൈൽ ഉപയോക്താക്കളിൽ 68 ശതമാനവും 4ജിക്ക് കീഴിലാണ്. 2027ൽ 4ജി ഉപയോഗിക്കുന്നവരുടെ എണ്ണം 55 ശതമാനമായി കുറയും.നിലവിൽ ആഗോളതലത്തിൽ പ്രതിമാസ ഡാറ്റ ഉപയോഗത്തിൽ രണ്ടാം സ്ഥാനത്താണ് ഇന്ത്യ.\n2021ൽ ഇന്ത്യയിലെ മൊബൈൽ ഉപയോക്താവിന്റെ പ്രതിമാസ ശരാശരി ഡാറ്റ ഉപയോഗം 20 ജി.ബിയാണ്. 2027ൽ ഇത് 50 ജി.ബിയായി വർധിക്കുമെന്നാണ് കണക്കുകൾ. 2022ന്റെ പകുതിയോടെ 5ജി നെറ്റ്‍വർക്ക് ഇന്ത്യയിൽ അവതരിപ്പിക്കാനാണ് കമ്പനികൾ ഒരുങ്ങുന്നത്. ഇതിനുള്ള ലേലനടപടികൾക്ക് കേന്ദ്ര ടെലികോം മന്ത്രാലയം തുടക്കം കുറിച്ചിരുന്നു.


ജില്ലാ ജയിലില് സോളാര് പവര് പ്ലാന്റ് ഉദ്ഘാടനം മന്ത്രി എം.എം.മണി ഇന്ന് നിര്‍വഹിക്കും\nപാലക്കാട് : മലമ്പുഴ ജില്ലാ ജയില് മേല്‍ക്കൂരയില് 77.18 കിലോ വാട്ട് ശേഷിയുള്ള സോളാര് പവര് പ്ലാന്റ് ഉദ്ഘാടനം വൈദ്യുതി മന്ത്രി എം.എം. മണി ഇന്ന് (ഫെബ്രുവരി 24) രാവിലെ 11 ന് ഓണ്‍ലൈനായി നിര്‍വഹിക്കും. മലമ്പുഴ ജില്ലാ ജയിലില് നടക്കുന്ന പരിപാടിയില് വി.എസ് അച്യുതാനന്ദന് എം.എല്.എ അധ്യക്ഷനാകും. 340 വാട്ട്‌സ് ശേഷിയുള്ള 227 സോളാര് പാനലുകളാണ് ജയിലിന്റെ രണ്ടാം നിലയിലെ ടെറസ്സില് സ്ഥാപിച്ചത്. പ്രതിദിനം ശരാശരി 308 യൂണിറ്റ് വൈദ്യുതി ഉത്പാദിപ്പിച്ച് ഗ്രിഡിലേക്ക് നല്‍കും. 10 ശതമാനം വൈദ്യുതി അതായത് ജയിലിലെ പ്രതിമാസം 1000 യൂണിട്ടോളം വൈദ്യുതിയുടെ ചാര്‍ജ് ബില്ലില് നിന്നും കുറവ് ചെയ്യും. ഇതിലൂടെ പ്രതിമാസ വൈദ്യുതി ബില്ലില് 10000 രൂപയോളം കുറവുണ്ടാകും. കൂടാതെ ടെറസ്സില് നിരത്തിയ ഷീറ്റ് കടുത്ത ചൂടില് നിന്നും സംരക്ഷണവും നല്‍കും. മലമ്പുഴ പഞ്ചായത്തിലെ 100 ശതമാനം ഗ്രീന് പ്രോട്ടോകോള് മാര്‍ക്ക് നേടിയ ജയിലിന് ഊര്‍ജോല്‍പാദന രംഗത്തും നേട്ടം കൈവരിക്കാനായത് ഏറെ അഭിമാനകരമാണെന്ന് ജയില് സൂപ്രണ്ട് അനില്‍കുമാര് പറഞ്ഞു.\nസംസ്ഥാന സര്‍ക്കാര് കെ.എസ്.ഇ.ബി.യുമായി ചേര്‍ന്ന് നടപ്പാക്കുന്ന ഊര്‍ജ്ജ കേരള മിഷന്റെ ഭാഗമായുള്ള സൗര പദ്ധതിയിലൂടെയാണ് ജയിലില് സോളാര് പവര് പ്ലാന്റ് സ്ഥാപിച്ചത്. 33 ലക്ഷം രൂപ മുതല്‍മുടക്കിലാണ് ജയിലിലെ വിവിധ കെട്ടിടങ്ങളുടെ റൂഫ് ടോപ്പില് പവര് പ്ലാന്റ് തയ്യാറാക്കിയത്. നിര്‍മ്മാണ ചുമതല ടാറ്റാ പവര് സ്റ്റാറാണ് നിര്‍വഹിച്ചത്.\n2022 ഓടുകൂടി സൗരോര്‍ജത്തില് നിന്ന് 1000 മെഗാവാട്ട് വൈദ്യുതി ഉല്പാദിപ്പിക്കുന്നതിനാണ് സൗര പദ്ധതിയിലൂടെ ലക്ഷ്യമിടുന്നത്. സര്‍ക്കാര്‍സ്വകാര്യ കെട്ടിടങ്ങള്, വീടുകള് എന്നിവയുടെ മേല്‍ക്കൂരയില് സോളാര് പാനല് സ്ഥാപിച്ച് 500 മെഗാവാട്ട് വരെ ഉത്പാദിപ്പിക്കുന്നതാണ് ആദ്യഘട്ടം. ഉപഭോക്താവിന്റെ കെട്ടിടങ്ങളുടെ മേല്‍ക്കൂരയില് ബോര്‍ഡിന്റെ ചെലവില് സ്ഥാപിക്കുന്ന സൗരോര്‍ജ നിലയത്തില് നിന്നും ഉത്പാദിപ്പിക്കുന്ന വൈദ്യുതിയുടെ നിശ്ചിതശതമാനം സൗജന്യമായി കെട്ടിട ഉടമയ്ക്ക് നല്‍കും. ഇതിന് പുറമെ, ആവശ്യമായി വരുന്ന വൈദ്യുതി നിശ്ചിതനിരക്കില് കെട്ടിട ഉടമയ്ക്ക് ലഭ്യമാവുകയും ചെയ്യും.\nപരിപാടിയില് ജില്ലാ പഞ്ചായത്ത് പ്രസിഡന്റ് കെ ബിനുമോള് മുഖ്യാതിഥിയാകും. മലമ്പുഴ ബ്ലോക്ക് പഞ്ചായത്ത് പ്രസിഡന്റ് വി ബിജോയ്, ഗ്രാമപഞ്ചായത്ത് പ്രസിഡന്റ് രാധികാ മാധവന്, കെ.എസ്.ഇ.ബി ഉദ്യോഗസ്ഥര്, ജയിലധികൃതര് പങ്കെടുക്കും.


ചരിത്രപ്പെരുമകളില് നിറഞ്ഞ് വീണ്ടും ഒരു വിഷുക്കാലം | Importance of Vishu Festival - Malayalam BoldSky\nചരിത്രപ്പെരുമകളില് നിറഞ്ഞ് വീണ്ടും ഒരു വിഷുക്കാലം\n| Published: Friday, April 14, 2017, 5:30 [IST]\nഓണം കഴിഞ്ഞാല് മലയാളികള് ജാതിഭേദമന്യേ ആഘോഷിക്കുന്ന ഉത്സവമാണ് വിഷു. കേരളത്തിന്റെ പ്രധാന വിളവെടുപ്പ് ഉത്സവങ്ങളില് പ്രധാനപ്പെട്ടതും. വിഷുക്കൈനീട്ടം, വിഷുസദ്യ, വിഷുക്കണി തുടങ്ങി വിഷുമയമാണ് എല്ലാ വാക്കുകളിലും. നന്മയുടെ മറ്റൊരു വിഷുക്കാലം കൂടി...\nവിഷുപ്പുലരിയില് വിഷുക്കണി കണ്ട് ഒരു വര്‍ഷം മുഴുവന് ഐശ്വര്യത്തിലേക്കും സമ്പല്‍സമൃദ്ധിയിലേക്കും കണ്‍തുറക്കാനാണ് ഓരോ മലയാളിയും ആഗ്രഹിക്കുന്നത്. അതുകൊണ്ട് തന്നെ ഐശ്വര്യപൂര്‍ണമായ വിഷുവിനെ നമുക്കെല്ലാം വരവേല്‍ക്കാം.\nകുടുംബത്തിലെ മുതിര്‍ന്ന സ്ത്രീകളാണ് വിഷുക്കണി ഒരുക്കുന്നത്. തേച്ച് മിനുക്കിയ ഓട്ടുരുളിയില് അരിയും നെല്ലും അലക്കിയ മുണ്ടും പൊന്നും വാല്‍ക്കണ്ണാടിയും കണിവെള്ളരിയും കണിക്കൊന്നയും എന്നു വേണ്ട സകലതും ഒരുക്കുന്നു.\nകത്തിച്ച നിലവിളക്കിനടുത്ത് ഉടുത്തൊരുക്കി ശ്രീകൃഷ്ണ വിഗ്രഹവും വെച്ചാണ് വിഷുക്കണി ഒരുക്കുന്നത്. കണിക്കൊന്നയില്ലാത്ത വിഷു ഇല്ല എന്ന് തന്നെ പറയാം.\nവിഷുക്കൈനീട്ടമാണ് മറ്റൊന്ന്. കുടുംബത്തിലെ മുതിര്‍ന്ന കാരണവര് കുടുംബാംഗങ്ങള്‍ക്കെല്ലാം വിഷുക്കൈനീട്ടം നല്‍കുന്നു. ആദ്യ കാലത്ത് സ്വര്‍ണം, വെള്ളി നാണയങ്ങളായിരുന്നു കൈനീട്ടം നല്‍കിയിരുന്നത്. പ്രായമുള്ളവര് പ്രായത്തില് കുറഞ്ഞവര്‍ക്കാണ് കൈനീട്ടം നല്‍കുക.\nവിഷുക്കണിയും കൈനീട്ടവും കഴിഞ്ഞാല് പിന്നീട് എത്തുന്നത് വിഷുസദ്യയിലേക്കാണ്. വിഷുവിഭവങ്ങളില് ഏറ്റവും കൂടുതലാകട്ടെ ചക്ക വിഭവങ്ങളായിരിക്കും. ചക്ക വറുത്തത്, ചക്ക എരിശ്ശേരി, ചക്കപ്പായസം, ചക്കത്തീയ്യല് തുടങ്ങി സര്‍വ്വത്ര ചക്കമയം.\nവിഷുക്കഞ്ഞി, വിഷുക്കട്ട എന്നീ സ്‌പെഷ്യല് വിഷുവിഭവങ്ങളും വിഷുവിന്റെ മാത്രം പ്രത്യേകതയാണ്. വാഴപ്പോള വൃത്താകൃതിയില് ചുരുട്ടി അതില് വാഴയില ചുരുട്ടി വെച്ച് പഴുത്ത പ്ലാവില ഉപയോഗിച്ച് തേങ്ങയും ചിരകിയിട്ടാണ് വിഷുക്കഞ്ഞി കുടിയ്ക്കുന്നത്.\nവേനലില് സ്വര്‍ണത്തിന്റെ നിധിശേഖരം എന്നാണ് കണിക്കൊന്നയെപ്പറ്റി പറയുന്നത്. വിഷുവിന് കണിക്കൊന്ന പൂത്തു നില്‍ക്കുന്നത് അത്രയേറെ ആഢ്യത്വത്തിലായതു കൊണ്ടാണ് ഇത്തരത്തില് പറയുന്നത്.\nമുക്കണ്ണന് തേങ്ങ കൊണ്ട് 2019ലെ വിഷു ഫലം അറിയാം\n2019ലെ വിഷുഫലം നാള് പ്രകാരം എങ്ങനെയെന്നറിയൂ\nവിഷുപ്പുലരിയില് ഐശ്വര്യം തരും കാര്യങ്ങളറിയാം\nവിഷുവിന്റെ നക്ഷത്ര ഫലം അറിയാന്\nവിഷുക്കണി ഇങ്ങനെയെങ്കില് ഐശ്വര്യം പടി കയറി വരും\nനന്മയുടെ മറ്റൊരു വിഷുക്കാലം കൂടി...\nവിഷുവിന് എങ്ങനെ കണിയൊരുക്കാം..\nRead more about: vishu insync വിഷു സ്പന്ദനം\nImportance of Vishu Festival\nsignificance behind the celebration of vishu festival of kerala new year.\nStory first published: Friday, April 14, 2017, 5:30 [IST]


"സഞ്ജുവിന്റെ ബാറ്റിംഗ് കണ്ടാൽ അന്നത്തെ ദിവസം ധന്യമാണ്" ; സഞ്ജുവിനെ പുകഴ്ത്തി മുൻ ഇന്ത്യൻ താരം - Volley Live India Cricket News\nഐപിഎൽ പതിനഞ്ചാം പതിപ്പ് അതിന്റെ അവസാനഘട്ടത്തിൽ എത്തിനിൽക്കുകയാണ്. ഈ അവസരത്തിൽ ടൂർണമെന്റിലെ മികച്ച യുവതാരം ആര്, സീനിയർ താരങ്ങളിൽ ആർക്കൊക്കെ മികച്ച പ്രകടനം പുറത്തെടുക്കാൻ കഴിഞ്ഞു തുടങ്ങിയ കാര്യങ്ങളിലെല്ലാം ക്രിക്കറ്റ് ലോകത്ത് ചർച്ചകൾ പുരോഗമിക്കുകയാണ്. പ്രധാനമായും മുൻ ഇന്ത്യൻ താരങ്ങളും ക്രിക്കറ്റ് വിദഗ്ധരും പറയുന്ന കാര്യങ്ങളാണ് ഇപ്പോൾ സോഷ്യൽ മീഡിയയിൽ ശ്രദ്ധ ആകർഷിക്കുന്നത്.\nഅതിനിടയിൽ മുൻ ഇന്ത്യൻ താരവും പ്രശസ്ത കമന്ററ്ററുമായ ഹർഷ ഭോഗ്ലെ, രാജസ്ഥാൻ റോയൽസ് നായകൻ സഞ്ജു സാംസണിന്റെയും ഗുജറാത്ത് ടൈറ്റൻസ് ഓപ്പണർ ശുഭ്മാൻ ഗില്ലിന്റെയും ബാറ്റിംഗ് ശൈലിയെ പ്രശംസിച്ച് രംഗത്തെത്തി. ഇരുവരും കൂടുതൽ റൺസുകൾ കണ്ടെത്തുന്നതിനു പകരം ടീമിന് ആവശ്യമായ ഇമ്പാക്ട് നൽകുന്ന ബാറ്റിംഗ് പുറത്തെടുക്കുന്ന താരങ്ങളാണ്. ഈ ശൈലിയെയാണ് ഹർഷ ഭോഗ്ലെ പ്രശംസിച്ചത്.\nചൊവ്വാഴ്ച (മെയ് 24) നടന്ന ആദ്യ ക്വാളിഫയർ മത്സരത്തിൽ രാജസ്ഥാൻ റോയൽസ് ക്യാപ്റ്റൻ സഞ്ജു സാംസൺ 26 പന്തിൽ 47 റൺസും ഗുജറാത്ത് ടൈറ്റൻസ് ഓപ്പണർ ശുഭ്മാൻ ഗിൽ 21 പന്തിൽ 35 റൺസും നേടിയിരുന്നു. ഈ പ്രകടനങ്ങളുടെ അടിസ്ഥാനത്തിലാണ് ഹർഷ ഭോഗ്ലെ തന്റെ പ്രതികരണം അറിയിച്ചത്. ഇരുവരുടെയും ബാറ്റിംഗ് കണ്ടാൽ അന്നത്തെ ദിവസം ധന്യമാണ് എന്നാണ് ഹർഷ ഭോഗ്ലെ ട്വീറ്റ് ചെയ്തത്.\n“ഒരേദിവസം സഞ്ജു സാംസണിന്റെയും ശുഭ്മാൻ ഗില്ലിന്റെയും മികച്ച ബാറ്റിംഗ് കണ്ടാൽ അന്നത്തെ ദിവസം ധന്യമാണ്,” ഹർഷ ഭോഗ്ലെ ട്വീറ്റ് ചെയ്തു. നേരത്തെ ദക്ഷിണാഫ്രിക്കയ്ക്കെതിരായ ടി20 പരമ്പരയ്ക്കുള്ള ഇന്ത്യൻ ടീമിൽ നിന്ന് സഞ്ജു സാംസണെ തഴഞ്ഞപ്പോഴും ഹർഷ ഭോഗ്ലെ പ്രതികരിച്ചിരുന്നു. ട്വന്റി പരമ്പരയ്ക്കുള്ള ഇന്ത്യൻ ടീമിനെ പ്രഖ്യാപിച്ചപ്പോൾ താൻ ഏറെ പ്രതീക്ഷിച്ചിരുന്ന പേര് സഞ്ജു സാംസണിന്റേതായിരുന്നു എന്നാണ് ഹർഷ ഭോഗ്ലെ അന്ന് പ്രതികരിച്ചത്.


ബദല് മുന്നണി നീക്കം സജീവം ചന്ദ്രശേഖര റാവു മമതയെ കണ്ടു – Chandrika Daily\nBy chandrika Monday March 19, 2018 23:02 pm\nബദല് മുന്നണി നീക്കം സജീവം ചന്ദ്രശേഖര റാവു മമതയെ കണ്ടു\nന്യൂഡല്‍ഹി: പ്രാദേശിക കക്ഷികളെ അണിനിരത്തി ബി.ജെ.പിക്കെതിരെ ബദല് രാഷ്ട്രീയ മുന്നേറ്റത്തിന് കരുനീക്കി വീണ്ടും ടി.ആര്.എസ് നേതാവ് ചന്ദ്രശേഖര റാവു. ഇതിന്റെ ഭാഗമായി തെലുങ്കാനാ മുഖ്യമന്ത്രി കൂടിയായ…\nന്യൂഡല്‍ഹി: പ്രാദേശിക കക്ഷികളെ അണിനിരത്തി ബി.ജെ.പിക്കെതിരെ ബദല് രാഷ്ട്രീയ മുന്നേറ്റത്തിന് കരുനീക്കി വീണ്ടും ടി.ആര്.എസ് നേതാവ് ചന്ദ്രശേഖര റാവു. ഇതിന്റെ ഭാഗമായി തെലുങ്കാനാ മുഖ്യമന്ത്രി കൂടിയായ റാവു തൃണമൂല് കോണ്‍ഗ്രസ് അധ്യക്ഷയും പശ്ചിമബംഗാള് മുഖ്യമന്ത്രിയുമായ മമതാ ബാനര്‍ജിയെ കണ്ടു. കൊല്‍ക്കത്തയിലെ മമതയുടെ ഓഫീസിലായിരുന്നു കൂടിക്കാഴ്ച.\nജനങ്ങളുടെ മുന്നണിയായിരിക്കും ഇതെന്ന് കൂടിക്കാഴ്ചക്കു ശേഷം മമതക്കൊപ്പം മാധ്യമങ്ങളെ കണ്ട റാവു പറഞ്ഞു. ജനങ്ങള് 2019നെക്കുറിച്ച് ചിന്തിച്ച് തുടങ്ങിയിരിക്കുന്നു. ഇവിടെ മറ്റൊരു മുന്നണി കൂടിയുണ്ടാവും. ഏതാനും രാഷ്ട്രീയ കക്ഷികള് മാത്രം ചേരുന്ന സഖ്യമായിരിക്കില്ല അത്, ഇന്ത്യയിലെ ജനങ്ങളുടെ മുന്നണിയായിരിക്കും. ബദല് രാഷ്ട്രീയ ശക്തി രാജ്യത്ത് ആവശ്യമാണ് – റാവു പറഞ്ഞു. ഫെഡറല് മുന്നണിക്കു വേണ്ടിയുള്ള ശ്രമങ്ങള് ഊര്‍ജ്ജിതമാക്കുമെന്നും അദ്ദേഹം കൂട്ടിച്ചേര്‍ത്തു.\nഇതൊരു നല്ല തുടക്കമാണ്. രാഷ്ട്രീയം തുടര്‍ച്ചയാണ്. നമ്മള് എന്തു ചര്‍ച്ച ചെയ്താലും അത് രാജ്യത്തിന്റെ വികസനത്തിനു വേണ്ടിയാരിക്കണമെന്ന് മമതാ ബാനര്‍ജിയും പ്രതികരിച്ചു. ബി.ജെ.പിക്കെതിരെ പ്രതിപക്ഷ കക്ഷികള് യോജിച്ച് പ്രവര്‍ത്തിക്കണമെന്ന് മമതാ ബാനര്‍ജി വ്യക്തമാക്കിയതിനു തൊട്ടു പിന്നാലെയാണ് റാവു കൊല്‍ക്കത്തയിലെത്തിയത്. ബി.ജെ.പിയിതര കോണ്‍ഗ്രസിതര കക്ഷികളെ അണി നിരത്തി ഫെഡറല് മുന്നണി രൂപീകരിക്കുമെന്ന് ടി.ആര്.എസ് നേതാവ് ചന്ദ്രശേഖര റാവു കഴിഞ്ഞയാഴ്ച വ്യക്തമാക്കിയിരുന്നു. തൊട്ടു പിന്നാലെ പ്രഖ്യാപനത്തെ പിന്തുണച്ച് മമതാ ബാനര്‍ജി രംഗത്തെത്തിയതോടെയാണ് പുതിയ രാഷ്ട്രീയ കരുനീക്കങ്ങള്‍വേഗമാര്‍ജ്ജിച്ചത്. എന്.ഡി.എ സര്‍ക്കാര് കാലാവധി പൂര്‍ത്തിയാക്കാതെ രാജിവെച്ച് തെരഞ്ഞെടുപ്പിനെ നേരിട്ടേക്കുമെന്ന വാര്‍ത്തകളും രാഷ്ട്രീയ നീക്കങ്ങളുടെ വേഗത വര്‍ധിപ്പിച്ചിട്ടുണ്ട്.


ഗണേശോത്സവ പരിപാടിക്കിടെ യുവാവ് കുത്തേറ്റുമരിച്ചു\nമംഗളൂരു: ഗണേശോത്സവ പരിപാടിക്കിടെ പുത്തൂരില് യുവാവ് കുത്തേറ്റുമരിച്ചു. ഹിന്ദു ജാഗരണവേദി പ്രവര്‍ത്തകന് കാര്‍ത്തിക് സുവര്‍ണയാണ് കൊല്ലപ്പെട്ടത്. ചൊവ്വാഴ്ച രാത്രി 11.30 മണിയോടെ വാക്കുതര്‍ക്കത്തിനിടെ മൂന്നംഗസംഘം മൂര്‍ച്ചയേറി ആയുധം കൊണ്ട് കുത്തുകയായിരുന്നു.\nനിലവിളി കേട്ട് ആളുകള് ഓടിക്കൂടിയപ്പോഴേക്കും അക്രമികള് കാറില് രക്ഷപ്പെട്ടിരുന്നു. പുത്തൂര് പോലീസ് കേസെടുത്ത് അന്വേഷണം നടത്തിവരുന്നു. കനത്ത പോലീസ് ബന്തവസ് ഏര്‍പ്പെടുത്തി.


കഴിഞ്ഞ ദിവസം കൊന്നൊടുക്കിയത് 2000ത്തില് അധികം തീവ്രവാദികളെ; മൊസൂളിനെ ഐസിഎസ് തീവ്രവാദികളില് നിന്നും ഒഴിപ്പിച്ച് സൈന്യം: പിടിക്കപ്പെട്ടവരില് അധികവും 25 വയസ്സ് പോലും തികയാത്തവര് | Thayambaka\nHome Breaking News കഴിഞ്ഞ ദിവസം കൊന്നൊടുക്കിയത് 2000ത്തില് അധികം തീവ്രവാദികളെ; മൊസൂളിനെ ഐസിഎസ് തീവ്രവാദികളില് നിന്നും ഒഴിപ്പിച്ച് സൈന്യം: പിടിക്കപ്പെട്ടവരില് അധികവും 25 വയസ്സ് പോലും തികയാത്തവര്\nകഴിഞ്ഞ ദിവസം കൊന്നൊടുക്കിയത് 2000ത്തില് അധികം തീവ്രവാദികളെ; മൊസൂളിനെ ഐസിഎസ് തീവ്രവാദികളില് നിന്നും ഒഴിപ്പിച്ച് സൈന്യം: പിടിക്കപ്പെട്ടവരില് അധികവും 25 വയസ്സ് പോലും തികയാത്തവര്\nPosted By: thayambakaon: July 12, 2017 In: Breaking News, News, WorldNo Comments\nമൊസൂള്: മൊസൂളിനെ തീവ്രവാദികളില് നിന്നും മോചിപ്പിച്ച് ഇറാഖിലെ അമേരിക്കന് സൈന്യം. കഴിഞ്ഞ ദിവസം നിരവധി തീവ്രവാദികളെയാണ് സൈന്യം പിടിച്ചെടുത്തത്. മൊസൂളിനെ തീവ്രവാദികളില് നിന്നും സ്വതന്ത്രമാഖി എന്ന് പ്രഖ്യാപിച്ചതിന്റെ പിറ്റേ ദിവസമാണ ഇറാഖി സൈന്യം അവസാനത്തെ ഐസിഎസ് തീവ്രവാദികളെയും പിടികൂടിയതായി പ്രഖ്യാപിച്ചത്. അര്‍ദ്ധ നഗ്നരായ തീവ്രവാദി സംഘത്തെ സൈന്യം തെരിവിലൂടെ വലിച്ചിഴയ്ക്കുകയും മറ്റുള്ളവരെ ആയുധങ്ങളുള്ള വണ്ടികളില് അടയ്ക്കുകയും ചെയ്തു.\n2000ത്തില് അധികം ഐസിഎസ് പ്രവര്‍ത്തകരാണ് മൊസൂളില് കഴിഞ്ഞ ദിവസം കൊല്ലപ്പെട്ടത്. എന്നാല് കുറേ പേര് ഈ സിറ്റിയുടെ പല ഭാഗങ്ങളിലും ഒളിച്ചിരിക്കുന്നതായും സര്‍ക്കാരിന് സംശയം ഉണ്ട്. പിടിക്കപ്പെട്ടവരില് കൂടുതലും 25 വയസ്സ് പോലും തികയാത്ത യുവാക്കളാണ്.\nമൊസൂളില് നിന്ന് രക്ഷപ്പെടാന് ശ്രമിച്ചഒരു തീവ്രവാദിയെ ഇമാം ഗാര്‍ബി എന്ന ഗ്രാമത്തില് നിന്ന് പിടികൂടുകയും ചെയ്തു. ഗറില്ലാ മുറകള് പടിച്ച ആളായിരുന്നു ഇത്. തീവ്രവാദികള് ഇവിടെ മെഷീന് ഗണ്ണും മോര്‍ട്ടാര്‍സും ഉപയോഗിച്ച് ഗ്രാമവാസികളെ പിടികൂടുകയും ചെയ്തിരുന്നു. ഇവരെ സൈന്യം മോചിപ്പിച്ചു.\nകഴിഞ്ഞ ആഴ്ചയാണ് ഇസ്ലാമിക് സ്റ്റേറ്റ് തീവ്രവാദികള് ഇമാം ഗാര്‍ബി എന്ന ഗ്രാമം ആക്രമിക്കാന് തുടങ്ങിയത്. അമേരിക്കയുടെ പിന്തുണയുള്ള ഇറാഖി സൈന്യത്തെ വിന്യസിച്ചതോടെ മൊസൂള് നഗരം വീണ്ടും പിടിച്ചെടുക്കുക ആയിരുന്നു. മൊസൂളില് നിന്ന് കടന്ന ഭീകരര് സിറ്റിയുടെ പടിഞ്ഞാറും തെക്കുമുള്ള ഗ്രാമ പ്രദേശങ്ങളിലും മരുഭൂമികളിലും ഒളിച്ചിരിക്കുന്നതായി റിപ്പോര്‍ട്ട് ഉണ്ട്.\nസിറിയന് സിറ്റിയായ റാഖയിലും ഇസ്ലാമിക് സ്റ്റേറ്റ് പ്രവര്‍ത്തകര് സമ്മര്‍ദ്ധത്തിലാക്കി അമേരിക്കയുടെ സിറിയന് കുര്‍ദിഷ് സൈന്യവും അറബ് സൈന്യവും സിറ്റിയുടെ മൂന്ന് വശവും വളഞ്ഞിട്ടുണ്ട്.\nഹര്‍ത്താല് തുടങ്ങി ജാഗ്രതയോടെ പോലീസ്


മഴയുടെ ശക്തി കുറയുന്നു; ജനങ്ങള് വീടുകളിലേക്ക് മടങ്ങുന്നു – Jaihind TV\nമഴയുടെ ശക്തി കുറയുന്നു; ജനങ്ങള് വീടുകളിലേക്ക് മടങ്ങുന്നു\nകേരളത്തെ ഭീതിയുടേയും ആശങ്കയുടേയും നടുവിലാക്കുകയും വൻ നാശനഷ്ടം വിതയ്ക്കുകയും ചെയ്ത കാലവർഷത്തിന്‍റെ ശക്തി കുറഞ്ഞതോടെ ജനങ്ങൾ സാവധാനം വീടുകളിലേക്ക് മടങ്ങിത്തുടങ്ങി. പെരിയാറിലും മഴ ഏറെ നാശം വിതച്ച പത്തനംതിട്ടയിലുമെല്ലാം ജലനിരപ്പ് ഇറങ്ങിത്തുടങ്ങി. ഇതോടെ റോഡ്, റെയിൽ ഗതാഗതവും പലയിടത്തും ഭാഗികമായി പുനഃസ്ഥാപിച്ചു.\nഒരു വശത്ത് ജനങ്ങൾ സാധാരണ ജീവിതത്തിലേക്ക് മടങ്ങിത്തുടങ്ങുമ്പോഴും ചെങ്ങന്നൂരിൽ രക്ഷാപ്രവർത്തനം തുടരുകയാണ്. പ്രധാനമായും ഏറെ പേർ കുടുങ്ങി കിടക്കുന്ന പാണ്ടനാട്, കല്ലിശേരി തുടങ്ങിയ പ്രദേശങ്ങൾ കേന്ദ്രീകരിച്ചാണ് രക്ഷാപ്രവർത്തനങ്ങൾ പുരോഗമിക്കുന്നത്. എൻ.ഡി.ആർ.എഫ് അടക്കമുള്ള സർക്കാർ സംവിധാനങ്ങൾക്കൊപ്പം മത്സ്യത്തൊഴിലാളികളും രക്ഷാപ്രവർത്തനത്തിൽ പങ്കാളികളാകുന്നു.\nമഴയ്ക്ക് ശമനം ഉണ്ടായതും പ്രളയജലം ഇറങ്ങിത്തുടങ്ങുകയും ചെയ്തതോടെ പ്രളയബാധിത പ്രദേശങ്ങളിൽ അതിവേഗ രക്ഷാപ്രവർത്തനം തുടങ്ങി. ഏറ്റവും കൂടുതൽ ദുരിതം അനുഭവിക്കുന്ന ചെങ്ങന്നൂരിലെ ഉൾപ്രദേശങ്ങളിൽ രക്ഷാപ്രവർത്തനം വിപുലപ്പെടുത്തിയിട്ടുണ്ട്. കൂടുതൽ രക്ഷാപ്രവർത്തകരും ഉപകരണങ്ങളും ബോട്ടുകളും വന്നതോടെ കുടുങ്ങിക്കിടന്ന നിരവധി പേരെ രക്ഷിക്കാന് കഴിഞ്ഞിരുന്നു.\nഎങ്കിലും മഴ പൂർണതോതിൽ മാറി നിൽക്കാത്തത് ചെങ്ങന്നൂരിൽ രക്ഷാപ്രവർത്തനത്തിന് വിഘാതം സൃഷ്ടിക്കുന്നുണ്ട്. കൂടാതെ ജലനിരപ്പ് ഉയർന്നതിനാൽ കക്കി ഡാമിന്റെ ഷട്ടറുകൾ ചെറിയ തോതിൽ ഉയർത്തിയിട്ടുണ്ട്. തിരുവൻവണ്ടൂർ, കല്ലിശേരി, പാണ്ടനാട്, മുളപ്പുഴ, ഇടനാട് എന്നിങ്ങനെ പ്രധാനപ്പെട്ട സ്ഥലങ്ങളിലാണ് ആളുകൾ കൂടുതൽ കുടുങ്ങി കിടക്കുന്നത്. ചെങ്ങന്നൂർ, പാണ്ടനാട്, വെൺമണി മേഖലകളിലും 5000 പേർ ഇനിയും കുടുങ്ങിക്കിടക്കുകയാണ്.\nവിവിധ സംസ്ഥാന സർക്കാർ സംവിധാനങ്ങളെ കൂടാതെ സൈന്യവും നേവിയുടെ മുങ്ങൽ വിദഗ്ധരും ചെങ്ങന്നൂരിൽ രക്ഷാപ്രവർത്തനം നടത്തുന്നുണ്ട്.\nജലനിരപ്പ് പല സ്ഥലങ്ങളിലും കുറഞ്ഞതിനാൽ മത്സ്യബന്ധന ബോട്ടുകൾക്ക് എത്തിച്ചേരാനാകാത്തതാണ് ഇപ്പോൾ പ്രതിസന്ധികൾ സൃഷ്ടിക്കുന്നത്. മൺതിട്ടയിലും മതിലിലും ബോട്ടുകൾ ഇടിക്കുന്ന സാഹചര്യം ഇപ്പോഴുണ്ട്. ഈ സാഹചര്യത്തിൽ എയർ ലിഫ്റ്റിംഗ് നടത്തുന്നതിനൊപ്പം നേവിയുടെ ചെറുവഞ്ചികൾ കൂടി രക്ഷാപ്രവർത്തനത്തിനായി ഉപയോഗിക്കണമെന്ന ആവശ്യം ഉയർന്നിട്ടുണ്ട്. ദീർഘദൂര സർവീസുകൾ എല്ലാം കെ.എസ്.ആർ.ടി.സി പുനഃസ്ഥാപിച്ചിട്ടുണ്ട്. മഴയുടെ തോത് കുറഞ്ഞ സാഹചര്യത്തിൽ സംസ്ഥാനത്തെ എല്ലാ ജില്ലകളിലും റെഡ് അലർട്ട് പിൻവലിച്ചു.


പ്രവാസ കവിതകള്: 6/7/09 - 6/14/09\nചിന്നം വിളിക്കുന്ന മിഥുന മേഘങ്ങള്\nതുള്ളിക്കൊരു കുടം പെയ്‌തൊഴിഞ്ഞ്\nനിലമ്പൂര് കാടുകളിലിറങ്ങി മേയുമ്പോള്\nആര്‍ത്തലച്ചൊഴുകുന്ന കാട്ടാറിനു കുറുകെ\nപേടിച്ചിടറിയിഴഞ്ഞു കടന്ന കൗമാരത്തിലാണ്\nഎന്നില് പാലബോധം അങ്കുരിക്കുന്നത്.\nപല പല പാലങ്ങളിലൂടെ പിന്നീട്\nപല നദി വണ്ടിയിലിരുന്നും നടന്നും കടന്നു.\nമുംബൈ നഗരത്തെ കണ്ടു.\nഅപ്പോഴൊക്കെയും മഴ പുഴ പാലം\nജിദ്ദയിലെ നടന്നെത്തും ദൂരത്തിനിടയിലുള്ള\nബലദ്, ബാബ് മക്ക, ശറഫിയ്യ\nനഗരങ്ങളില് മാത്രം എത്രയെത്ര പാലങ്ങള്!\nനെറുകയില് വീശിവീശി നില്‍ക്കുന്ന\nഇന്ത്യന് കോണ്‍സുലേറ്റിന്റെ മുന്നിലൂടെ\n*ത്വരീഖ് മദീന വഴി\nസെമിറ്റിക് സ്വരലയം പേരുചൂടി\nഫലസ്‌തീന് ഫ്‌ളൈ ഓവറായി.\nമദീനാ റോഡിലെ പാലത്തിലേറിയാല്\nവാഗ്‌ദത്ത ഭൂമിയിലെ കാറ്റുകള്\nഒലിവുകളില് ഭാവിയില് മീട്ടാനിടയുള്ള\nസെമിറ്റിക്, സംസം സംസ്‌കൃതിയില്‍നിന്നും\nപ്രകാശ വര്‍ഷങ്ങള് പോയിട്ട്\nസുബ്‌ഹി ബാങ്കിന്റെ ദൂരദൈര്‍ഘ്യം\nപെപ്‌സിപ്പാലത്തിലെ ട്രാഫിക് സിഗ്നലില്\nക്കപ്പുറം **കുബ്‌രി മുറബ്ബയില് കാണാം\nനിര്‍ത്തിയ നീണ്ടനിര വാഹന\nചുവപ്പിന്റെ ഒഴുക്കറ്റ നദി.\nറോഡു പാലമായ് രൂപമാളുന്നതും\nപാലമോ നഗരമായ് വളര്‍ന്നു കേറുന്നതും\nപാലമോ, റോഡോ, നഗരമോ\nപാല-സ്ഥല ഭ്രമത്തിലാഴ്‌ന്നു പോകുന്നതു-\nപാലവും റോഡും നഗരവും കാണാത്ത\nപ്രാകൃത സത്വമെന്ന ശാപവും പേറി\nഭൂതകാലം പ്രേതമായ് പതുങ്ങുന്ന\nഇരുളിന് നിരോധം പിന്‍വലിച്ച്\nട്രാഫിക് ജംങ്‌ഷന് കടന്ന്\n* ജിദ്ദയിലെ ഏറ്റവും തിരക്കേറിയ റോഡ്. ദിവസം മുഴുവന് കാത്തുനിന്നാലും ഇതു മുറിച്ചുകടക്കാനാവില്ല. ** നാല്‍ക്കവലപ്പാലം.\nPosted by മുഹമ്മദുകുട്ടി എളമ്പിലാക്കോട് at 7:30 PM7comments:\nLabels: മുഹമ്മദുകുട്ടി എളമ്പിലാക്കോട്\nവരമ്പുകള് ഞാന് അളക്കുകയായിരുന്നു .\nസ്വബോധത്തില് നീ പകര്‍ന്ന\nനിന്‍റെ കൂടെ ശയിക്കുമ്പോളും\nസ്നേഹം ഞാന് അടക്കിവച്ച മാണിക്കമായിരുന്നു.\nനഷ്ടപ്പെട്ട പകലിരവുകളുടെ നെറുകയില്\nരക്തം കിനിയുന്ന മുറിവാണ് .\nപൊള്ളിച്ചത് ഇന്നലെയുടെ ഓര്‍മ്മകള്.\nഞാന് പിന്നെയും ഓര്‍മ്മകളിലേക്ക് യാത്രയാകുന്നു .\nPosted by പാവപ്പെട്ടവന് http://www.pavapettavan.com/ at 4:17 AM 15 comments:\n(പനി പിടിച്ച പോല് കിടന്ന മാധവിക്കുട്ടിയുടെ ഒരു നഗരപ്രഭാതത്തിന്)\nPosted by നസീര് കടിക്കാട് at 8:59 PM6comments:\nLabels: നസീര് കടിക്കാട്\nവായിച്ചാത്മ രോഷം കൊണ്ട്\nപോലെ പ്പതിനൊന്നേ മുപ്പതിന്.\nമുന്നിലെ ഫയലില് തീര്‍പ്പ്\nകാത്തു നില്‍ക്കുന്നു, നാശം.\nവിലപേശി രണ്ട് ഗാന്ധിയി-\nകുടിക്കാന് കരുതിയ ‘ബിസ്ലേരി’\nയൊരു കവിളിറക്കി, ഞാനെഴുതിയ\n“പാരിസ്ഥിതി മലിനീകരണ” മെന്ന\nകൌമുദിയിലെ ലേഖനമൊന്ന് മറിച്ചു\nനോക്കി ആത്മഹര്‍ഷം കൊണ്ടു.\nനിളാ തീരത്തൊരു കവിയരങ്ങു-\nമരിക്കുന്ന പുഴയാണ് വിഷയം.\nമാഫിയാക്കാരന് പത്ത് ലോഡി-\nനാലായിരം സ്ക്വയര് ഫീറ്റിലാണ്\nഞാന് പണിയുന്ന പുതിയ വീട്!\nഇന്നൊരു “പീസിനേം” കൂട്ടി\nനോക്കൂ എന്നും പീഡന വാര്‍ത്തകള്!\nകഷ്ടം! എന്റെ ചോര തിളക്കുന്നു.\nഇന്നലെ മദ്യവിരുദ്ധ ജാഥയു-\nദ്ഘാടനം ചെയ്തത് ഞാനാണ്.\nരാവിലെ “കെട്ട്” മാറാന്\nകാലത്തേയൊന്ന് ‘വീശേണ്ടി‘ വന്നു.\nനോക്കൂ, എല്ലാം കണ്ടിട്ടെനി-\nകഷ്ടം, നമ്മളെന്നാണ് നേരെയാവുക?\nന്നത്തേയും പോലെ മൂന്ന്\nമണി ക്കോഫീസില് നിന്നിറങ്ങി.\nPosted by രാമചന്ദ്രൻ വെട്ടിക്കാട്ട് at 9:52 AM 18 comments:


സജീവൻ അന്തിക്കാട് (Sajeevan Anthikad): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Sajeevan Anthikad\nചലച്ചിത്ര സംവിധായകനാണ് സജീവന് അന്തിക്കാട്. 2012ല് പ്രഭുവിന്റെ മക്കള് എന്ന ചിത്രം തിരക്കഥയെഴുതി സംവിധാനം ചെയ്തു. വിനയ് ഫോർട്ട്, സ്വാസിക, മധു, കലാഭവൻ മണി, സലീം കുമാർ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ഡോക്യുമെന്ററി സംവിധായകന്... ReadMore\nചലച്ചിത്ര സംവിധായകനാണ് സജീവന് അന്തിക്കാട്. 2012ല് പ്രഭുവിന്റെ മക്കള് എന്ന ചിത്രം തിരക്കഥയെഴുതി സംവിധാനം ചെയ്തു. വിനയ് ഫോർട്ട്, സ്വാസിക, മധു, കലാഭവൻ മണി, സലീം കുമാർ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ഡോക്യുമെന്ററി സംവിധായകന് കൂടിയായ സജീവിന്റെ ആദ്യ ചിത്രം കൂടിയാണിത്.\nDirected by സജീവൻ അന്തിക്കാട്\n'ഫെമിനിസം അനീതിയ്ക്കും അസമത്വത്തിനും എതിരായ പ്രത്യയശാസ്ത്രം', മകൾക്കായി ഗീതു മോഹൻദാസ് എഴുതിയ വരിക�..\nആ സന്തോഷം ഞങ്ങളുടെ ഹൃദയത്തില് നിന്നും ആരും എടുത്ത് കളയില്ല; പപ്പയെ കുറിച്ച് പറഞ്ഞ് വിതുമ്പി നടി മിയ ജ�..\nസജീവൻ അന്തിക്കാട് അഭിപ്രായം


എസ്.എസ്.എൽ.സി ഫലം ഉടനെ അറിയുവാൻ പി.ആർ.ഡി ലൈവ് ആപ്പ്.\nഇന്ന് (ജൂൺ 15 ) പ്രസിദ്ധം ചെയ്യുന്ന 2022ലെ എസ്.എസ്.എൽ.സി പരീക്ഷാഫലം (SSLC result 2022) ഇൻഫർമേഷൻ പബ്ലിക് റിലേഷൻസ് വകുപ്പിന്റെ പി.ആർ.ഡി ലൈവ് (PRD live) ആപ്പിലൂടെ വേഗത്തിലറിയാം. ഇന്ന് വൈകിട്ട് മൂന്നു മണിക്ക് വിദ്യാഭ്യാസ മന്ത്രി ഔദ്യോഗിക ഫലപ്രഖ്യാപനം നടത്തിയതിനുശേഷം നാലു മണിയോടുകൂടി ആപ്പിൽ നിന്ന് നേരിട്ട് ഫലമറിയാനാകും.\nആപ്പിന്റെ ഹോം പേജിൽത്തന്നെയുള്ള ലിങ്കിലൂടെ രജിസ്റ്റർ നമ്പർ മാത്രം നൽകിയാൽ പരീക്ഷാഫലം അറിയാനാകുന്നതാണ്.തിരക്ക് വർദ്ധിക്കുന്ന അവസരങ്ങളിൽ ബാൻഡ് വിഡ്തും വികസിക്കുന്ന ഓട്ടോ സ്കെയിലിംഗ് സംവിധാനം ഉപയോഗിച്ചിരിക്കുന്നതിനാൽ തടസ്സങ്ങളോ ബുദ്ധിമുട്ടുകളോ ഇല്ലാതെ ആവശ്യപ്പെടുന്ന ഉടൻതന്നെ റിസൾട്ട് ലഭിക്കുന്നതാണ്.\nതാഴെ നൽകിയിരിക്കുന്ന ലിങ്കിലൂടെ പി. ആർ.ഡി ലൈവ് ആപ്പ് ആപ്പ്സ്റ്റോറുകളിൽ നിന്നും ഡൗൺലോഡ് ചെയ്യാം;\nPrevious articleസൗദിയിൽ നിങ്ങളുടെ ഇഖാമ ഇഷ്യൂ ചെയ്തിട്ടുണ്ടോ ഇല്ലയോ എന്ന് എങ്ങനെ പരിശോധിക്കാം\nNext articleനിങ്ങളുടെ സൗദി ഇഖാമയിൽ നിക്ഷിപ്തമായ തുക എങ്ങനെ പരിശോധിക്കാം.


'മഹിജയ്‌ക്കെതിരായ പൊലീസ് അതിക്രമം സ്വഭാവികം' പ്രതികരണമാരാഞ്ഞ മാധ്യമപ്രവര്‍ത്തകയോട് പൊട്ടിത്തെറിച്ച് എ.എന് ഷംസീര്\nWednesday 5th April 2017 11:01am\nWednesday 5th April 2017 10:43am\nന്യൂദല്‍ഹി: വി.ഐ.പിക്ക് കടന്നു പോകുന്നതിനായി ദല്‍ഹിയില് പൊലിസ് ആംബുലന്‍സ് തടഞ്ഞുവെച്ചു. ദല്‍ഹി ഇന്ദിരാഗാന്ധി ഇന്‍ഡോര് സ്‌റ്റേഡിയത്തിന് സമീപം ശനിയാഴ്ചയായിരുന്നു പരുക്കേറ്റ കുട്ടിയുമായി വരുന്ന ആംബുലന്‍സ് പൊലീസ് തടഞ്ഞത്. സംഭവത്തിന്റെ വീഡിയോ ഫേസ്ബുക്കില് പോസ്റ്റ് ചെയ്യപ്പെട്ടതോടെയാണ് വാര്‍ത്ത പുറത്തറിയുന്നത്.\nAlso read ഡി.ജി.പി ആസ്ഥാനത്ത് പൊലീസ് അതിക്രമം: ജിഷ്ണുവിന്റെ അമ്മ മഹിജയെ പൊലീസ് റോഡില് വലിച്ചിഴച്ചു\nഗതാഗതം തടഞ്ഞുകൊണ്ട് റോഡില് ബാരിക്കേഡുകള് സ്ഥാപിച്ച് നിലയുറപ്പിച്ച പൊലീസിനു പിന്നില് ആംബുലന്‍സ് നിര്‍ത്തിയിട്ട വീഡിയോയാണ് പുറത്ത് വന്നിരിക്കുന്നത്. വാഹനം കടത്തിവിടാനായി ആളുകള് പൊലീസിനോട് ആവശ്യപ്പെടുന്നതും വീഡിയോയില് വ്യക്തമാണ്.\nമലേഷ്യന് പ്രധാനമന്ത്രിക്ക് കടന്നു പോകുവാനായായിരുന്നു പൊലീസ് ഗതാഗതം നിയന്ത്രിച്ചിരുന്നത്. കുട്ടിയുടെ ജീവനേക്കാള് വില വി.ഐ.പികളുടെ യാത്രയ്ക്കാണോയെന്ന് പൊലീസിനോട് ആളുകള് ചോദിക്കുന്നതും വീഡിയോയിലുണ്ട്.\nDont miss ‘ജെയ്റ്റ്‌ലിക്ക് എന്റെ ചോദ്യങ്ങളെ ഭയമാണ്; അതാണ് കെജ്‌രിവാളിനെതിരായ ഈ കുത്തിപ്പൊക്കലുകള്‍ക്കു പിന്നില്’: രൂക്ഷവിമര്‍ശനവുമായി രാംജഠ് മലാനി\nപ്രോട്ടോക്കോള് പ്രകാരമാണ് തങ്ങള് പെരുമാറിയതെന്നാണ് സംഭവത്തെക്കുറിച്ച് പൊലീസ് പറയുന്നത്. ഏതാനം മിനുട്ടുകള് മാത്രമാണ് വാഹനം തടഞ്ഞതെന്നും പൊലീസ് പ്രതികരിച്ചു. സംഭവത്തില് കുട്ടിയുടെ ബന്ധുക്കളാരും പരാതി നല്‍കിയിട്ടില്ലെന്നും പൊലീസ് പറയുന്നു.\n'മര്‍ദ്ദനത്തിന് മുന്‍പ് അയാള് എന്നെ ബലാത്സംഗം ചെയ്തു; വയറ്റില് ശക്തിയായി തൊഴിച്ചു'; പൊലീസുകാരന്റെ മകന്റെ മര്‍ദ്ദനത്തിനിരയായ പെണ്‍കുട്ടിയുടെ വെളിപ്പെടുത്തല്\nThursday 20th September 2018 2:53pm\nപെണ്‍കുട്ടിക്ക് യുവാവിന്റെ ക്രൂര മര്‍ദ്ദനം; യുവാവിന്റെ പിതാവിനെ പൊലീസില് നിന്നും സസ്‌പെന്‍ഡ് ചെയ്തു\nTuesday 18th September 2018 12:39pm\nയുവതിയെ ആക്രമിച്ച പോലിസുകാരന്റെ മകനെ അറസ്റ്റ് ചെയ്തു\nFriday 14th September 2018 11:10pm


By Rajesh Kumar.06 03 2021\n* സംസ്ഥാനത്ത് ഇന്ന് കോവിഡ് ടെസ്റ്റ് പോസിറ്റിവിറ്റി നിരക്ക് 4.52 ശതമാനം\n61,764 സാമ്പിളുകളാണ് പരിശോധിച്ചത്. 2791 പേര് കോവിഡ് പോസിറ്റീവായി. 16 കോവിഡ് മരണങ്ങളും സ്ഥിരീകരിച്ചു.\n* തിരഞ്ഞെടുപ്പ് അടുത്തപ്പോള് സര്‍ക്കാരിനെ അപകീര്‍ത്തിപ്പെടുത്താന് കസ്റ്റംസ് ശ്രമിക്കുന്നതായി പിണറായി\nസ്വപ്ന സുരേഷ് ഒരു ഏജന്‍സിക്ക് മുമ്പാകെയും പറയാത്ത കസ്റ്റംസിന്റെ കസ്റ്റഡിയില് വന്നപ്പോള് പറഞ്ഞതെങ്ങനെയെന്നും പിണറായി വിജയന് ചോദിച്ചു. കസ്റ്റംസാണ് പ്രചാരണ പദ്ധതി നയിക്കുന്നതെന്നും കസ്റ്റംസ് കമ്മീഷണര് ഹൈക്കോടതിയില് നല്‍കിയ പ്രസ്താവന ഇതിന്റെ തെളിവാണെന്നും മുഖ്യമന്ത്രി പറഞ്ഞു.\n* കോടിയേരിയുടെ കുടുംബത്തിന് ഇത്രയേറെ പണം ലഭിച്ചതെങ്ങനെയെന്ന് കെ.സുധാകരന്\nമുഖ്യമന്ത്രിയുടെ മകളുടെ ഐടി ബിസിനസിന്റെ മൂലധനം എവിടെ നിന്നാണെന്നും സുധാകരന് ചോദിച്ചു. വിനോദിനിക്ക് ഐ ഫോണ് ലഭിച്ചതിനെക്കുറിച്ച് പുറത്തുവന്ന വാര്‍ത്തകള് ചെറിയ പടക്കം മാത്രമാണെന്നും വലിയ പടക്കങ്ങള് പൊട്ടാനിരിക്കുന്നതേയുള്ളുവെന്നും അദ്ദേഹം പറഞ്ഞു.\n* ഇസ്രയേലില് ജോലി വാഗ്ദാനംചെയ്ത് 56 ലക്ഷം തട്ടിയ കേസില് യുവതി അറസ്റ്റില്\nചേര്‍ത്തല പനക്കല് വീട്ടില് വിദ്യ പയസിനെയാണ് കട്ടപ്പന പോലീസ് അറസ്റ്റ് ചെയ്തത്. 2019 ലാണ് പണം തട്ടിയെന്ന് കാട്ടി കട്ടപ്പന സ്വദേശിനി യുവതിക്കെതിരെ പരാതി നല്‍കിയത്.\n* അന്തരിച്ച ഗായിക മഞ്ജുഷയുടെ അച്ഛനും വാഹനാപകടത്തില് മരിച്ചു\nപെരുമ്പാവൂര് പുല്ലുവഴിയില് വച്ചായിരുന്നു മോദന്‍ദാസ് അപകടത്തില്‍പ്പെട്ടത്. മഞ്ജുഷയുടെ മരണത്തിനിടയാക്കിയ അതേ സ്‌കൂട്ടറില് സഞ്ചരിക്കവേയായിരുന്നു അപകടം.\n* പി.ജയരാജന് സാനാര്‍ഥിത്വം നിഷേധിച്ചതില് പ്രതിഷേധിച്ച ധീരജ് കുമാറിനെ സിപിഎം പുറത്താക്കി\nപാര്‍ട്ടിയുടെ യശസ്സിനു കളങ്കം വരുത്തുംവിധം പ്രവര്‍ത്തിച്ചെന്ന് ചൂണ്ടിക്കാട്ടിയാണ് കണ്ണൂര് ജില്ലാ കമ്മിറ്റിയുടെ നടപടി. പി.ജയരാജനെ നിയമസഭാ തിരഞ്ഞെടുപ്പില് മത്സരിപ്പിക്കാത്തതില് പ്രതിഷേധിച്ചാണ് ജില്ലാ സ്‌പോര്‍ട്‌സ് കൗണ്‍സില് വൈസ് പ്രസിഡന്റ് സ്ഥാനം പള്ളിക്കുന്ന് ചെട്ടിപ്പീടിക ബ്രാഞ്ച് കമ്മിറ്റി അംഗം എന്.ധീരജ് കുമാര് രാജിവച്ചത്.\n* പാലാരിവട്ടം മേല്‍പ്പാലം നാളെ വൈകിട്ട് ഗതാഗതത്തിനായി തുറക്കും\nഎട്ട് മാസം കൊണ്ട് നടക്കേണ്ടിയിരുന്ന പാലം പണി അഞ്ചര മാസം കൊണ്ട് പൂര്‍ത്തിയായതായി മുഖ്യമന്ത്രി പറഞ്ഞു. ഇത് സാധ്യമാക്കിയ ഊരാളുങ്കല് സൊസൈറ്റിയെയും മേല്‍നോട്ടം വഹിച്ച ഡിഎംആര്‍സിയെയും മുഖ്യമന്ത്രി അഭിനന്ദിച്ചു.\n* രാജ്യത്ത് കോവിഡ് വാക്‌സിന് എടുത്തത്2കോടിയോളം ആളുകള്\nമാര്‍ച്ച് അഞ്ചിന് രാജ്യത്ത് 15 ലക്ഷം പേര് കോവിഡ് വാക്സിന് സ്വീകരിച്ചതായി ആരോഗ്യ മന്ത്രാലയം അറിയിച്ചു. ഇതുവരെ ഒറ്റ ദിവസം നടത്തിയ ഏറ്റവും ഉയര്‍ന്ന വാക്സിനേഷന് തോതാണിത്.\n* പി.വി.സിന്ധു സ്വിസ് ഓപ്പണ് ബാഡ്മിന്റണ് ഫൈനലില്\nസെമി ഫൈനലില് ഡെന്മാര്‍ക്കിന്റെ മിയ ബ്ലിച്ച്ഫെല്‍ഡിനെ കീഴടക്കിയാണ് സിന്ധു ഫൈനലിലെത്തിയത്. നേരിട്ടുള്ള സെറ്റുകള്‍ക്കാണ് ഇന്ത്യന് താരത്തിന്റെ വിജയം. സ്‌കോര്: 22-20, 21-10.\n* ഇംഗ്ലണ്ടിനെതിരെ പരമ്പര സ്വന്തമാക്കി ഇന്ത്യ\nനാലു മത്സരങ്ങളടങ്ങിയ പരമ്പര ഇന്ത്യ 3-1 ന് സ്വന്തമാക്കി. ഈ വിജയത്തോടെ ലോക ടെസ്റ്റ് ചാമ്പ്യന്‍ഷിപ്പിന്റെ ഫൈനലിന് ഇന്ത്യ യോഗ്യത നേടി.


പ്രാർഥനയുടെ അദ്ഭുത ശക്തി | ടി.ജെ.ജെ | മലയാള മനോരമ ഓൺലൈൻ ന്യൂസ് കോളം | Malayala Manorama News Columns\nടി.ജെ.ജെ. May 12, 2020 09:00 AM IST\nപ്രശസ്തങ്ങളായ ഒട്ടേറെ ജീവചരിത്രങ്ങൾ രചിച്ച ഹെൻട്രി ഗീയോൺ എന്ന ഗ്രന്ഥകാരൻ ‘ജർമാനി’ എന്നൊരു ഇടയബാലി കയുടെ ജീവചരിത്രം എഴുതിയിട്ടുണ്ട്. അപ്രശസ്തയായ ഒരു ഗ്രാമീണ കന്യകയുടെ ചരിത്രം എന്തിനാണ് പ്രശസ്തനായ സാഹിത്യകാരൻ എഴുതിയത് എന്നു പലരും വിസ്മയിച്ചേക്കാം. ഒരു സാഹസികമായ സംരംഭമായി വിലയിരുത്തിയെന്നും വരാം. അനിതരസാധാരണമായ ചിലകാര്യങ്ങൾ അവളിൽ ദർശിക്കാൻ ആ പണ്ഡിതനു കഴിഞ്ഞു. അതാണ് ആ ജീവചരിത്ര രചനയ്ക്ക് അദ്ദേഹത്തിനു പ്രചോദനമായത്.\nമേൽപറഞ്ഞ പെൺകുട്ടിയുടെ തൊഴിൽ ആട്ടിൻപറ്റത്തെ പരിപാലിക്കലായിരുന്നു. അക്ഷരങ്ങൾ കൂട്ടിവായിക്കാൻ മാത്രമുള്ള വിദ്യാഭ്യാസമേ അവൾക്കുണ്ടായിരുന്നുള്ളൂ. കോടക്കാറ്റും മഞ്ഞുമുള്ള ദിവസങ്ങളിൽ അവൾ അവയെ മേയ്ക്കാ‍ൻ വളരെ ക്ലേശിച്ചുനടന്നു. പ്രകൃതിയുടെ പ്രതികൂലാവ സ്ഥ യെ ചെറുക്കാൻ തക്ക വേഷവിധാനങ്ങ ളൊന്നു മില്ല. ആടുകളെ മേയ്ക്കയല്ലാതെ മറ്റു ജീവിതമാർഗമൊന്നും അവളുടെ മുന്നിൽ തുറന്നു കിടപ്പുണ്ടായിരുന്നില്ല. അഷ്ടിക്കു മാത്രമുള്ള വകയേ അവൾക്കു പ്രതിഫലമായി ലഭിച്ചിരുന്നുള്ളൂ. എങ്കിലും അവൾ സദാ സംതൃപ്തയും ഉന്മേഷവതിയുമായിരുന്നു.\nഅവളുടെ സംതൃപ്തിക്കും ഉന്മേഷത്തിനുമുള്ള കാരണം ഗ്രന്ഥകാരൻ ഹെൻട്രി ഗീയോൺ പറയുന്നുണ്ട്. ആ ഇടയബാലിക അചഞ്ചലമായ വിശ്വാസത്തോടെ തന്റെ ജോലിക്കിടയിൽ ഇങ്ങനെ പ്രാർഥിച്ചിരുന്നു: ‘‘ ദൈവമേ, അത്യധികമായ തണുപ്പ് നീ എനിക്കു നൽകരുതേ. കരുണയുള്ള പിതാവേ, കഠിനമായ വിശപ്പുകൊണ്ട് എന്നെ നീ ശിക്ഷിക്കരുതേ. സ്നേഹനാഥാ! അനൽപമായ ദാഹം കൊണ്ട് എന്നെ വിഷമിപ്പിക്കരുതേ...’’\nഎത്ര നിഷ്കളങ്കമായ പ്രാർഥന! ആ പ്രാർഥനയിൽകൂടി അവൾക്കു സന്തോഷവും സമാധാനവും സംതൃപ്തിയും സർവഥാ കൈവരിക്കാൻ കഴിഞ്ഞുവെന്നാണ് ജീവചരിത്രകാരൻ വ്യക്തമാക്കുന്നത്. പ്രശസ്തനായ ഒരു എഴുത്തുകാരന്റെ ശ്രദ്ധ പിടിച്ചുപറ്റാൻ പോന്നതായിരുന്നു അവളുടെ ലളിത ജീവിതവും നിഷ്കളങ്ക പ്രാർഥനയും. പ്രാർഥനയിലുള്ള ആശ്രയബോധം, ദൈവത്തിലുള്ള അടിയുറച്ച വിശ്വാസം... ക്ലേശനിർഭരമായ ജീവിതത്തിൽ പ്രത്യാശയുടെ കിരണങ്ങൾ തെളിഞ്ഞു നിൽക്കുന്നു. കളങ്കവും കാപട്യവുമില്ലാത്ത ഹൃദയം, ഉത്തമ വിശ്വാസം – ഇവയാണ് പ്രാർഥനയ്ക്കു മിഴിവും ശക്തിയും നൽകുന്നത്.\nപ്രാർഥനയുടെ ശക്തി അളവറ്റതാണ്. ഹൈന്ദവ ചിന്തയിൽ തപസ്സും പ്രാർഥനയും ഒരു നാണയത്തിന്റെ ഇരുപുറങ്ങൾപോലെ പരസ്പരം ബന്ധപ്പെട്ടതാണ്. പ്രാർഥനയുടെ ഉദാത്തരൂപമാണ് തപസ്സെന്നു പറയാം. തപിപ്പിക്കുക എന്ന വാക്കിനു ചൂടാക്കുക, ഉജ്വലമാക്കുക എന്നെല്ലാമാണ് അർഥം. മനസ്സിനെ വിവിധ വിഷയ ങ്ങളിൽ നിന്ന് നിവർത്തിപ്പിച്ച് ഏകാഗ്രത കൈവരിക്കലാണ് അത്.\nഈശ്വരോന്മുഖമായ മനസ്സിന്റെ പ്രയാണത്തിൽ ഉണ്ടാകുന്ന താപം ദർശനീയമാണ്. ചൂട് നാനാ ഭാഗത്തേക്കും വികിരണം ചെയ്യപ്പെടുന്നതുപോലെ ഏകാഗ്രമായി പ്രവർത്തിക്കുന്നവന്റെ താപംകൊണ്ട് അയാൾ തന്നെയും തനിക്കു ചുറ്റുമുള്ളവരെയും തപിപ്പിക്കുന്നു.\nഒരു ഉത്തല ദർപ്പണം (Convex Lens) സൂര്യാഭിമുഖമായി പിടിച്ചാൽ രശ്മികൾ ഒരു ബിന്ദുവിൽ കേന്ദ്രീകൃത മാകുന്നു. ആ ലെൻസിനു താഴെ കടലാസോ പഞ്ഞിയോ വച്ചിരുന്നാൽ അതു തീപിടിച്ചു ചാരമാകുന്നു (നട്ടുച്ച നേരത്ത് കണ്ണാടി സൂര്യനഭിമുഖമായി പിടിച്ച് കുട്ടികൾ ഇത്തരം പരീക്ഷണങ്ങൾ നേരമ്പോക്കായി ചെയ്യാറുണ്ടല്ലോ).\nതപസ്സു ചെയ്യുന്ന വ്യക്തിയുടെ മനസ്സാകുന്ന കോൺവെക്സ് ലെൻസ് ഈശ്വരോന്മുഖമായി വർത്തിക്കുന്നു. അപ്പോൾ ഊർജം അതിൽ പ്രകടമാകുന്നു. ഭൗതിക ശക്തികളെ നിയന്ത്രിക്കാവുന്ന ആത്മീയശക്തിയാണ് അവിടെ നിന്നു പ്രസരിക്കുക. തപഃശക്തികൊണ്ട് സ്വർലോക ഗംഗയെ ഭൂലോക ഗംഗയാക്കി മാറ്റിയ ഭഗീരഥന്റെ കഥ പുരാണത്തിലുണ്ട്. തപസ്സു മൂലം ഈശ്വരന്റെ അനുഗ്രഹവർഷത്തിന് മനുഷ്യൻ പ്രാപ്തനാകുന്നു എന്നതായിരിക്കാം ഇക്കഥയുടെ പൊരുൾ.\nയേശുവും അവിടുത്തെ കാഹളവാഹകനായ യോഹന്നാൻ സ്നാപകനും പ്രാർഥനയുടെയും തപസ്സിന്റെയും ശക്തിവിശേഷം വ്യക്തമാക്കിയിട്ടുണ്ട്. മരുഭൂമിയിലും, ഏകാന്തമായ സാഹചര്യങ്ങളിലും ബാഹ്യകാര്യങ്ങ ളിൽനിന്നു വിരമിച്ച് ഏകാഗ്രതയോടെ പ്രാർഥന നടത്തിയതായി കാണാം. ഏകാഗ്രതയോടും ഉത്തമ വിശ്വാസത്തോടും തിരുസാന്നിധ്യബോധത്തോടുംകൂടി ജാഗരിക്കുന്നവന്റെ അർഥന അസ്ത്രങ്ങൾക്കു സമം ആകാശമാർഗം തുളച്ചുകയറും.\nപ്രാർഥനയുടെ ആവശ്യകത നിഷേധിക്കുന്നവരെ നിഷ്പ്രഭരാക്കുന്ന അദ്ഭുതങ്ങൾ നാം ജീവിക്കുന്ന ഈ കാലയളവിലും സംഭവിക്കുന്നുണ്ട്. ദീർഘകാലമായി മാറാതെ അലട്ടിക്കൊണ്ടിരുന്ന രോഗങ്ങളിൽനിന്നും ജീവിതത്തിൽ നേരിടുന്ന പല പ്രതിസന്ധികളിൽനിന്നുമെല്ലാം പ്രാർഥന മൂലം വിടുതൽ ലഭിച്ചിട്ടുള്ളതിന്റെ സാക്ഷ്യങ്ങൾ എത്രവേണമെങ്കിലുമുണ്ട്.\nക്രിസ്തു സ്വജീവിതത്തിൽകൂടിയും ഉപദേശത്തിൽ കൂടിയും പ്രാർഥനയുടെ അദ്ഭുതശക്തിയെയും സാധ്യതയെയും വെളിപ്പെടുത്തിയിട്ടുണ്ട്. ശിഷ്യന്മാർക്ക് പ്രേരണയും പ്രചോദനവും ആയിരുന്നത് അവിടു ത്തെ പ്രാർഥനാനുഭവമാണ്. നിർണായക ഘട്ടങ്ങളിലൊക്കെ ഏകാന്ത സ്ഥലത്ത് ഏകാഗ്രതയോടെ പ്രാർഥിക്കുന്ന മാതൃക അപ്പസ്തോല സമൂഹത്തെ ആകർഷിച്ചു.\nപ്രാർഥനയുടെ അദ്ഭുതസാധ്യതകളെപ്പറ്റി മനസ്സിലാക്കണമെങ്കിൽ പ്രബന്ധങ്ങളെയോ ഗ്രന്ഥങ്ങളെയോ അല്ല, കറകളഞ്ഞ വിശ്വാസവും പ്രാർഥനാ ചൈതന്യവും ഉള്ളവരുടെ ജീവിതാനുഭവങ്ങളെയാണ് ആശ്രയിക്കേണ്ടത്.\nEnglish Summary : The Power Of Prayer


ഡി ഫോര് മീഡിയ മുന് ഡയറക്ടര് വി.കെ അബ്ദു നിര്യാതനായി | islamonlive.in\nഡി ഫോര് മീഡിയ മുന് ഡയറക്ടര് വി.കെ അബ്ദു നിര്യാതനായി\nകോഴിക്കോട്: ഡി ഫോര് മീഡിയ മുന് ഡയറക്ടറും ഇന്‍ഫോ മാധ്യമം മുന് എഡിറ്ററുമായിരുന്ന മലപ്പുറം ഇരുമ്പുഴി വാളക്കുണ്ടില് വി.കെ അബ്ദു (73) നിര്യാതനായി. ബുധനാഴ്ച പുലര്‍ച്ചെ ഒരു മണിക്ക് സ്വവസതിയില് വെച്ചായിരുന്നു മരണം. പരേതനായ ഇരുമ്പുഴി വാളക്കുണ്ടില് വാപ്പു ഹാജിയുടെ മകനാണ്.\nഇസ്‌ലാം ഓണ്‍ലൈവിന്റെ ആരംഭകാലം മുതല് ദീര്‍ഘകാലം പിന്നണിയിലുണ്ടായിരുന്നു. തഫ്ഹീമുല് ഖുര്‍ആന്റെ ഡിജിറ്റല് പതിപ്പുകളുടെ അമരക്കാരനായിരുന്നു. അടുത്തകാലം വരെ ഇസ്ലാം ഓണ്‍ലൈവില് ടെക് പംക്തി കൈകാര്യം ചെയ്തിരുന്നു. അക്ഷയ പ്രൊജക്റ്റിന് പ്രാഥമിക ഘട്ടത്തില് മാര്‍ഗ്ഗനിര്‍ദ്ദേശം നല്‍കിയയാള്, അല് ജാമിഅ ഐ.ടി വിങ് ഡയറക്ടര്, മലപ്പുറം വിദ്യാനഗര് പബ്ലിക് സ്‌കൂള് ഭരണ സമിതി സെക്രട്ടറി എന്നീ നിലകളില് സ്തുത്യര്‍ഹമായ സേവനങ്ങളാണ് അദ്ദേഹം കാഴ്ചവച്ചത്. ദീര്‍ഘകാലം ജിദ്ദയില് പ്രവാസിയായിരുന്നു.\nകുറച്ചുകാലമായി ഹൃദയസംബന്ധിയായ അസുഖത്തിന് കോഴിക്കോട് മെട്രോ കാര്‍ഡിയാക് ആശുപത്രിയില് ചികിത്സയിലായിരുന്നു. മൂന്ന് ദിവസം മുന്‍പ് ചികിത്സ പൂര്‍ത്തിയായി വീട്ടില് തിരിച്ചെത്തിയിരുന്നു. ഖബറടക്കം ബുധനാഴ്ച രാവിലെ 11 മണിക്ക് ഇരുമ്പുഴി ജുമാ മസ്ജിദില് നടന്നു. ഭാര്യ: ഖദീജ വരിക്കോടന്. മക്കള്: അബ്ദുസ്സലാം, ഹാരിസ്, ഷഫീഖ് (മൂവരും സൗദി) വി.കെ ഷമീം (സബ് എഡിറ്റര് മാധ്യമം). മരുമക്കള്: നസീബ (പൂക്കോട്ടൂര്), തസ്‌നിയ മോള് (പുല്ലൂര്), ഖദീജ സുഹാന (വാഴക്കാട്), സജ്‌ന (തുവ്വൂര്).\nഅമേരിക്ക ഭീകരവിരുദ്ധരോ അതോ ഭീകരതയുടെ ഉല്‍പ്പാദകരോ?


സ്വകാര്യ ബസ് പണിമുടക്കില് വലഞ്ഞ് പേരാമ്പ്രക്കാര്; തിങ്ങിനിറഞ്ഞ് കെ.എസ്.ആര്.ടി.സി, പ്രതിസന്ധിയിലായി വിദ്യാര്‍ഥികള് – Koyilandy News\nപേരാമ്പ്ര: സ്വകാര്യ ബസ് പണിമുടക്കില് വലഞ്ഞ് പേരാമ്പ്രയിലെ യാത്രക്കാര്. ജോലിക്കും പഠനാവശ്യത്തിനുമായി കോഴിക്കോടേക്ക് യാത്ര ചെയ്യുന്നവര് കെ.എസ്.ആര്.ടി.സി ബസുകളില് തിങ്ങിനിറഞ്ഞ് പോകേണ്ട അവസ്ഥയായിരുന്നു.\nസ്വകാര്യ ബസ് പണിമുടക്കായതിനാല് കെ.എസ്.ആര്.ടി.സി മേഖലയില് അധിക സര്‍വ്വീസ് നടത്തിയിരുന്നു. എന്നാല് ഏറ്റവും കൂടുതല് ആളുകള് ദീര്‍ഘദൂര സര്‍വ്വീസുകളെ ആശ്രയിക്കുന്ന രാവിലെ എഴുമണിയ്ക്കും പത്തുമണിയ്ക്കുമിടയില് കെ.എസ്.ആര്.ടി.സി ബസുകളില് വലിയ തിരക്കാണ് അനുഭവപ്പെട്ടത്. സ്റ്റാന്റിലും മാര്‍ക്കറ്റ് പരിസരത്തുമെല്ലാം ആളുകള് കൂടി നില്‍ക്കുന്ന സ്ഥിതിയായിരുന്നു.\nപരീക്ഷാകാലമായതിനാല് വിദ്യാര്‍ഥികളും ഏറെ ബുദ്ധിമുട്ടി. നൊച്ചാട് ഹയര് സെക്കണ്ടറി സ്‌കൂളിലെയും പേരാമ്പ്ര ഹയര് സെക്കണ്ടറി സ്‌കൂളിലെയും മിക്ക വിദ്യാര്‍ഥികളും അധികതുക മുടക്കി ഓട്ടോറിക്ഷകളെ ആശ്രയിക്കുകയായിരുന്നു. എന്നാല് കോഴിക്കോടും മറ്റും പഠിക്കുന്നവര് കെ.എസ്.ആര്.ടി.സികളെ തന്നെ ആശ്രയിക്കേണ്ടിവന്നു.\nകെ.എസ്.ആര്.ടി.സി സര്‍വ്വീസ് ഇല്ലാത്ത അല്ലെങ്കില് വളരെ കുറഞ്ഞ ഉള്‍ഗ്രാമങ്ങളില് നിന്നുള്ളവരും വളരെയേറെ ബുദ്ധിമുട്ടി. പലരും ജീപ്പുകളെയും ഓട്ടോറിക്ഷകളെയും മറ്റും ആശ്രയിച്ചാണ് നഗരത്തിലേക്ക് എത്തിയത്. കൂരാച്ചുണ്ട്, പള്ളിയത്ത്, മേപ്പയ്യൂര്, വടകര ഭാഗത്തേക്ക് പോകുന്നവര് സ്വകാര്യ ബസുകളെയാണ് ആശ്രയിച്ചിരുന്നത്. ബസ് ഇല്ലാതായതോടെ ഇവരും പ്രതിസന്ധിയിലാണ്.